
Sfântul ierarh Silvestru, episcopul (papa) Romei 
(2 ianuarie) 


XA 


Sfântul Silvestru s-a născut la Roma, şi a deprins de foarte tânăr toată cunoştinţa 
omenească şi sfânta credinţă în Hristos. Viaţa şi-o potrivea deplin după poruncile 
Evangheliei. A cules cel mai mare folos de la dascălul său, Timotei preotul, la a că- 
rui moarte mucenicească Sfântul Silvestru însuşi a fost martor, şi a urmat toată via- 
ţa exemplul de jertfă eroică pentru credinţă a învățătorului său. La vârsta de treizeci 
de ani a fost intronizat episcop al Romei. El a dat porunci pentru îmbunătăţirea 
obiceiurilor creştinilor. Bunăoară, a desfiinţat postul din ziua de sâmbătă, care încă 
era ținut de mulți creştini în acel timp, şi a poruncit ca acesta să fie ținut doar în 
Sfânta şi marea Sâmbătă [din Săptămâna Patimilor] şi în acele sâmbete care se în- 
tâmpla să cadă în posturile de peste an. Prin puterea rugăciunilor şi minunilor sale, 

împăratul Constantin cel mare şi maica sa Elena au venit la sfânta credință, şi mai 
târziu s-au botezat. El se afla împreună cu soborul împărătesei Elena la aflarea 
lemnului Sfintei Cruci a Mântuitorului. El a păstorit Biserica lui Dumnezeu timp 
de douăzeci de ani. El a adormit cu pace şi s-a strămutat în Împărăţia Cerurilor. 
Este prăznuit în calendarul ortodox la 2 ianuarie şi în calendarul romano-catolic la 
31 decembrie. 

In această lună ianuarie), ziua a doua - Inainte prăznuirea Botezului 
Domnului nostru lisus Hristos şi pomenirea celui dintru Sfinţi părintelui 
nostru Silvestru, papa de la Roma (Minei) 


La Vecernie 


La Doamne strigat-am..., Stihirile pe 6. 
Stihirile Înainte prăznuirii, glas 4: 
Podobie: Ca pe un viteaz.... 


Cântările cele de înainte prăznuire cu bună credinţă mai înainte să le vestim, ale 
cinstitului Botez al Dumnezeului nostru. Că iată ca un om cu trupul va să vină la 
Mergătorul său înainte; şi să ceară Botezul cel de mântuire spre înnoirea tuturor, 
celor ce cu credinţă şi cu sfinţenie vor să se lumineze, şi să se împărtăşească Du- 
hului. 


Hristos se arată, Dumnezeu se vede, David mai înainte a scris mai arătat şi către 
rob vine Botez cerând. lordane râule, umple-te de veselie! Pământule şi mare, dea- 
lurile şi munţii, şi inimile omeneşti acum săltaţi, lumină înţelegătoare primind. 


Râul păcii şi izvorul desfătării, fiind Tu, Atotputernice Doamne; cum Te vor primi 
curgerile râurilor, suindu-Te gol, Cel ce îmbraci cerurile cu nori, şi goleşti toată 
răutatea vrăjmaşului, şi cu nestricăciune îmbraci pe cei pământeşti. 

Alte Stihiri ale ierarhului, glas 8: 


Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Părinte ierarhe Silvestre, luminându-te sfinţit cu lumina preoţiei, ai luminat pe cre- 
dincioşi cu învățături luminătoare, să cinstească o Fiinţă în trei Ipostasuri şi întru o 
Fire; şi ai izgonit întunericul eresurilor. Drept aceea astăzi prăznuim luminat pome- 
nirea ta cea purtătoare de lumină, bucurându-ne. 


Părinte purtătorule de Dumnezeu, Silvestre, stâlp de foc te-ai arătat, cu sfinţenie 
povăţuind adunare sfințită şi nor umbritor, care ai scos pe credincioşi din înşe- 
lăciunea Egiptului, şi i-ai povăţuit pururea spre slava cea nemuritoare, cu învă- 
țăturile tale cele nerătăcite. Drept aceea cinstim pomenirea ta cea mărită şi sfințită. 


Părinte grăitorule de Dumnezeu, Silvestre cu râurile rugăciunilor tale, adevărat ai 
înecat pe balaurul cel cu multe chipuri, arătându-te minunat ca un sfințit. Mulţime 
de elini ai adus către Dumnezeu, şi semeţia evreilor ai smerit-o, săvârşind minuni 
prea mari înaintea lor de faţă, pentru aceasta te cinstim şi te fericim. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
înainte prăznuirii, glas 6 


Vine la lordan Hristos adevărul, să Se boteze de la Ioan, şi acela zice către Dânsul. 
Mie îmi trebuieşte să mă botez de la Tine, şi Tu vii la mine ? Nu îndrăznesc iarbă 
fiind, să mă ating de foc; Tu mă sfinţeşte Stăpâne cu dumnezeiască arătarea Ta. 


La Stihoavnă 
Stihirile, glas 1, a lui loan monahul, singur glasul: 


Luminat a fost praznicul cel ce a trecut, iar mai luminat este Mântuitorule cel ce 
vine. Acela pe îngeri a avut binevestitori, iar acesta pe Mergătorul înainte l-a aflat 
înainte gătitor. Întru acel sângele vărsându-se, ca un fără de fii a plâns Betleemul; 
iar întru acesta apele binecuvântându-se, cu mulți fii se cunoaşte scăldătoarea. 
Atunci steaua pe magii înştiinţaţi i-a făcut, iar acum Tatăl pe Tine lumii Te-a ară- 
tat. Cel ce Te-ai întrupat, şi iarăşi vei să vii arătat, Doamne slavă ie. 

Glas 2: 


Stih: Pentru aceasta îmi voi aduce aminte de Tine, din pământul Iordanului şi al 
Ermonului din munte mic. 


Ale lui Andrei ierusalimiteanul: Iarăşi lisus al meu Se curăţeşte în lordan, şi mai 
vârtos curăţeşte păcatele noastre. Că vine cu adevărat la Botez, vrând să spele 
zapisul lui Adam, şi zice către loan: Vino, de slujeşte o Botezătorule, începăturii 
tainei celei înfricoşate. Vino, tinde-ţi mâna ta degrabă şi te atinge de creştetul Celui 
ce a sfărâmat capul balaurului şi a deschis Raiul, pe care l-a încuiat călcarea de po- 
runcă, cu înşelăciunea şarpelui, prin gustarea din lemn oarecând. 


Glas 3: 
Stih: Văzutu-te-au apele Dumnezeule, văzutu-te-au apele, şi s-au spăimântat. 


Strălucit a fost praznicul cel ce a trecut, slăvită este şi ziua de acum. Întru acela 
magii s-au închinat Mântuitorului, iar întru acesta pe Stăpânul sluga cea mărită L-a 
botezat, acolo păstorii fluierând L-au văzut şi s-au minunat; iar aicea glasul Părin- 
telui, a mărturisit pe Fiul, Unul-Născut. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului, glas acelaşi 


Veniţi toţi credincioşii, lăsând ludeea, să trecem în pustiul Iordanului, şi să vedem 
astăzi acolo pe Cel ce S-a arătat pentru noi cu trup, cerând Botez în apele lor- 
danului. Şi pe Botezătorul apărându-se, şi strigând cu frică: Nu îndrăznesc să pun 
mâna cu mână de ţărână pe foc. Iordanul şi marea au fugit Mântuitorule, şi s-au 
întors; iar eu cum voi pune mâna pe creştetul Tău, de care se cutremură Serafimii? 
Întorsu-s-a Iordanul, când a luat prin Elisei cojocul lui Ilie; cum n-ar intra în pră- 
pastie şi în adâncime văzându-Te pe Tine gol în repejuni. Şi cum nu mă va arde pe 
mine cu totul, de Tine fiind înfierbântat ? Ce te zăboveşti Botezătorule, a boteza pe 
Domnul meu? Iordanul strigă către loan: De ce opreşti curățirea multora? Toată 
făptura a sfințit, lasă să mă sfinţească şi pe mine, şi firea apelor; că spre aceasta S-a 
arătat. 


Troparul ierarhului, glas 4: Îndreptător credinţei şi chip blândeţilor, învăţător în- 
frânării, te-a arătat pe tine, turmei tale adevărul lucrurilor. Pentru aceasta ai câştigat 
cu smerenia cele înalte, cu sărăcia cele bogate. Părinte ierarhe Silvestre, roagă pe 
Hristos Dumnezeu ca să mântuiască sufletele noastre. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 


Troparul înainte prăznuirii. glas 4: Găteşte-te Zabuloane, şi bine te împodobeşte 
Neftalime; lordane râule stai, primeşte săltând pe Stăpânul, cel ce vine să Se bote- 
ze. Bucură-te, Adame, împreună cu strămoaşa. Nu vă ascundeţi ca mai înainte în 
Rai. Că Cel ce v-a văzut pe voi goi, S-a arătat, ca să vă îmbrace în haina cea dintâi. 
Hristos s-a arătat, toată făptura vrând să o înnoiască. 


La Paverniciţă 
Cântăm Tripezneţul, Irmoasele îndoindu-le, şi Troparele pe 6, şi pe urmă Irmosul 
întru amândouă Stranele. Şi fiindcă şi Tripezneţul al doilea are Irmos, cântăm al 
Făcătorului dintâi Irmosul de 2 ori; iar Troparele amânduror făcătorilor, pe 6, şi pe 
urmă Irmosul Tripezneţului al doilea într-amândouă stranele împreună. Aşa cântăm 
Canoanele şi Irmoasele, şi la alte Pavecerniţe. 

Tripezneţul 

Cântarea 1-a, glas 2 
Irmos: Celui ce marea cea neumblată şi cu valuri, cu dumnezeiască porunca Sa a 
uscat-o; şi a trece pedestru printr-însa, pe poporul israiletenesc l-a povăţuit: 
Domnului să-i cântăm, căci cu slavă S-a prea mărit. 
Stih: Slavă Ție, Dumnezeul nostru, slavă Ție. 
Plecăciunea cea nespusă a Ziditorului, strălucind mai înainte din Fecioară, lumea a 
luminat, şi iarăşi însuşi Hristos altă taină acum săvârşind, vine la lordan spre străi- 
nă înnoirea oamenilor. 
Stih: Slavă Ție, Dumnezeul nostru, slavă Ție. 
Ca să slujească la lucru înfricoşat, vine înainte la lordan acum Mergătorul înainte, 
glasul Cuvântului, celui ce a îmbogățit cu Dumnezeirea pe Adam cel sărac. Căci cu 
Duhul îmbogăţindu-l, vine Hristos prin darul Botezului. 


Cântarea a 8-a 


Irmos: Înfricoşatu-s-a de nespurcatul trup, cel întru o podoabă cu sufletul al 
tinerilor celor cu bună credinţă, şi s-a depărtat focul cel neostenitor, ce se hrănise 


Ar Dr De De Dr de e Dr De De De e Dr De Dr De de De e de dr fr Ar A 


PP XP XP IP 2 e E 30 E 3 2 2 2 2 E 30 E 30 IE 2 DE 2 E E E E XX 


De De de De Ar De De De De De De Dr Dr de De De dr De Dr Dr dr de de dr drd 


Xp XP XP IP 3 IE E 2 E 30 E 3 2 2 2 2 E 30 E IE IE 2 E E XX 


cu multă materie, şi văpaia cea pururea vie potolindu-se, cântare veşnică se cântă: 
Pe Domnul toate lucrurile lăudaţi-L, şi II prea înălţaţi întru toți vecii. 


Stih: Slavă Ție, Dumnezeul nostru, slavă Ție. 


Pe voi vase ale Mele alese vă voi cunoaşte, de se va însemna pecetea darului Meu 
întru voi, strălucind lumina cea întreită spre Botez; Hristos Cuvântul a zis, celor ce 
petrec întru trândăvirea lenei, că întru această cale nouă de mântuire, şi viaţa slo- 
bozirii vin dăruind. 
Stih: Slavă Ție, Dumnezeul nostru, slavă Ție. 
Impotriva rânduielii fireşti este, lucrul cel ce se săvârşeşte întru Tine acum, că cel 
mai MIC, precum cunoştinţa învaţă, se binecuvântează de la cel mai mare, pentru 
aceasta m-am temut a mă atinge cu mâna de capul Tău, Mântuitorului a strigat 
Mergătorul înainte. Că nu este cu cuviinţă a se apropia iarba de foc. Tu mai vârtos 
mă sfinţeşte pe mine robul Tău. 

Alt Tripezneţ, glas 2 
Irmos: Poruncii muncitorului... 
Stih: Slavă Ție, Dumnezeul nostru, slavă Ție. 
Somnul lenei cel sufletesc lepădându-l, cu privegherea inimii Celui ce vine să cură- 
țească sufletele în repejuni, să strigăm: Binecuvântaţi toate lucrurile Domnului pe 
Domnul, şi-L prea înălțaţi în veci. 
Stih: Slavă Ție, Dumnezeul nostru, slavă Ție. 
Din destul să fie întru noi fapta sufletului întru înaltă privire, ca după amândouă 
părțile arătându-ne luminaţi, Celui ce curăţeşte toate să-i strigăm: Binecuvântaţi 
toate lucrurile Domnului pe Domnul. 
Stih: Slavă Ție, Dumnezeul nostru, slavă Ție. 
Talantul cu cuvânt lucrător împodobindu-l întru îndoită lucrare, cu credință Stă- 


pânului celui ce-l dă, credincioşii ca nişte robi să-i aducem, Celui ce vine să se bo- 
teze spre înnoirea sufletelor. 

Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Poruncii muncitorului cei trei cuvioşi Tineri nesupunându-se, în cuptor fiind arun- 
cați, au mărturisit pe Dumnezeu, cântând: Binecuvântaţi lucrurile Domnului pe 
Domnul. 
Cântarea a 9-a 
Irmos: Mărit-ai Hristoase pe Născătoarea de Dumnezeu, ceea ce Te-a născut pe 
Tine, din care Ziditorul nostru cu trup asemenea nouă pătimitor Te-ai îmbrăcat, 
dezlegătorul greşelilor noastre. Pe aceasta fericindu-o toate neamurile, pe Tine Te 
mărim. 
Stih: Slavă Ție, Dumnezeul nostru, slavă Ție. 
Toată întinăciunea cea din patimi lepădând, cu vrednicie cunoştinţa dumnezeie- 
scului Botez, înţelepţeşte să luăm. Că vine Ziditorul să dăruiască curăţire străină, 
botezându-Se în repejuni, şi să arate tuturor schimbare nouă. 
Stih: Slavă Ție, Dumnezeul nostru, slavă Ție. 
Căutând la Hristos, cel ce S-a smerit de bunăvoie, până şi la chip de rob; sub mâna 
Lui cea tare acum să ne smerim, cu duhul înălțându-ne. Ca pe Acesta ce va să Se 
boteze, cu fapte bune să-L cinstim. 

Alt Tripezneţ 
Cântarea a 9-a 
Irmos: Ceea ce pe Dumnezeu cel ne... 


Stih: Slavă Ție, Dumnezeul nostru, slavă Ție. 


Intinăciunea cea grea a păcatului lepădându-o, curaţi să ne arătăm Stăpânului, celui 
ce a curăţit pe toţi cu dumnezeieştile râuri. 


Stih: Slavă Ție, Dumnezeul nostru, slavă Ție. 

La Hristos, cel ce vine în râul lordanului să Se boteze, veniţi să ne apropiem, cu 
curgeri de lacrimi curăţindu-ne. 


Stih: Slavă Ție, Dumnezeul nostru, slavă Ție. 


Pe noi, cei ce am prăznuit naşterea Ta, Mântuitorule, cu magii şi cu păstorii, acum 
ne primeşte, care Te cinstim pe Tine, Cel ce vii să Te botez. 


Irmosul: Ceea ce pe Dumnezeu cel neîncăput, în pântece L-ai încăput şi bucurie 
lumii ai născut, pe tine te lăudăm, Născătoare de Dumnezeu Fecioară. 
La Utrenie 


La Dumnezeu este Domnul... 


Troparul înainte prăznuirii de 2 ori: Găteşte-te Zabuloane, şi bine te împodobeşte 
Neftalime; lordane râule stai, primeşte săltând pe Stăpânul, cel ce vine să Se bote- 
ze. Bucură-te, Adame, împreună cu strămoaşa. Nu vă ascundeţi ca mai înainte în 
Rai. Că Cel ce v-a văzut pe voi goi, S-a arătat, ca să vă îmbrace în haina cea dintâi. 
Hristos s-a arătat, toată făptura vrând să o înnoiască. 


Slavă Tatălui şi Fiului şi Sfântului Duh, al Sfântului Silvestru. Și acum şi puru- 
rea şi în vecii vecilor, al înainte-prăznuirii 


După întâia Catismă, sedealna, glas 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Îmbrăcându-te lisuse al meu întru a mea sărăcie, mers-ai amestecându-te cu robii, 
şi Botez cerând de la rob, lubitorule de oameni. Pentru aceasta văzându-Te loan, a 
strigat: Cum Te voi boteza pe Tine, Cel ce nicicum nu ai spurcăciune, Dumnezeule 
Preabune? 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Merge mai înainte Hristos pentru bunătate la izvoarele râului Iordanului, şi vrea 
întru acelea să lucreze cu darul înnoirea noastră. dumnezeiescule Mergătorule 

înainte, primeşte-L pe Dânsul bucurându-te; şi vrând EI, în ape spală pe unul Iubi- 
torul de oameni. 


După a doua Catismă, sedealna, glas 4: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Sărăcind Cel bogat pentru milostivirea cea multă, vrând să ne îmbogăţească pe noi, 
care sărăcisem oarecând pentru neînfrânare, vine să intre în repejunile Iordanului, 


şi de la loan arătat să Se boteze. Să lăudăm credincioşii smerenia Lui cea multă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Plinitu-s-a astăzi glasul Isaiei celui ce strigă: Gătiţi calea Domnului, şi cărări faceţi, 
că a strigat precum zice: Trâmbiţa cea iubitoare de pustie, pe toţi chemându-i, loan 
cel mare. Deci să alergăm împreună, lucruri mărite să vedem. 
Canoanele al înainte-prăznuirii cu Irmosul pe 8 şi al sfântului pe 4. 
Canonul înainte-prăznuirii 

facere a lui losif 
Cântarea 1-a, glas 2 
Irmos: Celui ce marea cea neumblată şi cu valuri, cu dumnezeiască porunca Sa a 
uscat-o; şi a trece pedestru printr-însa, pe poporul israelitenesc l-a povăţuit; 


Domnului să-i cântăm, că cu slavă S-a prea mărit. 


Simţind venirea Domnului, din pustie vine dumnezeiescul Mergătorul înainte, stri- 
gând luminat: Apropiatu-s-a şi S-a arătat mântuirea, pocăiți-vă şi cu apă vă curăţiți. 


Pe mine cel afundat în viforul păcatelor, Cuvinte, Cel împreună fără început cu Ta- 
tăl, cu totul mă curăţeşte cu stropirea pocăinţei. Cel ce dăruieşti pururea cu Botezul 
Tău credincioşilor mântuire, pentru milostivirea cea nemăsurată. 

Pământul Zabulonului văzând Lumina cea neapusă, luminează-te, că iată a venit la 
râurile Iordanului şi pe Dumnezeu cel ce este peste toate, Il laudă strigând: Dom- 
nului să-i cântăm, căci cu slavă S-a prea mărit. 


Pe tot poporul văzându-l Mergătorul înainte venind către dânsul le-a grăit: Cine v-a 
arătat vouă ca să fugiți de mânia ce va să fie ? Faceţi roduri de pocăință, cu darul 
mântuindu-vă. 


Alt Canon, al ierarhului Silvestru 
facere a lui losif 


Cântarea 1-a, glas 8 
Irmos: Cel tăiat, a tăiat pe cea netăiată... 


Fiul lui Dumnezeu Tatălui te-ai făcut după dar, Silvestre, iubind viaţă curată. Şi cu 
străluciri dumnezeieşti făcându-ţi sufletul cu chip luminat, te-ai mutat către lumina 
cea neînserată, strigând: Să cântăm Domnului, că cu slavă S-a prea mărit. 


Cu mare înţelepciune ai biruit patimile, şi trupul prin nevoinţe postniceşti l-ai su- 
pus Duhului, înțelepte şi lăcaş dumnezeiesc făcându-te Treimii arătat, ai pierdut 
duhurile vicleniei: Cântând Domnului, căci cu slavă S-a prea mărit. 


Dumnezeieşte supunându-te legii lui Dumnezeu, şi înfrumuseţându-te cu cuno- 
ştința dumnezeieştii Scripturi; pe înţelepţii elinilor i-ai învăţat adevărul, a mărturisi 
pe Hristos împreună cu Tatăl şi cu Duhul, strigând: Domnului să-i cântăm, că cu 
mărire S-a prea mărit. 


Slavă Tatălui şi Fiului şi Sfântului Duh. 


Propovăduit-ai fericite Silvestre pe Hristos cel întrupat, a Se cunoaşte întru un 
Ipostas, şi a Se înţelege în două voiri şi în două lucrări; care a îndumnezeit pe cei 
ce cu credinţă strigă Lui: Domnului să-i cântăm că cu slavă S-a prea mărit. 


Şi acum şi pururea şi în vecii vecilor (a Născătoarei de Dumnezeu) 


Ca să împreune pe cei de jos cu cei de sus, însuşi Dumnezeul tuturor, a intrat în 
pântece neispitit de bărbat; şi arătându-Se întru asemănarea trupului, a stricat pere- 
tele cel din mijloc al vrajbei, şi a mijlocit pace, dăruind viaţă, şi dumnezeiască 
mântuire. 

Canonul înainte-prăznuirii 
Cântarea a 3-a 


Irmos: Intăreşte-ne pe noi întru Tine, Doamne, cel ce prin lemn ai omorât păcatul, 
şi frica Ta o sădeşte în inimile noastre, celor ce Te lăudăm pe Tine. 


Arătatu-s-a Hristos, strigă Mergătorul înainte, şi la râurile Iordanului merge; a-l 
întâmpina pe Dânsul să sârguim, cu gânduri curate fiind luminaţi. 


Căutându-mă pe mine cel rătăcit, întru cele fără cale Dumnezeul meu, întru sărăcia 
cea prea bogată îmbrăcându-Te, stai de faţă să Te botezi, Mântuirea tuturor. 


Pământul şi Cerul acum să dănţuiască; Făcătorul de bine al tuturor Se botează în 
ape, cufundând mulţimea greşelilor noastre celor fără număr. 


Alt Canon, al ierarhului Silvestru 
Cântarea a 3-a 
Irmos: Frica ta Doamne... 


Câştigând curăţia gândului, te-ai făcut ierarh, primind ungere sfântă. Pentru aceea 
te lăudăm pe tine părinte, purtătorule de Dumnezeu. 


Pe Cel ce trupeşte şi-a întins palmele pe Cruce, L-ai propovăduit Dumnezeu, cu 
dovedirile tale cele cuvântătoare, şi semeţia iudeilor ai pierdut-o, prea fericite. 


Slavă Tatălui şi Fiului şi Sfântului Duh. 


Foarte mare făcându-te întru minuni, duhurile goneşti şi bolile celor ce se roagă cu 
credinţă le curăţeşti, Silvestre, gânditorule de cele dumnezeieşti. 


Şi acum şi pururea şi în vecii vecilor (a Născătoarei de Dumnezeu) 


Fecioară curată după naştere ai rămas întru-tot Sfântă, că ai născut pe Dumnezeu 
Cuvântul, care S-a asemănat nouă fără păcat. 


Irmosul: Frica Ta, Doamne, o sădeşte în inimile robilor Tăi, şi fii nouă întărire, ce- 
lor ce întru adevăr Te chemăm pe Tine. 

Condacul înainte prăznuirii, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


La repejunile Iordanului, astăzi venind Domnul, către loan a strigat: Nu te teme a 
Mă boteza, că am venit să mântuiesc pe Adam cel întâi zidit. 


Icos: Nu te silesc pe tine Botezătorule ca să treci hotarele; nu-ţi zic ţie spune-mi 
cele ce grăieşti celor fără lege, şi vezi pe păcătoşi. Numai Mă botează tăcând, şi 
aşteptând cele din Botez, că va să aibi pentru aceasta învrednicire care nu a fost 
îngerilor. Că decât proorocii mai mare te voi face. Că dintru aceia nici unul arătat 
pe Mine nu M-a văzut, ci întru închipuiri şi în umbre şi visuri; iar tu înaintea Mea 
stând M-ai văzut, că am venit să mântuiesc pe Adam cel întâi zidit. 


Sedealna sfântului, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Râu al bunei credinţe arătându-te Silvestre, tot pământul l-ai adăpat, cu râurile dog- 
melor tale, ca un ierarh dumnezeiesc, şi cu ploile minunilor, ai spălat întinăciunile 
patimilor, şi după vrednicie ai moştenit pâraiele desfătării;, drept aceea adunându- 
ne astăzi, cu cântări, după cuviinţă te cinstim, şi cu credinţă strigăm ţie, dumne- 
zeiescule ierarhe: Roagă-te lui Hristos Dumnezeu, iertare de greşeli să ne dăru- 
iască, celor ce prăznuim cu dragoste sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a înainte prăznuirii, glas 8. 


Podobie: Fluierele păstoreşti... 


Dumnezeule cel ce eşti nevăzut, Cuvinte cel neajuns, care Te-ai născut din Tatăl 
mai presus de fire şi de cuvânt, şi iarăşi mai pe urmă din Fecioară, neschimbând 
Ceea ce ai fost, mergi în curgerile Iordanului acum să Te botezi cu trupul; Cel ce 
bine ai voit a mântui ca un Dumnezeu neamul omenesc. 

Canonul înainte-prăznuirii 
Cântarea a 4-a 
Irmos: Venit-ai din Fecioară nu sol nici înger, ci Tu însuţi Domnul Te-ai întrupat, 
şi m-ai mântuit pe mine tot omul. Pentru aceasta strig Ţie: Slavă puterii Tale, Doa- 
mne. 
Minunează-se de venirea Ta marele Mergătorul înainte lisuse, Făcătorule de bine, 
şi spăimântându-se strigă către Tine: Foc fiind Stăpâne, să nu mă arzi pe mine, cel 


ce sunt iarbă, Doamne. 


Văzându-Mă pe Mine, stând acum de bunăvoie în apele acestea, apropie-te loane 
şi Mă botează, ca să fac darul cel prin apă neamului omenesc. 


Soare ca în nişte nori, ascuns în trup Te-am cunoscut Dumnezeul meu; dar cum eşti 
gol acum cu apele fiind îmbrăcat, loan a strigat spăimântându-se. 


Luminează-se firea omenească, şi mântuire ia de întunericul păcatului, şi de sus se 
îmbracă cu dumnezeiască îmbrăcămintea nestricăciunii golindu-Mă Eu. 


Alt Canon, al ierarhului Silvestru 
Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
prea mărit Dumnezeirea Ta. 


Ierarh cuprins de Dumnezeu te-ai arătat părinte Silvestre, ungând preoţi prin Duh 
dumnezeiesc, şi noroade luminând, prea sfințite. 


Cu ajutorul Duhului gonind boli, ai tămăduit patimi nevindecate, întru-tot fericite, 
întorcând din înşelăciune pe cei fără de minte. 


Izgonind înşelăciunea eresurilor Silvestre, ai păstorit turma la verdeaţa cunoștinței 
de Dumnezeu, izvorând apele bunei credinţe. 


Slavă Tatălui şi Fiului şi Sfântului Duh. 

Darul Duhului Sfânt, s-a vărsat în buzele tale părinte. Pentru aceea te-a uns Dum- 
nezeu preot norodului Său, prea fericite. 


Şi acum şi pururea şi în vecii vecilor (a Născătoarei de Dumnezeu) 


Vindecă zdruncinările inimii mele Fecioară, şi îndreptează mişcările sufletului meu 
către voirile lui Dumnezeu, prea curată. 


Canonul înainte-prăznuirii 
Cântarea a 5-a 


Irmos: Dătătorule de lumină, şi Făcătorul veacurilor Domnul, întru lumina porun- 
cilor Tale povăţuieşte-ne pe noi, că afară de Tine pe alt Dumnezeu nu ştim. 


Pocăiţi-vă, Împărăţia lui Dumnezeu s-a apropiat! Strigă sfinţitul Mergător înainte 
ce s-a arătat din pustie, şi ne-a înnoit pe noi cei pustiiți. 


Venit-a Hristos pe care legea de demult L-a numit şi sfinţită adunarea proorocilor, 
înnoindu-ne cu dumnezeiescul Botez, pe noi cei învechiţi cu multe greşeli. 


Străine şi înfricoşate lucruri, a zis loan, văd astăzi. Acum izvorul nemuririi a venit 
să ceară de la o mică picătură dumnezeiescul Botez. 


Alt Canon, al ierarhului Silvestru 
Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 


Cu împletirile cuvintelor tale părinte, ai dezlegat toate legăturile cele deşarte; şi pe 
cei legaţi de înşelăciune, i-ai legat întru dumnezeiasca credință; deschizând cuge- 
tele lor cu descoperirea Scripturilor, ierarhe fericite. 


Inima ta părinte s-a făcut fără prihană întru îndreptările Stăpânului tuturor, pe care 
iubindu-L, trupul ţi l-ai biruit, şi îmbogăţindu-te cu darul minunilor, vindeci bolile 
cele cumplite, şi cele grele zdruncinări ale sufletelor. 

Slavă Tatălui şi Fiului şi Sfântului Duh. 
Boala eresului celui cumplit al lui Manent, cea ucigătoare de suflet, care cu amar 
mânca inimile, încetându-o cu lucrătoare leacuri ale cuvintelor tale, purtătorule de 
Dumnezeu, ai vindecat-o ca un doctor, cu darul cel dumnezeiesc al Sfântului Duh. 
Şi acum şi pururea şi în vecii vecilor (a Născătoarei de Dumnezeu) 
Bucură-te, ceea ce singură ai născut pe Cel cu putere nemărginită, care a sărăcit 
întrupându-Se; bucură-te, îndreptarea lumii celei căzute, Preacurată. Bucură-te, 
dezlegarea întristării. Bucură-te, mântuirea credincioşilor. Bucură-te, scaunul cel 
înalt al lui Dumnezeu. 

Canonul înainte-prăznuirii 


Cântarea a 6-a 


Irmos: Adâncul cel mai dedesubt al păcatelor m-a înconjurat; ci ca pe proorocul 
Iona, Doamne, Doamne, scoate din stricăciune viața mea. 


Rourează dezlegarea păcatelor noastre, lubitorule de oameni, Cel ce în curgerile 
Iordanului ai cufundat greşelile pământenilor, pentru mare mila Ta. 


Noianul dreptăţii fiind Hristoase, mergi acum în râul lordanului să cufunzi pe ba- 
laur, şi neascultarea lui Adam să o speli. 


Izvorul nestricăciunii fiind Tu, Hristoase cu adevărat, cum Te vor încăpea pe Tine 
curgerile râului? A strigat Mergătorul înainte, slăvind multă milostivirea Ta. 


Alt Canon, al ierarhului Silvestru 
Cântarea a 6-a 
Irmos: Rugăciunea mea voi înălța... 
Cu rugăciunile tale ai închis în pază veşnică şi nescăpată pe cel viclean balaur, care 


din pizmă strică pe cei ce se apropiau de el, fericite, punându-i pecetea crucii ca 
nişte uşi, şi ca nişte zăvoare. 

Sunetul cuvintelor tale, celor curgătoare de miere, în tot pământul a ieşit, prea feri- 
cite, şi lumina învățăturilor tale, şi razele minunilor, şi arătarea cea dumnezeiască a 
faptelor a strălucit la marginile lumii. 


Slavă Tatălui şi Fiului şi Sfântului Duh. 


Izvorând vindecări şi daruri dumnezeieşti din destul totdeauna, din ploile Prea- 
sfântului Duh care lucrează toate ierarhe prea fericite, vindeci în dar pe cei ce vin 
către tine cu credinţă curată. 


Şi acum şi pururea şi în vecii vecilor (a Născătoarei de Dumnezeu) 


De Dumnezeu grăitorii prooroci cunoscând adâncimea tainei tale Fecioară; prooro- 
ceşte au vestit-o mai înainte luminându-se cu Dumnezeiescul Duh. Şi acum văzând 
noi, acele arătări credem cu bucurie. 


Irmosul: Rugăciunea mea voi înălța către Domnul, şi Lui voi spune scârbele mele, 
că s-a umplut sufletul meu de răutăţi, şi viaţa mea s-a apropiat de iad, şi ca lona mă 
rog: Dumnezeule, din stricăciune scoate-mă. 


Condacul ierarhului, glas 2: 

Podobie: Cele de sus căutând de tot necazul ne izbăvim, de Dumnezeu Născătoare. 
De înţelepciunea lui Dumnezeu umplându-ţi gura ta, ne-ai descoperit nouă cuno- 
ştinţa Treimii; şi nedumnezeirea tiranilor ai surpat-o Silvestre, cu praştia cuvintelor 
tale. Drept aceea roagă-te Domnului pentru noi. 

Icos: Imbogăţindu-te cu scaunul căpeteniei apostolilor, te-ai arătat slujitor lui 
Dumnezeu prea minunat, împodobind, întărind şi mărind Biserica cu dogme dum- 
nezeieşti. Şi luminându-o ca o stea luminoasă cu lumina bunătăţilor, şi învăţându- 
o să creadă în Treime, ca întru o Dumnezeire nedespărţită, ai gonit eresurile vrăj- 
maşilor, prea înțelepte Silvestre. Pentru aceea roagă-te Domnului pentru noi. 


Sinaxar 


In această lună, în ziua a doua, pomenirea celui dintru Sfinţi, părintelui nostru 
Silvestru papă al Romei. 


Stih: Înviază boul cel mort pe Zamvri vrăjitorul ruşinând. 

Silvestru papa Romei, care vieţuieşte şi mort fiind. 
Silvestru duhul şi-a dat, 
In a doua zi a acestei luni cu adevărat. 


Acest sfânt, pentru al lui mult spor, şi înălțare spre bunătăţi, a fost hirotonit episcop 
Romei celei vechi dacă a murit Miltiad. Şi fiind făcător de multe minuni, şi adu- 
când pe marele Constantin împăratul la credinţa întru Hristos, şi curăţindu-l prin 
Sfântul Botez, de patimile trupului şi ale sufletului, şi arătându-i din lege şi din 
prooroci, că Hristos este mai înainte proorocit. Şi înviind taurul, pe care îl omorâse 
jidovul Zamvri fermecătorul cu farmecele, pe care Zamvri nu l-a putut învia. Şi 
fiind mijlocitor la mulți de mântuire, întru bătrâneţe adânci s-a mutat către Dom- 
nul. 


Tot în această zi, pomenirea Sfântului sfinţitului mucenic Teaghin. 


Stih: Teaghin intră în mijlocul mării aşa, 

In care de te vei şi afunda, înlăuntru Cerului te vei afla. 

Acesta a fost episcop în cetatea Paria Elispontului, deci adus fiind la tribunul Zili- 
chintie şi mărturisind pe Hristos Dumnezeu, fără de cruţare a fost bătut cu toiege. 
Apoi a fost legat, şi după acestea a fost aruncat în adâncurile mării, unde şi-a să- 


vârşit calea nevoinţei. 


Tot în această zi, Sfinţii Teopempt şi Teodota, maica Sfinţilor celor fără de ar- 
gint, care în pace s-a săvârşit. 


Stih: Pe Teopempt ca să-l dezlege de legătura trupească voind, 
Venit-au îngeri înfocaţi, Dumnezeu trimițând. 


Stih: 'Teodota trecut-a viaţa bolilor. 
Ceea ce a născut în viaţa pe vindecătorii neputinţelor. 


Tot în această zi, prea cuviosul Marcu care cu pace s-a săvârşit. 


Stih: Marcu pământeşti cuvinte n-a auzit cu adevărat, 
Și mai înainte de a se muta de la pământ, urechile de la cele pământeşti şi-a ridicat. 


Tot în această zi, pomenirea Sfântului mucenic Vasilie, cel din Anghira. 


Stih: Strigarea, groapa, muşcarea fiarelor celor sălbatice cu adevărat, 

Pe Vasilie cel prea blând nu l-a înfricoşat. 


Sfântul acesta mucenic Vasilie a fost pe vremea lui Iulian paravatul, din cetatea 
Anghirei. Şi fiindcă credea în Hristos a fost prins, şi ducându-l faţă la ighemonul 
Satornil, cu mare îndrăzneală a mărturisit înaintea lui pe Hristos. Deci fiind spân- 
zurat a fost strujit fără milostivire. 


Apoi a fost adus de la Anghira la Constantinopol, şi acolo iarăşi a fost strujit. Şi 
atâta de tare a fost întins, încât i-a ieşit încheieturile umerilor, şi a mâinilor sale. 
Apoi a tăiat curele, şi a scos din trupul său, şi cu fiare înfocate i-a străpuns mădu- 
larele; şi toate aceste munci le-a suferit cu bărbăţie. Pentru care a şi primit ajutorul 
de la Dumnezeu. Căci fiind aruncat în cuptor de foc aprins, a fost păzit nevătămat, 
prin rugăciunea sa. 


După acestea l-a întors legat la Cesarea, şi a fost osândit de boierul cel de acolo, ca 
să se lupte cu fiarele. Deci făcând rugăciune, şi fiind lovit de o leoaică, s-a săvârşit 
şi a luat cununa nevoinţei. 

Iar sfintele lui moaşte, cu osârdie adunându-le rudeniile şi prietenii săi, şi înfâşu- 
rându-le cu miresme şi cu giulgiu, le-au îngropat cu cuvenita cinste, la loc în- 
semnat. 

lar mai în urmă au zidit acolo şi o sfântă biserică, întru numele sfântului acestuia. 


Tot în această zi, Sfântul Serghie care de sabie s-a săvârşit. 


Stih: Nu este cu putinţă a se spune nici în minte a se închipui arătat, 
Câtă bucurie Serghie tăindu-i-se capul, avea cu adevărat. 


Tot în această zi, Sfântul Teopist, care cu pietre fiind bătut s-a săvârşit. 


Stih: Teopiste credinciosule te omoară pe tine cu pietre arătat, 
Mulțimea necredincioşilor prin răul sfat. 


Tot în această zi, pomenirea prea cuviosului părintelui nostru Cosma arhiepisco- 
pul Constantinopolului, făcătorul de minuni, care este în Sfânta Biserică ce se 
cheamă Sevasmia. 


Stih: Având de sus Cosma dar îndoit, 
Mare podoabă înaltului scaun ai stătut. 

Tot în această zi, Sfântul noul mucenic Zorz Giurgiul care în Mitilina măr- 
turisind prin sugrumare S-a săvârşit în anii una mie şapte sute şaptezeci. 


Stih: Zdrobeşte-ţi bine mucenice şi mâna ta prin sugrumare; 
Căci aşa vei zdrobi pe vrăjmaşul cel ce te-a zdrobit prin luptare. 
Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 


Canonul înainte-prăznuirii 
Cântarea a 7-a 


Irmos: Chipul cel de aur în câmpul Deira cinstindu-se, cei trei tineri au defăimat 
porunca cea prea fără de Dumnezeu, şi fiind aruncaţi în mijlocul focului, răco- 
rindu-se au cântat: Bine eşti cuvântat Dumnezeul părinților noştri. 


Cu haină sfințită îmbrăcându-mă Hristoase, pe mine cel golit, prin sfatul amăgito- 
rului, gol ai venit ca să intri în ape pentru bogăția bunătăţi, laud milostivirea Ta, şi 
mă închin minunatei rânduielii Tale. 


Ce este această multă purtare de grijă a Ta, Hristoase pentru noi? Ce este această 
negrăită şi mai presus de minte smerenie ? Zis-a loan când Te-a văzut pe Tine gol, 
şi poruncindu-i lui ca să Te boteze. 


Aprins-ai Hristoase ca o făclie cinstitul tău trup în mijlocul Iordanului, şi ai căutat 
chipul cel îngropat cu patimile şi cu păcatul; şi aflându-l l-ai înfrumusețat cu Bote- 
zul Tău, Bunule. Pentru aceasta Te lăudăm pe Tine. 

Alt Canon, al ierarhului Silvestru 
Cântarea a 7-a 
Irmos: Tinerii cei ce mersese din ludeea în Babilon oarecând, cu credinţa Treimii, 
văpaia cuptorului o au călcat, cântând: Dumnezeul părinților noştri, bine eşti cu- 


vântat. 


Drept ca un finic în casa Domnului, ai înflorit părinte roadele dreptăţii, din care se 
hrănesc cei ce te cinstesc cântând: Dumnezeul părinţilor noştri bine eşti cuvântat. 

Cu dovedirile cele tari ale cuvintelor tale, ai biruit pe cei cu minte deşartă, care bo- 
leau de necredinţă, şi bucurându-te, prea lăudate Silvestre, cântai: Dumnezeul pă- 
rinţilor noştri bine eşti cuvântat. 


Slava şi pomenirea ta părinte petrece în veci, împreună cu toți drepţi, cu care po- 
meneşte-ne pe noi, cei ce cu credinţă cântăm: Dumnezeul părinților noştri bine eşti 
cuvântat. 


Slavă Tatălui şi Fiului şi Sfântului Duh. 


Ierarhul cel strălucit luminându-se cu strălucirea Duhului, a risipit întunericul rău- 
tățui, şi a luminat pe toţi cei ce strigă: Dumnezeul părinților noştri, bine eşti 
cuvântat. 


Şi acum şi pururea şi în vecii vecilor (a Născătoarei de Dumnezeu) 


Prea minunată Fecioară, tu ai purtat în pântece pe Cel mai înainte de veci, asemă- 
nându-Se cu noi prin trup, pentru nemărginita Sa milostivire, ca să mântuiască pe 
cei ce cântă: Dumnezeul părinţilor noştri bine eşti cuvântat. 


Canonul înainte-prăznuirii 
Cântarea a 8-a 


Irmos: Pe Dumnezeu, care S-a pogorât în cuptorul cel cu foc la tinerii evreieşti, şi 
văpaia întru răcoreală a prefăcut-o, ca pe Domnul lăudaţi-L lucrurile, şi-L prea 
înălţaţi întru toţi vecii. 


Glasul celui ce strigă în pustie, arătat înainte a stătut loan, întorcând inimile cele ce 
se pocălesc cu căldură, să mărească pe Mântuitorul şi Stăpânul, cel ce S-a arătat în 
Iordan. 


Izvorul dulceţii eşti, Cel ce mările şi izvoarele ai făcut şi cum în ape intri? Ce 
volieşti să speli? Cel ce eşti spălarea şi curățirea tuturor celor ce Te laudă pe Tine, 
Hristoase în veci. 


Căutând să usuci curgerile răutăţii vrăjmaşului, şi mările patimilor să le potoleşti, 
şi credincioşilor curăţire şi iertare să le izvorăşti Stăpâne, vii să Te botezi în repe- 
junile Iordanului. 

Făcătorule al vremilor şi al anilor, sub ani făcându-Te pentru milostivire, Cel ce 
fără de ani ai strălucit din Tatăl cel prea fără început: Venit-ai să speli greşelile tu- 
turor cele de peste ani, în repejunile Iordanului. 

Alt Canon, al ierarhului Silvestru 
Cântarea a 8-a 


Irmos: Cei ce s-au făcut cu darul... 


Invăţând o Fire a unei Dumnezeiri, ce se înţelege în trei Feţe, neîncetat părinte 
cântai: Binecuvântaţi toate lucrurile pe Domnul, şi-L prea înălţaţi întru toţi vecii. 


Numitu-te-ai părinte adevărat învăţător adevărului. Pentru aceea ai defăimat în pri- 
velişte înşelăciunea rătăcirii celei cu nume mincinos, cântând: Binecuvântaţi toate 
făpturile pe Domnul, şi-L prea înălţaţi întru toţi vecii. 


Arătatu-te-ai căpetenie a sfintei adunări, de taine învăţătorule; şi ai împodobit scau- 
nul căpeteniei ucenicilor, strigând: Binecuvântaţi toate lucrurile pe Domnul, şi-L 
prea înălţaţi întru toţi vecii. 

Binecuvântăm pe Tatăl, şi pe Fiul şi pe Sfântul Duh, Domnul. 

Cu bunătăţi dumnezeieşti înfrumuseţându-ţi inima părinte, cu totul te-ai făcut fru- 
mos, şi te-ai împreunat cu cetele cele de sus, strigând: Binecuvântaţi toate lucrurile 
pe Domnul, şi-L prea înălţaţi întru toţi vecii. 

Şi acum şi pururea şi în vecii vecilor (a Născătoarei de Dumnezeu) 

Urmând graiurilor tale celor dumnezeieşti, neamurile omeneşti te fericim pe tine 
cea pururea fericită, şi cântăm: Binecuvântaţi toate lucrurile pe Domnul, şi-L prea 
înălţaţi întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 

Cei ce s-au făcut cu darul tău, biruitori tiranului şi văpăii, tinerii cei ce au păzit 
foarte poruncile Tale, au strigat: Binecuvântaţi toate lucrurile Domnului pe Dom- 
nul, şi-L prea înălţaţi întru toţi vecii. 


Canonul înainte-prăznuirii 
Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-Se pentru noi credincioşii, cu un gând întru laude Il 
slăvim. 


Văzându-Te loan pe Tine, Făcătorul de bine, la sine venind, şi cerând cu smerenie 
de la dânsul Botez, minunându-se, s-a spăimântat, neîndrăznind nicicum a se atin- 
ge cu mâna, de Cel ce Se atinge de munţi şi fumegă. 


Ca o rândunea prea cinstită, vestind primăvara cea înţelegătoare, stătut-a Bote- 
zătorul înaintea celor ce sunt în iarna nemăsuratelor greşeli, şi a celor ce rabdă pu- 
rurea viforul duhurilor celor potrivnice prin prea cumplite patimi. 


Pe Tine, raza slavei Tatălui, care ai strălucit celor ce şedeau întru întunericul rău- 
tăților, Soarele cel neapus, Doamne; şi ai venit să luminezi pe toți cu sfințitul Tău 
Botez, ca pe un Dumnezeu şi Mântuitor cu cântări te slăvim. 
Securea morţii lângă rădăcină zăcând, ca pe un lemn te îngrozeşte cu tăierea, nero- 
direa ta văzându-o. Deci nu rămâne neroditor suflete al meu, ci strigă lui Dumne- 
zeu cu fierbinte pocăință, greşit-am ie, mântuieşte-mă. 
Glasul celui ce strigă, s-a auzit în inimile cele pustiite: Veseliţi-vă, înainte a stătut 
Hristos, iertare tuturor dăruindu-le. Sfinţiţi-vă toate: Marea şi izvoarele, râurile şi 
văile, luncile şi toate cele de sub soare. 

Alt Canon, al ierarhului Silvestru 


Cântarea a 9-a 


Irmos: Cu adevărat Născătoare de... 

Cu osârdie te-ai jertfit pe sine-ţi, prea fericite, prin omorârea desfătărilor, şi te-ai 
făcut jertfă bine primită, Celui ce S-a omorât pentru noi. 


Ca o dumnezeiască căpetenie a Sfinţilor părinţi, ai întărit dogma cea prea sfântă, 
oprind dogmele ereticilor cele fără de Dumnezeu. 


Cu cetele celor fără trup te-ai adunat, biruind pe vrăjmaşii cei fără trup dumne- 
zeiescule ierarhe Silvestre. 


Slavă Tatălui şi Fiului şi Sfântului Duh. 


Pomenirea ta a răsărit în lume ca un soare strălucitor povăţuind la lumină, pe cei ce 
te laudă cu credinţă, părinte ierarhe. 


Şi acum şi pururea şi în vecii vecilor (a Născătoarei de Dumnezeu) 


Fecioară iubitoare de bunătate, îmbunează sufletul meu cel rănit de păcate, ceea ce 
ai născut pe Dumnezeu şi Domnul cel Bun. 


Irmosul: Cu adevărat Născătoare de Dumnezeu, te mărturisim pe tine Fecioară 
curată cei mântuiţi prin tine, cu cetele cele fără de trupuri, slăvindu-te pe tine. 


Luminânda 

Podobie: Femei ascultați... 

Glasul celui ce strigă glăsuieşte, şi dealuri săltaţi, dănţuieşte neamul omenesc; pen- 
tru că Cuvântul cel fără început trup luând ca un om, a venit să Se boteze în lordan 


de mâinile care le-a zidit, cufundând păcatul lumii. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
asemenea 


Cum Te vor primii curgerile râului lubitorule de oameni ? Pe Tine Cel ce ai făcut 
râurile şi marea din cele ce n-au fost. Cum va îndrăzni Mergătorul înainte a-şi pune 
mâna Stăpâne pe creştetul Tău cel prea curat? Lăudăm cutremurându-ne Cuvinte 
înălțimea sărăciei Tale. 


La Laude 

Punem Stihirile pe 4, glas 6: 
Podobie: Îngereştile puteri... 


Puterile îngereşti mergeţi înainte, de la Betleem la râurile Iordanului. Mergi mai 
înainte Ioane, lăsând pustiul. Bucură-te râule şi te găteşte, şi tot pământul să se 
veselească. Hristos vine să curăţească păcatul lui Adam, ca un Milostiv. 


Cu guri curate, şi cu suflete curăţite, veniţi în taină Betleemul părăsind, şi la lordan 
cu Hristos mergând, să-i cântăm Lui cu veselie, toate moştenirile pământului, acum 
cu credinţă zicând: Bine eşti cuvântat Cel ce vii, Dumnezeul nostru slavă Ţie. 


Mare şi înfricoşată taină este, că Dumnezeu oamenilor S-a asemănat, şi Cel ce nici- 
cum de păcat nu ştie, ca un vinovat cere de la loan a se boteza astăzi în râul lor- 
danului. Bine eşti cuvântat Cel ce Te-ai arătat, Dumnezeul nostru slavă Ţie. 


Floarea lui David răsărind din Fecioară, Hristos a venit la râurile Iordanului, să 
spele păcatele strămoşului cu ape. Dănţuieşte Adame, veseleşte-te Evo! Cerul să se 
bucure, noroade să zicem: Bine eşti cuvântat Cel ce vii, Dumnezeul nostru, slavă 
ie. 


Slavă Tatălui şi Fiului şi Sfântului Duh. 

Podobie, aceeaşi: 

Cutremură-se cu mâna temându-se a-şi pune mâna, bucură-se cu sufletul gândind 
loan cum bine ai voit a-ţi pleca creştetul Tău în chip de rob fiind îmbrăcat, ca pe 
oameni să-i scapi din robia vrăjmaşului pe cei ce strigă: Bine eşti cuvântat Cel ce 
vii, Dumnezeul nostru slavă Ţic. 

Şi acum şi pururea şi în vecii vecilor, asemenea 

Tot pământul cu taină să se bucure acum după proorocie, şi munţii să sălteze. 
Intoarce-ţi curgerile lordane precum scrie, înfricoșează-te de faţa Stăpânului. Că 
Dumnezeu făcându-Se Om, pe toţi oamenii a venit să-i curăţească de păcatul lui 
Adam. 


La Stihoavnă 


Stihirile pe 6, însuşi glasul: 

Mai luminat decât soarele a fost praznicul naşterii lui Hristos. Luminat şi prea 
strălucit se arată şi Cel ce vine al dumnezeieştii arătării Lui. Întru Acela păstorii cu 
îngerii slăvind, s-au închinat lui Dumnezeu, celui ce S-a făcut Om. Iar întru acesta 
loan de Stăpânul atingându-se cu mâna cea dreaptă, cu cutremur a grăit: Sfinţeşte- 
mă pe mine şi apele, însuţi Cel ce ai mare milă. 


Stih: Pentru aceasta îmi voi aduce aminte de Tine din pământul Iordanului şi al 
Ermonului din munte mic. 


Găteşte-te lordane râule; că iată vine Hristos Dumnezeu, să Se boteze de la loan, 
ca să sfărâme cu dumnezeirea capetele balaurilor cele nevăzute în apele tale. 
Bucură-te, pustiul lordanului ! Munţilor săltaţi cu veselie, că vine veşnica Viaţă să 
cheme pe Adam. Glasul vestitorului strigă: O, loane Mergătorule înainte: Gătiţi 
căile Domnului şi cărările Lui drepte să le faceţi. 


Stih: Văzutu-Te-au apele Dumnezeule, văzutu-Te-au apele şi s-au spăimântat. 


Să se veselească pustiul Iordanului, şi să înflorească ca crinul, că glasul celui ce 
strigă s-a auzit într-însul, gătiți calea Domnului. Că Cel ce a pus munţii cu măsură, 
şi văile cu cumpăna, Cel ce toate le umple ca un Dumnezeu, Se botează de la slugă. 
Început-a a sărăci, Cel ce dăruieşte daruri bogate. Auzit-a Eva, întru scârbe vei 
naşte fii, iar acum a auzit Fecioara, bucură-te cea plină de dar, Domnul este cu tine, 
Cel ce are mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glas 8, a lui Anatolie 


Ioane Botezătorule, cel ce din pântece M-ai cunoscut pe Mine, Mieluşelul, la râu 
fă-mi slujbă, cu îngerii slujeşte-mi, tinzându-te atinge-te cu palma de creştetul Meu 
cel prea curat. Şi când vei vedea munţii cutremurându-se, şi Iordanul întorcându- 
se, să strigi cu dânşii: Cel ce Te-ai întrupat din Fecioară spre a noastră mântuire, 
Doamne slavă Ție. 


Și cealaltă slujbă a Utreniei după rânduială şi Otpustul. 


Sursa: 
https://sites.google.com/site/ortodox007/mineiele-bisericii-ortodoxe/mineiul-pe- 


ianuarieth.p9juwozegSid 

Canon de rugăciune către Sfântul ierarh Silvestru, episcopul Romei 


Troparul Sfântului ierarh Silvestru, episcopul Romei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, 
adevărul lucrurilor. Pentru aceasta ai dobândit cu smerenia cele înalte şi cu sărăcia 
cele bogate; părinte ierarhe Silvestru, roagă pe Hristos Dumnezeu să mântuiască 
sufletele noastre. 


Cântarea 1, glasul al 8-lea 


Irmos: Înfiat ai fost de Dumnezeu Tatăl după har, părinte Silvestru, iubind viaţa 
curată şi cu străluciri dumnezeieşti făcându-ţi sufletul asemenea cu Lumina cea 
neînserată, te-ai mutat la Lumină, strigând: să cântăm Domnului, căci cu slavă S-a 
prea slăvit. 


Stih: Sfinte părinte Silvestru, roagă-te lui Dumnezeu pentru noi. 

Cu multă înţelepciune ai biruit patimile şi trupul l-ai supus Duhului, prin nevoinţe 
schimniceşti, înțelepte; şi făcându-te în chip vădit locaş dumnezeiesc Preasfintei 
Treimi, ai înjosit duhurile răutăţii cântând, căci cu slavă S-a prea slăvit. 

Stih: Sfinte părinte Silvestru, roagă-te lui Dumnezeu pentru noi. 

Supunându-te Legii lui Dumnezeu şi înfrumuseţându-te cu cunoaşterea dumne- 
zeieştii Scripturi ai învăţat pe înţelepţii elinilor adevărul, a mărturisi pe Hristos 
împreună cu Tatăl şi cu Duhul, strigând: Domnului să-l cântăm, căci cu slavă S-a 


prea slăvit. 


Slavă Tatălui şi Fiului şi Sfântului Duh. 

Propovăduit-ai, fericite părinte Silvestru, că Hristos cel Intrupat este cunoscut într- 
un Ipostas şi înţeles în două voiri şi în două lucrări; şi a îndumnezeit pe cei ce cu 
credinţă strigă Lui: Domnului să-l cântăm, căci cu slavă S-a prea slăvit. 

Şi acum şi pururea şi în vecii vecilor. Amin (a Născătoarei). 

Ca să unească pe cei de jos cu cei de sus, a intrat în pântece neispitit de bărbat In- 
suşi Dumnezeul tuturor şi arătându-Se întru asemănarea trupului nostru, a stricat 
peretele cel din mijloc al vrajbei şi a mijlocit pace, dăruind viaţă şi dumnezeiască 
izbăvire. 

Cântarea a 3-a 

Irmos: Sădeşte, Doamne... 


Stih: Sfinte părinte Silvestru, roagă-te lui Dumnezeu pentru noi. 


Câştigând seninătatea cugetului, te-ai făcut ierarh primitor de ungere sfântă. Pentru 
aceea te lăudăm pe tine, părinte, purtătorule de Dumnezeu. 


Stih: Sfinte părinte Silvestru, roagă-te lui Dumnezeu pentru noi. 


Pe Cel ce a întins palmele pe Cruce L-ai propovăduit în chip lămurit Dumnezeu în 
trup, cu dovedirile tale cele drepte şi ai pierdut semeţia iudeilor, prea fericite. 


Slavă Tatălui şi Fiului şi Sfântului Duh. 


Ajungând foarte mare în minuni, alungi duhurile şi curăţeşti bolile celor ce se roa- 
gă cu credinţă, Sfinte Silvestru, cugetătorule de Dumnezeu. 


Şi acum şi pururea şi în vecii vecilor. Amin (a Născătoarei). 


Fecioară curată ai rămas după naştere, cea întru tot sfântă; că ai născut pe Dumne- 
zeu Cuvântul, care S-a asemănat nouă, fiind fără de păcat. 


Irmosul: Sădeşte, Doamne, frica Ta în inimile robilor Tăi şi fii nouă Intărire, celor 
ce întru adevăr Te chemăm pe Tine. 


Cântarea a 4-a 


Ar Dr De De Dr de De Dr De De De e Dr Dr Dr De de De de de dr fr A A 


Xp XP XP XP IP Ie A e E 30 30 3 2 2 2 E E 30 IE 30 3 De DP E IE E E E XX 


Die De de De Ar de De De De De De Dr Dr De De De dr De Dr Dr De de de dr dr d 


Xp XP XP IP IP IE DE 0 E 30 E 3 2 2 2 2 E 30 30 IE IE 2 E 2 E DP XX 


Irmos: Auzit-am Doamne taina iconomiei Tale, înţeles-am lucrurile Tale, şi am 
prea mărit Dumnezeirea Ta. 


Stih: Sfinte părinte Silvestru, roagă-te lui Dumnezeu pentru noi. 


Depărtând bolile cu lucrarea Duhului, ai tămăduit patimi nevindecate, prea fericite, 
întorcând din înşelăciune pe cei fără de minte. 


Stih: Sfinte părinte Silvestru, roagă-te lui Dumnezeu pentru noi. 


Alungând înşelăciunea eresurilor, Sfinte părinte Silvestru, ai păstorit turma la apele 
dreptei cinstiri de Dumnezeu şi la verdeaţa dumnezeieştii cunoştinţe. 


Slavă Tatălui şi Fiului şi Sfântului Duh. 


Vărsatu-s-a harul dumnezeiescului Duh pe buzele tale, părinte. Pentru aceea te-a 
uns Dumnezeu preot poporului Său, prea fericite. 


Şi acum şi pururea şi în vecii vecilor. Amin (a Născătoarei). 


Vindecă rănile inimii mele, Fecioară şi îndreptează mişcările sufletului meu către 
voirile lui Dumnezeu, prea curată. 


Cântarea a 5-a 

Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 

Stih: Sfinte părinte Silvestru, roagă-te lui Dumnezeu pentru noi. 

Cu împletirile cuvintelor tale, părinte, ai dezlegat toate legăturile cele deşarte şi pe 
cei legaţi de înşelăciune i-ai înlănţuit la dumnezeiasca credinţă, deschizând, părin- 
te, mintea lor cu tâlcuirea Sfintelor Scripturi, fericite ierarhe. 

Stih: Sfinte părinte Silvestru, roagă-te lui Dumnezeu pentru noi. 

Inima ta, părinte, s-a făcut fără prihană întru îndreptările Stăpânului tuturor; pe 


care dorindu-L, trupul ţi-ai biruit şi îmbogăţindu-te cu harul minunilor, vindeci 
bolile cele cumplite şi rănile prea dureroase ale sufletelor. 

Slavă Tatălui şi Fiului şi Sfântului Duh. 

Boala cumplitului eres al lui Manent cea ucigătoare de suflet, care amarnic sfâşia 
inimile, curmând-o cu puternicele leacuri ale cuvintelor tale, purtătorule de Dum- 
nezeu, ai vindecat-o ca un doctor, cu dumnezeiescul har al Sfântului Duh. 

Şi acum şi pururea şi în vecii vecilor. Amin (a Născătoarei). 

Bucură-te, Ceea ce singură ai născut pe Cel cu putere nemărginită, care a sărăcit 
Intrupându-Se. Bucură-te, Preacurată, îndreptarea lumii celei căzute. Bucură-te, 
dezlegarea întristării. Bucură-te, mântuirea credincioşilor. Bucură-te, scaun Prea- 
înalt al lui Dumnezeu. 

Cântarea a 6-a 

Irmos: Rugăciunea mea voi înălța... 

Stih: Sfinte părinte Silvestru, roagă-te lui Dumnezeu pentru noi. 

Cu rugăciunile tale, fericite, ai închis în temniță veşnică şi de nescăpat pe vicleanul 
diavol, care din pizmă pângărea pe cei ce se apropiau de el, punându-i pecetea Cru- 
cil, ca pe nişte uşi şi ca nişte zăvoare. 

Stih: Sfinte părinte Silvestru, roagă-te lui Dumnezeu pentru noi. 

In tot pământul a ieşit glasul cuvintelor cele dulci ca mierea, prea fericite; iar lumi- 
na învățăturilor tale şi limpezimea minunilor şi dumnezeiasca arătare a faptelor au 
strălucit până la marginile lumii. 

Slavă Tatălui şi Fiului şi Sfântului Duh. 

Izvorând totdeauna vindecări şi daruri dumnezeieşti din ploile Preasfântului Duh, 
care lucrează toate, ierarhe prea fericite, vindeci cu har pe cei ce vin către tine cu 
credinţă. 

Şi acum şi pururea şi în vecii vecilor. Amin (a Născătoarei). 

De Dumnezeu grăitorii prooroci cunoscând adâncul tainei tale, Fecioară, prooro- 


ceşte au vestit-o mai înainte, luminându-se cu Dumnezeiescul Duh. Şi acum, vă- 
zând noi acele arătări, credem cu bucurie. 

Irmosul: Rugăciunea mea voi înălța către Domnul, şi Lui voi spune scârbele mele, 
că s-a umplut sufletul meu de răutăţi, şi viaţa mea s-a apropiat de iad, şi ca lona mă 
rog: Dumnezeule, din stricăciune scoate-mă. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Născătoare. 
De înţelepciunea lui Dumnezeu umplându-ţi-se gura, ne-ai lămurit nouă cunoa- 
şterea Preasfintei Treimi şi necredinţa tiranilor ai surpat-o, Sfinte părinte Silvestru, 
cu puterea cuvintelor tale. Drept aceea, roagă-te Domnului pentru noi. 


Cântarea a 7-a 

Irmos: Tinerii cei ce mersese din ludeea în Babilon oarecând, cu credinţa Treimii, 
văpaia cuptorului o au călcat, cântând: Dumnezeul părinţilor noştri, bine eşti cu- 
vântat. 

Stih: Sfinte părinte Silvestru, roagă-te lui Dumnezeu pentru noi. 

Drept, ca un finic în Casa Domnului ai înflorit, părinte, roadele dreptăţii, din care 
hrănindu-se cei ce te cinstesc, cântă: Dumnezeul părinţilor noştri, bine eşti cuvân- 
tat. 

Stih: Sfinte părinte Silvestru, roagă-te lui Dumnezeu pentru noi. 

Cu puternicele dovediri ale cuvintelor tale ai biruit pe cei cu minte deşartă, care 
erau bolnavi de răutate; şi bucurându-te, prea lăudate Silvestru, cântai: Dumnezeul 
părinților noştri, bine eşti cuvântat. 

Stih: Sfinte părinte Silvestru, roagă-te lui Dumnezeu pentru noi. 

Mărirea şi pomenirea ta, părinte, rămâne în veci împreună cu toţi drepţi; cu care 
pomeneşte-ne pe noi, cei ce cu credinţă cântăm: Dumnezeul părinţilor noştri, bine 
eşti cuvântat. 

Slavă Tatălui şi Fiului şi Sfântului Duh. 

Ierarhul cel strălucit luminându-se cu strălucirea Duhului, a risipit întunericul rău- 


tății şi a luminat pe toţi cei ce strigă: Dumnezeul părinților noştri, bine eşti cuvân- 
tat. 

Şi acum şi pururea şi în vecii vecilor. Amin (a Născătoarei). 

Prea minunată Fecioară, purtat-ai în pântece pe Cel mai înainte de veci, care pen- 
tru nemărginita Sa milostivire S-a asemănat cu noi prin Trup, ca să mântuiască pe 
cei ce cântă: Dumnezeul părinţilor noştri, bine eşti cuvântat. 

Cântarea a 8-a 

Irmos: Cei ce au ajuns, cu harul... 


Stih: Sfinte părinte Silvestru, roagă-te lui Dumnezeu pentru noi. 


Teologhisind o Fire a Dumnezeirii, înţeleasă în Trei Feţe, necontenit, părinte, cân- 
tai: binecuvântaţi toate lucrurile pe Domnul şi-L prea înălţaţi întru toţi vecii. 


Stih: Sfinte părinte Silvestru, roagă-te lui Dumnezeu pentru noi. 

Făcutu-te-ai cunoscut, părinte, adevărat învăţător al adevărului. Drept aceea ai dat 
pe faţă înşelăciunea rătăcirii celei cu nume mincinos, cântând: binecuvântaţi toate 
făpturile pe Domnul şi-L prea înălțaţi întru toţi vecii. 

Stih: Sfinte părinte Silvestru, roagă-te lui Dumnezeu pentru noi. 

Arătatu-te-ai întâistătător în sfânta adunare, slujitorule al Tainelor şi ai împodobit 
scaunul Bisericii de la Roma, strigând: binecuvântaţi toate lucrurile pe Domnul şi- 
L prea lăudaţi întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Cu dumnezeieştile fapte bune înfrumuseţându-ţi inima, părinte, cu totul te-ai făcut 
frumos şi cu cetele de sus împreună ai strigat: binecuvântaţi toate lucrurile pe 
Domnul şi-L prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Neamurile omeneşti, urmând dumnezeieştilor graiuri, te fericim pe tine, cea puru- 
rea fericită şi cântăm: binecuvântaţi toate lucrurile pe Domnul şi-L prea înălţaţi 


întru toţi vecii. 


Irmosul: 

Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Cei ce au ajuns, cu harul Tău, biruitori ai tiranului şi ai văpăii, tinerii, cei ce au pă- 
zit fără abatere poruncile Tale, strigau: binecuvântaţi toate lucrurile Domnului pe 
Domnul şi-L prea înălţaţi întru toţi vecii. 

Cântarea a 9-a 

Irmos: Născătoare de Dumnezeu cu adevărat... 


Stih: Sfinte părinte Silvestru, roagă-te lui Dumnezeu pentru noi. 


Cu osârdie te-ai jertfit pe tine însuţi, prea fericite, prin omorârea desfătărilor şi te-ai 
făcut jertfă bine primită, Celui ce a fost omorât pentru noi. 


Stih: Sfinte părinte Silvestru, roagă-te lui Dumnezeu pentru noi. 


Ca un dumnezeiesc întâistătător al Sfinților părinţi, ai întărit dogma cea sfântă, 
astupând gurile ereticilor celor fără de Dumnezeu. 


Stih: Sfinte părinte Silvestru, roagă-te lui Dumnezeu pentru noi. 


Cu cetele celor fără de trup adunându-te, ai biruit pe vrăjmaşii cei fără de trup în 
chip strălucit, Sfinte ierarhe Silvestru. 


Slavă Tatălui şi Fiului şi Sfântului Duh. 


Pomenirea ta a răsărit în lume ca un soare strălucitor, povăţuind la lumină pe cei ce 
te laudă cu credinţă, părinte. 


Şi acum şi pururea şi în vecii vecilor. Amin (a Născătoarei). 


Fecioară iubitoare de bunătate îmbunează sufletul meu cel rănit de păcat, ceea ce ai 
născut pe Bunul Dumnezeu şi Domnul. 


Irmosul: Născătoare de Dumnezeu cu adevărat te mărturisim pe tine, Fecioară 
curată, cei mântuiţi prin tine, mărindu-te cu Cetele celor fără de trup. 


Sedelna, glasul al 8-lea: 

Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Arătându-te râu al dreptei cinstiri de Dumnezeu, Sfinte ierarhe Silvestru, tot pă- 
mântul ai adăpat cu râurile dogmelor tale, ca un ierarh plin de înflăcărare; şi cu 
ploile minunilor ai spălat întunecimea patimilor şi după vrednicie ai moştenit 
pâraiele desfătării. Drept aceea adunându-ne astăzi, cu cântări, după cuviinţă, te 
cinstim şi cu credinţă strigăm ţie: dumnezeiescule ierarh roagă-te lui Hristos Dum- 
nezeu, să dăruiască iertare de greşeli celor ce prăznuiesc cu dragoste sfântă pome- 
nirea ta. 

Acatistul Sfântului ierarh Silvestru, episcopul Romei 


Rugăciunile începătoare 


În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 
Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


5 2 


Acatistul Sfantului ierarh Silvestru - 2 ianuarie - slujitor Dani: 
https://www.youtube.com/watch?v=xddkmm_umRe 


&&& 
Troparul Sfântului ierarh Silvestru, episcopul Romei (glasul al 4-lea): Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, ade- 
vărul lucrurilor. Pentru aceasta, ai dobândit cu smerenia cele înalte şi cu sărăcia 
cele bogate; părinte ierarhe Silvestru, roagă pe Hristos Dumnezeu să mântuiască 
sufletele noastre! 


Condacul Sfântului ierarh Silvestru, episcopul Romei (glasul al 2-lea): De Înţel- 
epciunea lui Dumnezeu umplându-ţi-se gura, ne-ai lămurit nouă cunoaşterea Prea- 
sfintei Treimi şi necredinţa tiranilor ai surpat-o, Sfinte părinte Silvestru, cu puterea 
cuvintelor tale. Drept aceea, roagă-te Domnului pentru noi! 


Condacul 1 


Ar De Dr dr dr De Dr dr dr Dr Dr dr dr dr Dr dr dr De de dr dr Ar A A 


Xp PP IP IP 5 E IE II II II E E E E E XX 


Sie De de De Dr De De De De De De Dr Dr de De De de De Dr Dr De de de dr dr d 


Xp XP XP IP IP IE E 2 E 30 E 3 2 2 2 2 E 30 E IE IE 2 E XX 


Bunătăţile sfinţilor învrednicindu-te a le cunoaşte, Sfinte ierarhe Silvestru, slu- 
jitor al lui Dumnezeu te-ai făcut şi propovăduitor al dreptei credinţe. De la tine lu- 
minându-se şi împăratul cel mare, Constantin şi mulțimea poporului cetății Romei, 
prin curăţia credinţei tale şi prin tăria iubirii de oameni pe mulți i-ai întors la Hri- 
stos. Pentru aceasta, te cinstim pe tine, după cuviinţă şi strigăm: Bucură-te, Sfinte 
ierarhe Silvestru, slujitor al lui Dumnezeu! 


Icosul 1 

Ca o revărsare de raze luminoase căzând peste trecutele zile ale vieţii tale, faptele 
tale cele făcute din iubire de Dumnezeu, părinte ierarhe Silvestru, ne aduc şi acum 
mireasma slujirii tale la Altarul Său cel sfânt şi ne luminează chipul tău cel fră- 
mântat de dorinţa arătării adevărului credinţei în faţa oamenilor. De aceea şi acum, 
cei ce sunt sub ocrotirea ta, în Biserica sfântă care cinstește numele tău, cu dra- 
goste îţi strigăm ţie unele ca acestea: 

Bucură-te, Sfinte ierarhe Silvestru, întâi stătătorul cetăţii Romei; 

Bucură-te, cel ce din pruncie ai ucenicit în sfânta credinţă; 

Bucură-te, că din tinereţe primitor şi mângâietor de străini ai fost; 

Bucură-te, cel ce ai suferit legăturile lanțurilor şi nu te-au biruit îngrozirile chinu- 
rilor; 

Bucură-te, că de darul proorociei ai fost învrednicit; 

Bucură-te, cel ce de la Miltiade, episcopul, taina preoţiei ai primit; 

Bucură-te, că în Roma, turma lui Hristos ca un alt apostol ai păstorit; 

Bucură-te, cel ce ziua întâi a săptămânii, cu numele Domnului Dumnezeu, Dumi- 
nica o ai numit; 

Bucură-te, că balaurul cel din Muntele Târpie, cu semnul crucii, pe vecie l-ai nimi- 
cit; 

Bucură-te, cel ce pruncii sugari al căror sânge trebuia să fie scăldătoare împăratului 
i-ai mântuit; 

Bucură-te, că invocând peste împăratul numele PreaSfintei Treimi, pe Constantin |- 
ai vindecat; 

Bucură-te, cel ce întru înţelepciune ai desluşit oamenilor taina Sfintei Treimi; 
Bucură-te, Sfinte ierarhe Silvestru, slujitor al lui Dumnezeu! 


Condacul 2 

Îndemnatu-s-au credincioşii a-ţi aduce laude, Sfinte ierarhe Silvestru, căci văzând 
faptele bunei tale credinţe şi darurile de care te-ai învrednicit de la Dumnezeu, cu 
toţii într-un glas cântăm pentru tine: Aliluia! 


Icosul 2 

Lumina sfintei credinţe străluminând şi de frumuseţea ei cea ziditoare de suflet in- 
vrednicindu-te, înţelegerea vieţii celei ascunse în Hristos ai căutat din tinereţe a o 
cunoaşte şi voind a te desăvârşi în această viaţă, Sfinte Silvestru, ai adunat ca într- 
un buchet frumuseţile nespuse ale cerului şi cu ele împodobindu-ţi viaţa o ai închi- 
nat lui Hristos. Drept aceea primeşte de la noi laudele acestea: 

Bucură-te, cel ce în vechea Romă din părinţi bine credincioşi te-ai născut; 
Bucură-te, cel ce ai învăţat de la Cirin, preotul înţelepciunea cărții şi bunele obi- 
celuri; 

Bucură-te, că ai crescut în sfânta credinţă; 

Bucură-te, că au înflorit în sufletul tău bine mirositoarele flori ale virtuţii; 
Bucură-te, cel ce odată cu creşterea anilor ai crescut şi în desăvârşire; 

Bucură-te, că din dragoste de Dumnezeu şi de aproapele pe cei străini îi primeai şi 
îi ospătai, odihnă făcându-le; 

Bucură-te, cel ce pe Timotei, preotul din Antiohia, mărturisitor al lui Hristos, în 
casa ta l-ai primit; 

Bucură-te, că din sfânta lui viaţă şi învăţătură mult ai folosit; 

Bucură-te, cel ce împreună cu el pe mulți romani de la închinarea idolească, la 
Dumnezeul cel Adevărat ai adus; 

Bucură-te, că sfintele moaşte ale lui Timotei după tăierea capului, nu le-ai lipsit de 
cântările cuvioase de îngropare şi noaptea le-ai înmormântat; 

Bucură-te, cel ce împreună cu credincioasa Feonisia sfintelor moaşte Biserică le-ai 
zidit; 

Bucură-te, că Miltiade episcopul aducerea moaştelor Timotei a binecuvântat; 
Bucură-te, Sfinte ierarhe Silvestru, slujitor al lui Dumnezeu! 


Condacul 3 

Viaţa cea întru Hristos crescând împreună cu viaţa ta şi câştigând curăţia gân- 
durilor, dovedit-ai prin faptele tale că întru lumina învăţăturii creştineşti vieţuieşti 
şi toate ale tale erau slujind pe Hristos şi ucenicii Lui, pe acestea noi, înţelegându- 
le de la tine, Îl lăudăm pe Dumnezeu şi-l cântăm: Aliluia! 


Icosul 3 

Pe mărturisitorii lui Hristos în cele trecute vremi cât îi cercau chinurile, bătăile şi 
moartea în tăria credinţei lor şi dovedind cât de mare este statornicia lor în Dumne- 
zeu nu încetau nicidecum a-L prea mări. Deci când pe tine eparhul Tarquiniu te 
silea, Sfinte Silvestru, a jertfi idolilor, ai biruit durerile şi ingrozirile, şi văzând noi 
suferinţele tinereţii tale îţi cântăm: 

Bucură-te, Sfinte Silvestru, cel în lanţuri de fier ferecat; 

Bucură-te, că auzind îndemnurile de jertfire la idoli nu le-ai împlinit; 

Bucură-te, cel ce nu te-ai plecat silniciilor; 

Bucură-te, că nu te-au îngrozit muncile; 

Bucură-te, cel învrednicit de darul proorociei; 

Bucură-te că, mai înainte văzând moartea eparhului care-ţi era chinuitor, aceasta 1- 
al vestit-o; 

Bucură-te, cel ce erai în temniţă când eparhul se ospăta; 

Bucură-te, că proorocia ta în aceeaşi zi s-a împlinit şi chinuitorul s-a sfârşit din 
viaţă; 

Bucură-te, cel ce cu cinste ai fost scos din temniţă după moartea prigonitorului; 
Bucură-te, că de tine credincioşii s-au bucurat şi necredincioşii la picioarele tale 
cădeau; 

Bucură-te, cel prin care s-a arătat puterea cea mare a Duhului; 

Bucură-te, că prin minunea aceasta mulţi încredinţându-se s-au întors la Hristos; 
Bucură-te, Sfinte ierarhe Silvestru, slujitor al lui Dumnezeu! 


Condacul 4 

Toţi cei ce cugetau că iubirea de bucurii lumeşti şi teama de munci şi de chinuri 
sunt mai tari decât iubirea lui Hristos au amuţit şi văzând moartea cea de năpraznă 
a eparhului s-au cutremurat. lar noi (la vremea serbării tale) Sfinte Silvestru, cu 
veselie cântare de mulţumire aducem lui Dumnezeu: Aliluia! 


Icosul 4 

Dulceaţa darurilor Sfântului Duh având în inima ta, şi ajungând la vremea în care 
şi Hristos Domnul a ieşit la propovăduire, socotit-a Miltiade, episcopul Romei, ce 
vrednic te-ai făcut de slujirea preoţiei şi cu hirotonie te-a rânduit în cetatea sluji- 
torilor. lar când acesta s-a mutat la cele veşnice, toţi alegându-te, în scaunul apo- 
stolesc al Romei te-ai suit. Pentru aceasta te lăudăm zicând: 

Bucură-te, Sfinte ierarhe Silvestru, care în Roma cea veche ai păstorit; 

Bucură-te, cel ce din frăgezimile tinereţii de steaua credinţei ai fost călăuzit; 
Bucură-te, că de harul preoţiei te-ai învrednicit; 

Bucură-te, cel ce ai fost uns de Duhul; 

Bucură-te, că Dumnezeu preot întru poporul său te-a rânduit; 

Bucură-te, cel ce ai iubit mai mult decât viaţa pe Cel ce Şi-a întins mâinile murind 
pe Cruce pentru noi; 

Bucură-te, că prin rugăciune şi post ţi-ai făcut trupul locaş harului; 

Bucură-te, cel ce ai învăţat pe credincioşi să cinstească Dumnezeirea cea întru o 
fiinţă şi în trei ipostasuri; 

Bucură-te, că de la dumnezeieştile Scripturi te-ai adăpat şi a lor frumuseţe ai pro- 
povăduit; 

Bucură-te, cel ce arhiereu cinstit şi bine credincioas dreptei credinţe în scaunul Ro- 
mei ai păstorit; 

Bucură-te, că la soborul cel mare în Niceea ai avut părtaşi şi împreună cu soborul 
dreapta credinţă ai mărturisit; 

Bucură-te, cel ce înălțându-te cu Duhul, te-ai smerit şi ne-ai învăţat smerenia; 
Bucură-te, Sfinte ierarhe Silvestru, slujitor al lui Dumnezeu! 


Condacul 5 

Învățătura dreptei credinţe pe mulţi a luminat, şi ca o lumină una din alta, în mulţi 
s-a aprins. ar alţii sfinţindu-se cu lumina preoţiei, ca luminoase făclii în sfeşnice se 
aşează, şi propovăduitori ai Sfintelor Evanghelii se rânduiesc. Şi ceata tuturor celor 
sfințiți împreună cu tine, Sfinte Silvestru, neîncetat cântă lui Dumnezeu: Aliluia! 


Icosul 5 

Căutând mântuirea la Hristos, cel ce S-a smerit de bună voie şi îndreptător cre- 
dinţei arătându-te pe tine turmei tale, părinte purtătorule de Dumnezeu Silvestru, 
pe toţi 1-ai povăţuit pururea spre mărirea cea nemuritoare cu învăţăturile tale cele 
nerătăcite. Drept aceea cinstind astăzi pomenirea ta cântăm: 

Bucură-te, cel ce ca un adevărat apostol păstoreai turma credincioşilor, 

Bucură-te, că la păşunea cea mântuitoare o îndreptai, 

Bucură-te, cel ce şi cu cuvântul şi cu lucrul erai bun povăţuitor, 

Bucură-te, că pe clericii cei ce se îndeletniceau cu neguţătorii lumești la Biserică 1- 
al întors; 

Bucură-te, cel ce te-ai îngrozit de numirile cele păgâneşti ale zilelor săptămânii; 
Bucură-te, cel ce ai aşezat bună rânduială a postului, oprindu-l în ziua sâmbetei,; 
Bucură-te, că numai într-o singură sâmbătă ai îngăduit a posti creştinii, aceea în 
care Hristos a murit şi S-a pogorât la iad să scoată de acolo pe strămoșul Adam; 
Bucură-te, cel ce pe păgâni ai învăţat adevărul, 

Bucură-te, că pentru tine mulțime mare a mărturisit pe Hristos împreună cu Tatăl şi 
cu Duhul. 

Bucură-te, cel ce ai biruit patimile şi trupul prin nevoinţele postului şi înfrânării; 
Bucură-te, că înfrumusețat de cunoştinţa dumnezeieştii Scripturi, prin curăția gân- 
durilor tale harul dumezeiesc a lucrat; 

Bucură-te, Sfinte ierarhe Silvestru, slujitor al lui Dumnezeu! 


Condacul 6 

Nu numai tăria cuvântului având-o cu tine, ci ştiind bine că întărirea cuvântului o 
face minunea, de amândouă te-ai învrednicit dumnezeescule ierarhe Silvestru, şi 
pentru aceasta cei ce ştiu dreapta învăţătură a ta şi cunosc bogăţia darurilor şi mi- 
nunilor tale îi mulţumesc lui Dumnezeu cântând: Aliluia! 


Icosul 6 


Ar Dr De De De de De Dr De De De e Dr Dr Dr De de De e de dr fr A A 


Xp XP IP 3 Ie A e E 30 30 3 2 2 2 E E 30 E 30 IE De DP E IE IE E E XX 


De De de De Dr De De De De Dr De Dr Dr de De De dr De Dr Dr De de de dr drd 


Xp XP XP IP IP IE DE E 30 E 3 2 2 2 2 E 30 E IE IE 2 ED E XX 


Pogorâtu-te-ai fără teamă la peştera de sub muntele Târpie, pe care era înălţat capi- 
toliul cel păgânesc şi ai înfruntat primejdia balaurului ce se incuibase acolo şi 
pustiia cu moarte poporul dimprejur şi mai ales pe copii. Ci tu, Sfinte Silvestre, 
când ai auzit pe păgâni zicându-ţi: Cu puterea Dumnezeului tău fă pe balaur să nu 
mai iasă afară şi vom crede într-Însul ca Atotputernic, atunci ai crezut mai vârtos în 
cuvântul lui Dumnezeu ce zice: “«Îndrăzniţi!»”şi cu Crucea Lui ai biruit cu ade- 
vărat, pentru care noi îţi cântăm aşa: 

Bucură-te, cel ce auzind de pustiirea cea de moarte a balaurului nu te-ai înfricoşat. 
Bucură-te, că ţie ţi-au cerut necredincioşii să le arăţi puterea lui Dumnezeu; 
Bucură-te, cel ce ai adunat pe toţi credincioşii la rugăciune, şi post de 3 zile pentru 
izbăvire ai ţinut; 

Bucură-te, că în vedenie Petru apostolul ţi-a cerut să mergi fără teamă la peşteră; 
Bucură-te, cel ce împreună cu preoţii şi diaconii la balaur ai coborât; 

Bucură-te, că Sfânta Slujbă la gura peşterii ai săvârşit; 

Bucură-te, cel ce în numele Mântuitorului Hristos gurile peşterii ai pecetluit; 
Bucură-te, că până la a doua venire a lui Hristos le-ai astupat; 

Bucură-te, cel ce pe balaur neieşit pe veci I-ai făcut; 

Bucură-te, că pe mulţi copii şi oameni i-ai mântuit de la moarte; 

Bucură-te, cel ce ai făcut pe păgâni să se minuneze văzându-te întors viu din peşte- 
ra balaurului; 

Bucură-te, că mulţi au cunoscut puterea lui Dumnezeu, şi la cei credincioşi s-au 
adăugat; 

Bucură-te, Sfinte ierarhe Silvestru, slujitor al lui Dumnezeu! 


Condacul 7 

Minunile ca semne ale puterii lui Dumnezeu nu au măsură, în viaţa Bisericii Lui, ci 
pentru întărirea adevărurilor de credinţă ele se arată neîncetat. Şi noi cei ce cu ochii 
plini de mirare le contemplăm Îl prea înălțăm pe Dumnezeu cântând: Aliluia! 


Icosul 7 

Minunat este Dumnezeu întru sfinţii Lui şi toate lucrurile sunt spre lauda puterilor 
Lui, că pe toți sfinții îndreptându-i spre limanul mântuirii, mucenicind aceştia prin 
grele încercări şi ispite şi cazne şi prigoniri au trecut. Şi când Constantin împăratul, 
neluminat fiind încă de Sfântul Botez, plecase la război, iar atunci senatorii au 
pornit prigoană împotriva creştinilor, tu Sfinte Silvestru, pe toţi i-ai povăţuit să se 
ascundă în munte pentru a scăpa. De aceea îţi zicem unele ca acestea: 

Bucură-te, Sfinte Silvestru, povăţuitorul celor asupriţi; 

Bucură-te, cel ce pe toţi i-ai întărit cu evlavia ta; 

Bucură-te, că de jertfiri idoleşti i-ai apărat; 

Bucură-te, cel ce de năpustirile senatorilor asupra creştinilor i-ai apărat pe ei; 

Bucură-te, că de muncile cele de multe feluri îndemnându-i să nu se îngrozească, 1- 
ai întărit; 

Bucură-te, cel ce pe cler şi poporul cel credincios în muntele Soractes i-ai ascuns; 
Bucură-te, că împreună cu ei n-ai încetat a lăuda pe Mântuitorul; 

Bucură-te, cel ce după dumnezeiasca arătare ai aflat că împăratul Constantin de le- 
pră s-a umplut; 

Bucură-te, că ştiai că pentru a lui vindecare din toate marginile împărăției, din Ro- 
ma până în Persidia, vraci şi doctori s-au adunat; 

Bucură-te, cel ce ai aflat că slujitorii zeilor pe împăratul în baie de sânge de prunci 
sugari voiau să-l scalde; 

Bucură-te, auzind plângerea maicilor pruncilor neînțărcaţi, la Hristos ai ridicat 
rugăciunea; 

Bucură-te, cel ce ştiai că Dumnezeu pentru ale tale rugăciuni a luminat mintea 
împăratului şi eliberând pruncii, mâhnirea maicilor a curmat-o; 

Bucură-te, Sfinte ierarhe Silvestru, slujitor al lui Dumnezeu! 


Condacul 8 

Bucuria mamelor sunt pruncii şi viaţa lor şi-o dau pentru ei. Cât de mare era dar 
plângerea şi durerea celor ce ştiau că spre junghiere li s-au luat odraslele lor şi care 
cu amar se tânguiau. Dar auzind credincioşii împărăteasca înţelepciune cea dată de 
la Dumnezeu zicând: “«Mai bine este singur a răbda durere decât a vărsa sânge 
nevinovat de prunci»”, au cântat lui Dumnezeu: Aliluia! 


Icosul 8 

Răsplătirea lui Dumnezeu nu trece cu vederea pe cei ce de bună voie împlinesc 
poruncile Lui, şi prin oameni şi prin lucruri se umple de bunătăţi şi de fapte bune 
viaţa lor. Şi tu, ierarhe Silvestru, împlinind porunca lui Dumnezeu, în viaţa împă- 
răției Romei ai săvârşit schimbări, lui Constantin arătându-i dumnezeiasca vrere. 
De aceea cu bună cuviinţă îţi cântăm aşa: 

Bucură-te, minunată unealtă a harului; 

Bucură-te, că despre tine în vis Sfinţii apostoli Petru şi Pavel împăratului au vorbit; 
Bucură-te, cel ce ai fost chemat să-i vesteşti lui Constantin vindecarea în mântui- 
toarea baie a Botezului; 

Bucură-te, cel ce ai fost chemat din ascunzişurile munţilor Soractes; 

Bucură-te, că frica şi prigoana creştinilor a încetat; 

Bucură-te, cel ce cu cinste ai intrat la împăratul; 

Bucură-te, că împăratului arătând icoana Sfinților Petru şi Pavel i-ai spus că nu 
sunt dumnezei, ci slujitorii Lui; 

Bucură-te, cel ce de la împăratul ai aflat că în adevăr cu Sfinţii Petru şi Pavel în 
vedenie a vorbit; 

Bucură-te, că pe ei, fără să-i fi văzut mai înainte în viaţă, după vis şi după icoană 1- 
a recunoscut acela; 

Bucură-te, cel ce împăratului i-ai arătat că în scăldătoarea botezului nu va intra fără 
pregătire sufletească, 

Bucură-te, ca ai auzit mărturisirea de credinţă a împăratului; 

Bucură-te, cel ce împăratului pregătire pentru naşterea prin botez, în post şi în ru- 
găciune I-ai cerut; 

Bucură-te, Sfinte ierarhe Silvestru, slujitor al lui Dumnezeu! 


Condacul 9 

Tainiţele sufletului când se deschid şi în ele coboară lumina harului dumnezeiesc 
prin botez, atunci cu bucurie mare şi îngerii şi sfinții se bucură, şi lui Dumnezeu 
împreună cu drept închinătorii îi cântă: Aliluia! 


Icosul 9 

Dumnezeiasca cercetare venind peste casa împăratului şi tu, Sfinte ierarhe Silve- 
stru, încunoştiinţat de ajutorul pe care Dumnezeu îl dăruieşte creştinilor, nu te-ai 
arătat îngăduitor cu Constantin, măcar că era suferind, ci mai întâi să se lumineze 
în cele ale credinţei ai cerut, şi să se înfrâneze de la slava lumească prin pocăință şi 
prin postire i-ai zis, iar prin închiderea capiştilor idoleşti şi oprirea jertfelor, la 
schimbarea rosturilor împărăției ai gândit. Marea ta sârguință o lăudăm cântând 
unele ca acestea: 

Bucură-te, cel ce ai fost bun sfetnic al lui Constantin împăratul; 

Bucură-te, că acestuia de Dumnezeu Cel Unul în Treime i-ai propovăduit şi la 
auzul cuvintelor tale împăratul s-a bucurat; 

Bucură-te, cel ce ai cerut împăratului să oprească prigonirile de orice fel; 
Bucură-te, că cei din îngroziri şi din legături au fost eliberaţi; 

Bucură-te, cel ce ai îndrumat pe Constantin să împlinească toată cererea cea dreap- 
tă; 

Bucură-te, că milostivirea spre cei săraci ai cerut; 

Bucură-te, cel ce ai auzit făgăduinţa împăratului de a face tot binele; 

Bucură-te, că punând mâinile peste el catehumen l-ai făcut; 

Bucură-te, cel ce împreună cu tot clerul rugăciuni ai săvârşit pentru ca lumina cea 
pururea mântuitoare la toţi să răsară; 

Bucură-te, că după şapte zile de post pe împăratul despre tainele sfintei credinţe 
Preasfintei Treimi l-ai învăţat; 

Bucură-te, cel ce i-ai vorbit despre scăldătoarea botezului în numele Sfintei Treimi; 
Bucură-te, că înaintea ta, sănătos şi fără urme de boală, s-a arătat; 

Bucură-te, Sfinte ierarhe Silvestru, slujitor al lui Dumnezeu! 

Condacul 10 

Făcându-se mare bucurie în toată lumea prin creştinarea împăratului Constantin şi 
mulțime multă de popor venind la Hristos, se împuţina închinăciunea idolească. Ci 
voind acum ca pe cei rămăşi la păgânătate să-i izgonească din cetate, tu, Sfinte 
ierarhe Silvestru, ai gândit şi împăratului i-ai zis: Că nu voieşte Domnul ca siliți şi 
fără de voie liberă să vină cineva la El. De aceea pentru frumuseţea gândului tău, 
cântăm lui Dumnezeu: Aliluia! 


Icosul 10 

Întru bucuria păcii înflorind Biserica lui Hristos şi întru lumina credinţei zidită şi 
întărită fiind de Duhul, dar nerăbdând vrăjmaşul o pace ca aceasta a Bisericii, a 
semănat eresuri şi a trimis duşmanii în calea împăratului Constantin şi a mamei 
sale, Elena ca să-i abată de la Hristos. lar tu, Sfinte ierarhe Silvestru, aflând despre 
uneltirile acestea numai spre Dumnezeu, cel ce toate le întăreşte, nădejdea ţi-ai pus. 
Pentru aceasta cântăm ţie cuvinte de laudă aşa: 

Bucură-te, sfinte ierarhe de trei ori fericite; 

Bucură-te, cel ce nu te-ai înspăimântat de uneltirile vrăjmaşe; 

Bucură-te, că în Domnul nădejdea ţi-ai pus; 

Bucură-te, cel ce nu te-ai înfricoşat auzind că înaintea împăratului este hulit nu- 
mele Hristosului tău; 

Bucură-te, că ai primit a sta în faţa întrebărilor celor înţelepţi şi iscusiţi în Legea 
cea veche; 

Bucură-te, cel ce cunoşteai atât proorociile Legii vechi, cât şi elineasca învăţătură a 
filosofilor; 

Bucură-te, că de faima înţeleptului rabin şi vrăjitorului Zamvri nu te-ai speriat; 
Bucură-te, cel ce înaintea scaunului împăratului cu ceata a o sută douăzeci de 
înţelepţi te-ai înfruntat; 

Bucură-te, că rugându-te lui Dumnezeu ai zis: Scoală-te, Doamne judecă pricina 
Ta; 

Bucură-te, cel ce ai dovedit că-n Vechiul Testament cele despre venirea lui Hristos 
sunt arătate şi prin el s-au împlinit; 

Bucură-te, că luminata şi minunata dovedire despre Hristos ai făcut înaintea împă- 
ratului pentru iudei cu însăşi cărțile lor; 

Bucură-te, cel ce ai arătat că nu in trei dumnezei cred creştinii, ci, dovedind cu 
Scriptura, credinţa într-un singur Dumnezeu în trei ipostasuri; 

Bucură-te, Sfinte ierarhe Silvestru, slujitor al lui Dumnezeu! 


Condacul 11 
Cu mare glas grăind din Sfintele Scripturi, Sfinte Silvestre, ai arătat de Dumnezeu 
insuflate, că despre îndoita fire a Fiului, adică cea dumnezeiască şi cea omenească 

într-o unire, au grăit mai înainte proorocii care cunoaştere aveau de la Dumnezeu. 
Aceluia cu proorocii şi cu tine cântăm şi noi: Aliluia! 


Icosul 11 

Adunatu-s-a în faţa împăratului curtea lui şi mulţime mare de oameni spre a vedea 
a cui învăţătură va birui. Căci iudeii spuneau că Nazarineanul a fost hulitor de 
Dumnezeu, iar creştinii că Dumnezeu adevărat era şi Fiul Celui Preaînalt din Trei- 
me. lar tu, Sfinte ierarhe Silvestru, nicidecum n-ai îngăduit întunericul, şi de 
înţelepciunea lui Dumnezeu umplându-ţi gura ta ai surpat nedumerirea lor. Şi întru 
lauda smereniei tale cântăm unele ca acestea: 

Bucură-te, Sfinte ierarhe Silvestru, prin care Sfânta Treime S-a proslăvit,; 
Bucură-te, cel ce ai arătat cu cuvintele Scripturii că mai înainte de toţi vecii sunt 
ipostasurile Treimii; 

Bucură-te, ce despre Fiul ai dovedit; că este de o fiinţă cu Tatăl; de o slavă şi de o 
putere; 

Bucură-te, cel ce ai arătat neîndoios că din Fecioară S-a născut Domnul; 

Bucură-te, că toate cele despre pătimirea, moartea şi învierea Mântuitorului, de la 
sfinţii prooroci ai adus mărturie; 

Bucură-te, cel prin a cărui gură, grăind Sfântul Duh, ai biruit pe evrei; 

Bucură-te, că luminos ai arătat că adevărat Dumnezeu este Hristos, cel născut din 
Fecioară; 

Bucură-te, cel ce ai fost lăudat de împăratul şi de toată curtea; 

Bucură-te, că şi vrăjitoria lui Zamvri, care prin farmece a ucis un bou, nu te-a făcut 
să dai înapoi; 

Bucură-te, cel ce având nădejde tare în Dumnezeu cel ce este binefăcător, ai cerut 
îngăduinţa împăratului să inviezi boul, ca şi cei necredincioşi să creadă în Dumne- 
zeul creştinilor; 

Bucură-te, că ridicând mâinile tale la cer, rugându-te şi zicând: “« Doamne Iisuse 
Hristoase auzi-mă pe mine robul tău în ceasul acesta, ca să se proslăvească Prea- 
Sfânt numele Tău.” ai văzut cum boul înviază şi stă blând; 

Bucură-te, cel ce la picioarele tale i-ai văzut căzând şi pe evrei şi pe păgâni, 
dimpreună cu împărăteasa Elena; 

Bucură-te, Sfinte ierarhe Silvestru, slujitor al lui Dumnezeu! 


Condacul 12 

S-a făcut cunoscută puterea lui Dumnezeu prin lucrările tale, Sfinte ierarhe Silve- 
stru, şi sfinţenia vieţii tale mulțimile aflând-o, ca pe un trimis al cerului cu adevărat 
socotindu-te, au cântat lui Dumnezeu: Aliluia! 


Icosul 12 

Oamenii şi împăratul şi curtea sa au înţeles că puterile tale sunt de la Dumnezeu 
Tatăl venite, pentru a arăta prin cuvânt şi prin fapte că Hristos Domnul este Fiul 
Său Cel iubit, că pentru El ai fost în primejdii, că numai în El ai nădăjduit şi că 
minunile tale numai prin El s-au făcut; de aceea şi noi acum, minunându-ne de ce- 
le de atunci, cântăm ţie unele ca acestea: 

Bucură-te, cel ce te-ai învrednicit de darul cel făcător de minuni; 

Bucură-te, că ai avut în tine comoara dumnezeieştilor cuvinte ale Scripturii; 
Bucură-te, cel ce te-ai smerit pe tine pentru a arăta măreţia lui Dumnezeu; 
Bucură-te, că prin iubirea ta de Hristos ai biruit pe potrivnicii Lui; 

Bucură-te, cel ce te-ai sfinţit prin harul Hristosului tău; 

Bucură-te, că prin tine s-a arătat puterea celui ce pe toți i-a mântuit prin Jertfa şi 
Învierea Sa; 

Bucură-te, cel ce ai ştiut a tălmăci proorocirile din Scripturi; 

Bucură-te, că ai fost vestitorul împlinirii lor; 

Bucură-te, cel ce împreună cu Sfânta Elena ai căutat Crucea Domnului; 

Bucură-te, că aflându-se Crucea pe mulţi i-ai botezat în credinţa cea mântuitoare; 
Bucură-te, cel ce douăzeci şi unu de ani şi zece luni ai fost mare ierarh şi păstor al 
Romei, şi că plin de zile şi încărcat de ani ai trecut către Domnul; 

Bucură-te, cel ce eşti rugător fierbinte pentru noi către Dumnezeu; 

Bucură-te, Sfinte ierarhe Silvestru, slujitor al lui Dumnezeu! 


Condacul 13 (de 3 on) 

O, întru tot lăudate, Sfinte ierarhe Silvestru, nepricepuţilor celor ce stăm în bise- 
rica ocrotirii tale, primeşte aceste cântări de laudă aduse ţie, mult râvnitorule de 
Dumnezeu, pentru sfinţenia vieţii tale, şi fu mijlocitor pentru noi către mult milo- 
stivul Dumnezeu, rugându-L să dea iertarea păcatelor noastre şi să ne izbăvească 
din toată nevoia şi scârba pe cei ce prăznuim numele tău cântând: Aliluia! 


In încheiere, se reiau: 


Icosul 1 

Ca o revărsare de raze luminoase căzând peste trecutele zile ale vieţii tale, faptele 
tale cele făcute din iubire de Dumnezeu, părinte ierarhe Silvestru, ne aduc şi acum 
mireasma slujirii tale la Altarul Său cel sfânt şi ne luminează chipul tău cel fră- 
mântat de dorinţa arătării adevărului credinţei în faţa oamenilor. De aceea şi acum, 
cei ce sunt sub ocrotirea ta, în Biserica sfântă care cinstește numele tău, cu dra- 
goste îţi strigăm ţie unele ca acestea: 

Bucură-te, Sfinte ierarhe Silvestru, întâi stătătorul cetății Romei; 

Bucură-te, cel ce din pruncie ai ucenicit în sfânta credinţă; 

Bucură-te, că din tinereţe primitor şi mângâietor de străini ai fost; 

Bucură-te, cel ce ai suferit legăturile lanțurilor şi nu te-au biruit îngrozirile chinu- 
rilor; 

Bucură-te, că de darul proorociei ai fost învrednicit; 

Bucură-te, cel ce de la Miltiade, episcopul, taina preoţiei ai primit; 

Bucură-te, că în Roma, turma lui Hristos ca un alt apostol ai păstorit; 

Bucură-te, cel ce ziua întâi a săptămânii, cu numele Domnului Dumnezeu, Dumi- 
nica o ai numit; 

Bucură-te, că balaurul cel din Muntele Târpie, cu semnul crucii, pe vecie l-ai nimi- 
cit; 

Bucură-te, cel ce pruncii sugari al căror sânge trebuia să fie scăldătoare împăratului 
i-ai mântuit; 

Bucură-te, că invocând peste împăratul numele PreaSfintei Treimi, pe Constantin 
l-ai vindecat; 

Bucură-te, cel ce întru înţelepciune ai desluşit oamenilor taina Sfintei Treimi; 
Bucură-te, Sfinte ierarhe Silvestru, slujitor al lui Dumnezeu! 


Condacul 1 

Bunătăţile sfinţilor învrednicindu-te a le cunoaşte, Sfinte ierarhe Silvestru, slu- 
jitor al lui Dumnezeu te-ai făcut şi propovăduitor al dreptei credinţe. De la tine lu- 
minându-se şi împăratul cel mare, Constantin şi mulțimea poporului cetății Romei, 
prin curăţia credinţei tale şi prin tăria iubirii de oameni pe mulţi i-ai întors la Hri- 
stos. Pentru aceasta, te cinstim pe tine, după cuviinţă şi strigăm: Bucură-te, Sfinte 
ierarhe Silvestru, slujitor al lui Dumnezeu! 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului ierarh Silvestru, episcopul Romei 
şi ale tuturor Sfinților, miluieşte-ne şi ne mântuieşte pe noi. Amin! 


Sursa: 
https://biserica-sfantul-silvestru.ro/acatistul-sfantului-silvestru 


https://chirho88888888.wordpress.com/2020/01/02/acatistul-sfantului-ierarh-silvestru- 


episcopul-romei/ 

Imnografie 


DOXOLOGIA ro 


Condacul Sfântului ierarh Silvestru, episcopul Romei: De înţelepciunea lui Dum- 
nezeu umplându-ţi-se gura, ne-ai lămurit nouă cunoaşterea Preasfintei Treimi şi 
necredinţa tiranilor ai surpat-o, Sfinte părinte Silvestru, cu puterea cuvintelor tale. 
Drept aceea, roagă-te Domnului pentru noi. 


Troparul Sfântului ierarh Silvestru, episcopul Romei: Îndreptător credinţei şi chip 
blândeţelor, învăţător înfrânârii te-a arătat pe tine, turmei tale, adevărul lucrurilor. 
Pentru aceasta ai dobândit cu smerenia cele înalte şi cu sărăcia cele bogate; părinte 
ierarhe Silvestru, roagă pe Hristos Dumnezeu să mântuiască sufletele noastre. 


(Video) Troparul Sfântului ierarh Silvestru, episcopul Romei - Interpret: Otilia Si- 
meria: 
https://doxolosia.ro/cantari/video-troparul-sfantului-ierarh-silvestru-episcopul-romei-2- 


ianuarie 


Sinaxar - Sfântul ierarh Silvestru, episcopul Romei - 2 ianuarie: 

Vieţile Sfinţilor - Viaţa Sfântului ierarh Silvestru, episcopul Romei 


Sfântul 
SILVESTRU 


Episcopul 
Romei 


Sfântul ierarh Silvestru, episcopul Romei (2 ianuarie) - Cuvant Ortodox: 
https://www.youtube.com/watch?v=vPlyW_ea9_s 


Viaţa Sfântului ierarh Silvestru, episcopul Romei (2 ianuarie): 
https://www.youtube.com/watch?v=J V_reW 6zBso 


SR 5 e 


(după Metafrast, pe scurt) 


Sfântul Silvestru, născându-se în Roma cea veche şi crescând în sfânta credinţă, a 
fost ucenic al lui Quirinus prezbiterul, om iubit de Dumnezeu şi înţelept, ortodox în 
credinţă, de la care învățând înţelepciunea cărţii şi bunele obiceiuri, în vârstă sa cea 
desăvârşită a fost foarte iubitor de străini; pentru că, din dragoste către Dumnezeu 
şi către aproapele, îi aducea în casa sa, le spăla picioarele, îi ospăta şi le făcea toată 
odihna. 


Odată, a venit în Roma din Antiohia un bărbat sfânt şi mărturisitor al lui Hristos, 
anume Timotei preotul, propovăduind Evanghelia împărăției; pe acela l-a primit 
Silvestru în casa sa şi, folosindu-se foarte mult din a lui viaţă şi învăţătură sfântă, s- 


E JENA E tai a 


Petrecând Timotei în casa lui Silvestru un an şi câteva luni, pe mulți romani i-a 
întors la Dumnezeu, de la închinarea la idoli; pentru care lucru a fost prins de către 
Tarţuinius, eparhul cetăţii, şi fiind ţinut în legături şi în temniţă, şi de trei ori pe zi 

bătut, pentru că nu s-a supus să jertfească idolilor, apoi tăindu-i-se capul cu sabia, 
s-a săvârşit; iar fericitul Silvestru luând noaptea sfintele lui moaşte, le-a îngropat în 
casa sa, cu cântările cele cuviincioase. 


După aceasta, o femeie credincioasă, anume Feonisia, a zidit o biserică Sfântului 
Timotei, din averea sa, cu binecuvântarea lui Miltiade, episcopul Romei, care a şi 
adus într-însa moaştele sfântului mucenic. 


Dar Tarţuinius, eparhul cetăţii, chemând pe Silvestru, l-a întrebat de averea ce a ră- 
mas după Timotei şi-l silea să jertfească idolilor, dar acesta neplecându-se, îl îngro- 
zea cu chinurile. Silvestru, văzând înainte moartea cea neașteptată, ce era să fie, a 
spus eparhului cuvântul Evangheliei: În această noapte, sufletul tău vor să-l ceară 
de la tine, iar cele ce te lauzi să-mi faci, acelea nu se vor întâmpla. 


Eparhul, mâniindu-se de aceste cuvinte, a poruncit să lege cu lanţuri de fier pe 
Sfântul Silvestru şi să-l arunce în temniţă, iar el a şezut să prânzească; şi mâncând 
peşte, s-a înfipt în gâtul lui un os, pe care n-a putut să-l scoată în nici un fel şi cu 
nici o doctorie; pentru aceea, bolind de la ceasul prânzului până la miezul nopţii, a 
murit, după proorocia sfântului. A doua zi, eparhul a fost dus la mormânt de ai săi 
cu plângere. 


Iar Silvestru a fost scos din temniţă cu bucurie de cei credincioşi şi era cinstit foa- 
rte mult, nu numai de cei credincioşi, ci şi de cei necredincioşi; căci multe din slu- 
gile curţii eparhului văzând împlinirea proorociei lui Silvestru s-au înfricoşat şi că- 
deau la picioarele lui, temându-se să nu li se întâmple şi lor ceva rău, cum se 
întâmplase stăpânului lor; iar alții s-au întors la Hristos, încredințându-se prin mi- 
nunea aceea. 


Ajungând sfântul la vârsta de 30 de ani, a fost hirotonit diacon de către Miltiade, 
episcopul Romei; după Miltiade s-a suit în scaunul Episcopiei Romei Silvestru, 
fiind ales de toţi, deoarece era ca o luminoasă făclie în sfeşnic şi păstorea turma lui 
Hristos ca un alt apostol, povăţuind-o cu cuvântul şi cu lucrul la păşunea cea mân- 
tuitoare. Aflând pe unii din clerici, care-şi lăsaseră rânduiala şi se îndeletniceau cu 
negustorii lumești, i-a întors iarăşi la slujirea bisericească şi i-a pus la canon, ca 
nimeni din cei sfințiţi să nu se lege cu lucruri de acest fel. 


Acest prea sfinţit părinte a dat romanilor numiri pentru zilele săptămânilor; pentru 
că atunci romanii pe cea dintâi zi, pe care noi o numim duminică, ei o numeau ziua 
soarelui, iar pe celelalte le numeau: ziua Lunii, ziua lui Marte, ziua lui Mercur, 
ziua lui lovis, ziua Venerei, ziua lui Saturn. EI, înlocuind numele acelea necurate 


Ar Dr De De De de De Dr De De De de Dr Dr dr Dr de De de de dr fr A A 


Xp XP XP XP 3 ID e e 30 IE 3 2 2 2 E E 30 30 30 3 De DE DP E IE IE E E XX 


De De de De Ar dr De De De De De Dr Dr De De De dr De Dr Dr De de de dr dr d 


Xp XP XP XP 3 3 DE 2 E 30 E 3 2 2 2 e 30 E IE IE 2 E XX 


ale zeilor păgâni, a poruncit ca pe cea dintâi zi s-o numească ziua Domnului - că în 
acea zi a înviat Domnul nostru cu slavă, iar pe celelalte zile le-a lăsat aşa precum le 
numesc romanii. A aşezat încă şi aceasta, ca numai într-o sâmbătă să postească 
creştinii, în aceea în care a murit Hristos şi s-a pogorât în iad, ca să-l risipească şi 
să scoată de acolo pe strămoşul Adam cu strămoşii ceilalți, iar în celelalte sâmbete 
a oprit a se posti. 


o 2 


În acea vreme era în Roma un balaur mare, într-o peşteră adâncă, locuind sub mun- 
tele ce se cheamă Târpie, unde s-a zidit Capitoliul, căruia poporul necredincios îi 
aducea jertfe în toată luna, ca unui zeu; când balaurul ieşea din peşteră, vătăma 
văzduhul cu otrăvitoarea lui suflare, şi se făceau multe omoruri în poporul ce lo- 
cuia aproape şi mai ales între copil. 


Elinii au zis către sfântul: "Pogoară-te în peşteră şi fă ca balaurul, cu puterea 
Dumnezeului tău, să nu mai iasă afară ca să omoare oamenii şi atunci vom crede în 
Dumnezeul tău, ca într-un Atotputernic”. 


Sfântul a adunat pe toţi credincioşii cei sfințiți şi pe mireni şi le-a rânduit post şi 
rugăciune trei zile; apoi singur mai mult decât toţi, se ostenea în post şi în rugă- 
ciune. 


Într-o noapte i s-a arătat în vedenie Sfântul apostol Petru, poruncindu-i să ia cu sine 
câţiva preoţi şi diaconi şi să se ducă la peştera unde sălăşluia balaurul fără temere, 
apoi, săvârşind în gura peşterii dumnezeiasca slujbă, să intre înăuntru şi, chemând 
numele lui lisus Hristos, să astupe acolo pe balaur ca să nu mai iasă niciodată. 


Sfântul s-a dus la peşteră, după porunca apostolului, iar după săvârşirea sfintei 
slujbe, a intrat în peşteră şi, găsind într-însa nişte uşi, le-a închis, zicând: "Uşile 
acestea să nu se mai deschidă, până în ziua venirii a doua a lui Hristos”. Astu- 
pându-l astfel pe balaur, l-a făcut să nu mai iasă în veci. 


Păgânii socoteau că Silvestru cu clerul său vor fi mâncaţi acolo de balaur, dar când 
l-au văzut că a ieşit nevătămat, s-au mirat şi de atunci, nemaivăzând ieşirea bala- 
urului, mulți au cunoscut puterea adevăratului Dumnezeu, şi s-au adăugat celor 
credincioşi. 

&&& 


Împărăţind în acea vreme marele Constantin (306-337), nu era încă luminat cu 
Sfântul Botez. leşind din Roma la război împotriva lui Liciniu, s-a ridicat în Roma 

prigonire de la senatorii Romei asupra creştinilor, încât erau siliți credincioşii a 
jertfi idolilor, iar cei ce nu se supuneau erau munciţi în multe feluri. Pentru această 
pricină, Sfântul Silvestru, luându-şi clerul său, a ieşit din cetate şi s-a ascuns într- 
un munte, ce se chema Soractes. 


În acea vreme, după dumnezeiasca rânduială, împăratul Constantin a căzut într-o 
boală foarte cumplită şi fără leac, încât era plin de bube de la picioare până la cap. 
Erau duşi la dânsul mulţi doctori foarte înţelepţi, precum şi vrăjitori, nu numai din 
stăpânirea Romei, ci şi din Persia, însă nici o uşurare n-a aflat în boala sa. 


Mai pe urmă, slujitorii lui Jupiter din Capitoliu, apropiindu-se de împăratul, i-au 
zis: "De nu-ţi vei face baie de sânge de prunci şi de nu te vei scălda într-însa, fiind 
caldă, este cu neputinţă să te tămăduieşti; iar de vei face aşa, îndată vei fi sănătos şi 
nu-ţi va fi altă doctorie mai bună decât aceasta”. 


Împăratul a trimis pretutindeni ca să adune prunci, spre gătirea băii din sângele lor 
şi s-au adunat în Capitoliu mulțime de prunci, care sugeau la sânul mamei lor. 
Venind ziua în care urma să fie junghierea pruncilor, împăratul mergea la Capi- 
toliu, pentru că acolo jertfitorii aveau să-i pregătească însângerata baie; s-au adunat 
mulțime de femei, care, smulgându-şi părul şi cu unghiile zgâriindu-şi feţele, stri- 
gau şi cu amar se tânguiau. 


Întrebând împăratul care este pricina plângerii lor, s-a înștiințat că sunt maicile 
pruncilor adunaţi spre junghiere; apoi umilindu-se, văzând amara lor tânguire şi 
lacrimile, a zis: "O! cât de mare este neomenia celor ce m-au sfătuit ca să vărs sân- 
ge nevinovat! lar dacă aş şti cu încredințare că mă voi tămădui, mai bine este, ca eu 
singur să rabd durerea, decât să vărs sângele atâtor prunci, care nici un rău nu mi- 
au făcut şi să umplu de neîncetată tânguire şi mâhnire pe maicile lor”. 


Aceasta zicând, s-a întors la palat şi a poruncit ca să dea maicilor pe fiii lor întregi; 
ba încă şi aur din vistieriile împărăteşti dând fiecăreia, le-a liberat în pace. 


Preabunul Dumnezeu, văzând o milostivire ca aceea, i-a răsplătit cu îndoită sănă- 
tate trupească şi sufletească, căci a trimis la dânsul pe Sfinţii Săi apostoli, Petru şi 
Pavel, care, pe când el dormea, i s-au arătat în vedenie, stând înaintea patului său. 
Și i-a întrebat împăratul cine sunt şi de unde vin. lar ei au răspuns: "Noi suntem 
Petru şi Pavel, apostolii lui lisus Hristos, trimişi la tine ca să te povăţuim pe calea 
mântuirii şi să-ţi spunem despre o baie, în care poţi să-ţi câştigi sănătatea trupului 
şi a sufletului şi să-ți făgăduim veşnică viaţă de la Dumnezeu, pentru vremelnica 
viaţă cea dăruită de tine pruncilor, căci i-ai cruțat. Deci să chemi la tine pe epis- 

copul Silvestru, care se ascunde de frica ta, în muntele Soractes şi învăţătura ace- 
luia s-o asculți; iar el îţi va arăta baia în care te vei curăţi de toate bolile, şi vei ieşi 
cu sufletul şi cu trupul sănătos". Aceasta zicându-i sfinții apostoli s-au dus de la 
dânsul. 


Împăratul, deşteptându-se din somn, se miră de acea vedenie, şi iată a intrat docto- 
rul la dânsul după obicei. lar el a zis către doctor: "De acum nu-mi mai trebuie 
doctoria voastră, căci nădăjduiesc la dumnezeiescul ajutor”. Deci l-a trimis înapoi. 
Apoi îndată a poruncit să caute pretutindeni pe episcopul Silvestru şi să-l aducă la 
sine cu cinste. 


Aflând pe Silvestru şi ducându-l la împărat, acesta l-a primit cu cinste şi cu dra- 
goste, pentru că însuşi el sculându-se, l-a îmbrăţişat. Apoi l-a întrebat, zicând: 
"Sunt la voi nişte dumnezei, care se numesc Petru şi Pavel?" 


Silvestru a răspuns: "Unul este la noi Dumnezeu, împărate, care a zidit cerul şi 
pământul şi toate cele ce sunt într-însele, iar pe cei care tu îi numeşti Petru şi 
Pavel, aceştia nu sunt dumnezei, ci robi ai lui Dumnezeu, care au propovăduit 
numele lui Hristos în toată lumea, iar mai pe urmă şi sângele şi-au vărsat pentru 
Domnul lor, în vremea lui Nero”. 


Impăratul, auzind acestea, s-a bucurat, şi a zis: "Rogu-te, episcope, arată-mi chi- 
purile acelora, dacă le ai pe icoană, ca să fiu încredinţat că sunt aceia care mi s-au 
arătat în vis". 


Silvestru îndată a trimis pe diaconul său, ca să aducă icoana Sfinţilor Petru şi Pavel 
şi văzând împăratul feţele apostolilor cele închipuite pe icoană, a zis: "Cu adevărat 
aceştia sunt cei văzuţi de mine". Apoi a spus cu amănuntul toată vedenia sa episco- 
pului şi l-a rugat ca să-i arate baia în care ar putea să se curețe de lepra cea sufle- 
tească şi trupească, după cum i-au zis apostolii, care i s-au arătat în vedenie. 


Sfântul episcop Silvestru a grăit împăratului: "Nu într-alt chip se cade ţie, împă- 
rate, ca să intri într-acea baie, dacă nu vei crede mai întâi fără de îndoire în 
Dumnezeul pe care L-au propovăduit apostolii, care s-au arătat ţie”. 


Răspuns-a împăratul: "De nu aş fi crezut că lisus Hristos este Unul Dumnezeu, 
atunci niciodată nu te-aş fi chemat la mine”. 


Sfântul i-a grăit: "Se cuvine mai întâi să posteşti, ca astfel cu rugăciunea, cu 
lacrimile şi cu mărturisirea păcatelor tale să milostiveşti pe Dumnezeu. Să lepezi 


Ar Dr De De Dr de De Dr De De De de Dr Dr Dr De De De e de dr fr A A 


Xp XP XP IP IP 2 E e E 30 E 3 2 2 2 2 E 30 3 30 IE 2 E 2 E E E E E XX 


De De de De Dr De De De De De Dr Dr Dr de De De dr De Dr Dr dr de de dr drd 


Xp XP XP IP 3 IE DE 2 E 30 E 3 2 2 2 2 E 30 E IE IE 2 E DP XX 


porfira şi coroana şapte zile şi să te închini în cămările palatului tău în sac şi în 
cenuşă, să faci pocăință, plângând şi căzând la pământ, apoi să porunceşti să se 
închidă templele idoleşti, iar jertfele lor să înceteze şi pe creştinii care sunt izgo- 
niți să-i liberezi, iar celor ce şed în legături să le dăruieşti pace; apoi să fii bun 
celor ce te roagă, toate cererile cele drepte să le împlineşti şi să dai din averile ta- 
le săracilor milostenie multă”. 


Deci, a făgăduit împăratul ca toate acestea cu lucrul să le împlinească, iar episco- 
pul, punând mâna pe capul său, s-a rugat şi l-a pregătit pentru Botez. 


Adunând pe toţi credincioşii, le-a poruncit ca şi ei să postească şi să se roage ca să 
înceteze prigonirea asupra Bisericii lui Dumnezeu şi să se izgonească întunericul 
închinării idoleşti, iar lumina cea mântuitoare să răsară tuturor. Sosind a şaptea zi, 
sfântul a mers la împărat şi, învăţându-l multe despre tainele credinţei în Sfânta 
Treime, i-a pregătit baia Sfântului Botez, în care a intrat împăratul şi l-a cufundat 
Sfântul Silvestru, chemând peste dânsul numele Preasfintei Treimi. 


Atunci a strălucit o lumină mare din cer, mai frumoasă decât razele soarelui şi a 
umplut casa de multă strălucire; apoi împăratul s-a curăţit îndată de lepră, căzând 
de pe trupul lui ca nişte solzi de peşte în apă şi a ieşit din baie sănătos, încât nu s-a 
mai văzut nici urmă din bubele ce au fost pe trupul lui. Îmbrăcându-se în hainele 
cele albe, după Sfântul Botez, a spus singur: "Când m-am cufundat în apă, am 
simţit o mina de sus, întinzându-se şi atingându-se de mine". Şi îndată a poruncit 
ca nimeni să nu mai îndrăznească a huli pe Hristos sau a mai face rău creştinilor. 


Apoi a zidit în curtea sa împărătească o biserică în numele Mântuitorului Hristos şi 
a poruncit ca să se boteze toţi cei ce ar voi să fie creştini; iar haine de botez albe să 
ia de la împărătească vistierie. Deci s-a botezat în acel ceas mulţime de popor şi, 
din zi în zi, creştea şi se înmulțea Biserica lui Hristos, iar închinarea la idoli se 
împuţina. 


A fost multă bucurie pentru numărul mare de credincioşi, ce se afla acum în Roma, 
încât trebuiau să fie izgoniți din cetate toţi cei care nu voiau să fie creştini. Dar 
împăratul a oprit poporul, zicând: "Domnul nostru nu voieşte ca cineva să vie la 
dânsul silit, ci de se apropie cineva de bunăvoie şi cu gând bun, pe acela îl primeşte 
cu milostivire. Deci, liber este fiecare să creadă cum voieşte şi să nu se prigonească 
unul pe altul”. 


Acest răspuns împărătesc a înveselit şi mai mult poporul, căci îi lăsa pe toţi să vie- 
țuiască în libera lor credinţă. 

Nu numai în Roma a fost această bucurie creştinească, ci şi în toată lumea, pentru 
că toţi credincioşii cei chinuiți pentru Hristos, de pretutindeni, au fost liberaţi din 
legături şi din temnițe; apoi s-au întors din surghiun mărturisitorii lui Hristos, pre- 
cum şi cei ascunşi prin munţi şi prin pustietăţi de frica chinuitorilor şi acum mer- 
geau fără nici o temere la locurile lor; iar prigoana şi chinurile pretutindeni au 
încetat. 


Vrăjmaşul, nevoind a suferi pacea aceasta a Bisericii şi să vadă lumina dreptei cre- 
dinţe întinzându-se, a îndemnat pe evrei ca să se apropie de Elena cea vrednică de 
laudă, mama împăratului, care se afla atunci în Bitinia, patria sa; şi au trimis la 
dânsa aceste cuvinte: "Bine a făcut împăratul, fiul tău că a lăsat păgânătatea şi a 
răsturnat templele idoleşti; însă rău a făcut de a crezut în lisus şi-L cinsteşte ca pe 
Fiul lui Dumnezeu şi adevăratul Dumnezeu, căci Acela a fost un iudeu şi vrăţitor, 
înşelând pe popor cu năluciri vrăjitoreşti, iar Pilat, muncindu-L ca pe un făcător de 
rele, L-a spânzurat pe lemn. Dacă împăratul a căpătat sănătate, aceasta nu s-a făcut 
prin puterea Lui, ci cu darul lui Dumnezeu, care a zidit cerul şi pământul. Deci se 
cuvine ţie, Împărăteasă, ca să abaţi pe fiul tău de la o rătăcire ca aceasta, că nu 
cumva, supărându-Se Dumnezeu Cel Preaînalt, să se întâmple ceva rău împăra- 
tului”. 


Auzind acestea Elena, a înștiințat pe fiul său Constantin. EI, citind scrisoarea, a răs- 
puns fericitei sale mame: acei evrei care i-au spus unele ca acestea, să vie cu dânsa 
la Roma şi cu episcopii creştini, să fie întrebaţi de credinţă, înaintea tuturor; şi care 
parte va birui, acea credinţă să fie mai bună. 


Această poruncă a împăratului fiind adusă de către împărăteasă la cunoştinţa evrei- 
lor, îndată s-a adunat o mulțime de evrei înţelepţi şi iscusiţi în legea lor, care ştiau 
cuvintele prooroceşti şi străbătuseră elineasca învăţătură; deci fiind gata spre între- 
bare, au mers cu împărăteasa Elena la Roma. 


Între dânşii era un rabin mai înţelept, anume Zamvri, iscusit nu numai în înţelep- 
ciunea elinească, ci şi în scriptura cea evreiască, fiind şi un mare vrăjitor, în care 
evreii îşi puneau toată nădejdea lor, că, de nu va dovedi pe creştini cu cuvintele, 
apoi cu semnele sale vrăjitoreşti să-i biruiască. 


Sosind ziua întrebării evreilor cu creştinii, împăratul a şezut în scaunul său cu toată 
suită; apoi a intrat înaintea împăratului Sfântul Silvestru cu câțiva tovarăşi şi epis- 
copi, care se întâmplaseră atunci. Au intrat şi evreii care erau în număr de 120. 

După aceea s-a început discuţia, pe care şi împărăteasa Elena dorise s-o asculte, 
fiind ascunsă după perdea, iar împăratul cu suita sa asculta ce se vorbea de amân- 
două părțile. 


La început evreii cereau din partea creştinilor să stea la întrebări cu dânşii 12 înţe- 
lepţi; dar Sfântul Silvestru s-a împotrivit, zicând: "Nu spre mulțimea oamenilor 
nădăjduim, ci spre Dumnezeu, care întăreşte toate, ne-am pus nădejdea, şi pe 
care chemându-L într-ajutor, îi zicem: Scoală-Te Dumnezeule, judecă între noi. 


» 


lar evreii au zis: "Această scriptură este a noastră, căci proorocul nostru a scris ace- 
ste cuvinte, iar ţie se cade să grăieşti din ale tale scripturi, iar nu dintru ale noastre". 


Silvestru a răspuns: "Într-adevăr, la început vouă v-a fost grăită Scriptura Ve- 
chiului Aşezământ şi propovăduirile prooroceşti, însă aceleaşi se cuvin şi nouă, 
căci într-însele sunt multe grăite despre Domnul nostru lisus Hristos. Deci, se 
cade ca astăzi din acelea să ne întrebăm cu voi, căci cărţile voastre s-au făcut ale 
noastre, iar ale noastre s-au făcut străine pentru voi, şi mai curând veţi crede 
cărţilor voastre, decât în ale noastre; pentru aceasta, cu cărţile voastre vă arătăm 
adevărul, căruia voi vă împotriviţi. Apoi şi dovedirea va fi mai minunată şi mai 
luminată dacă, luând arma din mina potrivnicului, cu aceeaşi armă îl vom bi- 


SIL AL 
. 


TruUL 


Împăratul a zis: "Drept este acest cuvânt al episcopului şi cu neputinţă este a-i grăi 
împotrivă, căci din scripturile voastre, o! evreilor, vor aduce creştinii mărturie des- 
pre Hristos al lor şi cu adevărat a lor va fi biruinţa, iar voi, chiar din cărţile voastre 
veţi fi biruiți”. Acestea zicând împăratul, toată suita a lăudat această judecată. 


Deci, au început evreii a zice către creştini astfel: Atotţiitorul Dumnezeul nostru în 
Cartea a doua a Legii, zice: Vedeţi, vedeţi că Eu sunt şi nu este Dumnezeu afară de 
Mine. Dar cum numiţi voi Dumnezeu pe lisus, care a fost om, pe care părinţii 
noştri L-au răstignit şi după aceea ziceţi că sunt trei Dumnezei: Tatăl întru care şi 
noi credem, lisus, numindu-L Fiu al lui Dumnezeu, şi că al treilea Dumnezeu este 
Duhul. Crezând astfel oare nu vă împotriviţi lui Dumnezeu, Ziditorul tuturor, care 
ne-a învăţat că nu sunt alţi Dumnezei afară de EI?" 


La acestea, de Dumnezeu insuflatul Silvestru a răspuns: "Dacă veți pricepe scrip- 
turile, veţi afla că noi nimic nou nu aducem mărturisind pe Fiul lui Dumnezeu şi 
pe Sfântul Duh; pentru că acestea nu Sunt zise numai de noi singuri, ci de proo- 
rocii dumnezeieşti sunt spuse. Mai înainte de toţi, David, proorocul şi împăratul, 

înainte vestind vrăjmăşia părinţilor voştri asupra Mântuitorului nostru, a zis: 
Pentru ce S-au întărâtat neamurile? Și popoarele au cugetat cele deşarte asupra 
Domnului şi asupra Hristosului Lui? Deci, David grăind de Domnul şi de Hri- 
Stos, nu vorbeşte despre o persoană, ci de două. lar că Hristos este Fiu al lui 
Dumnezeu vesteşte acelaşi prooroc, zicând: Domnul a zis către Mine: Fiul Meu 
eşti Tu, Eu astăzi Te-am născut. Pentru că unul este cel ce a născut, iar altul cel 
născut”. 


Împotriva acestora evreii au zis: "De vreme ce, precum grăieşti, a născut Dumne- 
zeu, apoi tu aici pe Cel fără de patimă ÎI faci pătimaş. Apoi, cum Fiul este Dumne- 
zeu, născut sub ani şi ființa Sa a avut-o în vreme? Pentru că cuvântul astăzi înse- 
mnează vreme şi nu se înţelege că este Dumnezeu veşnic". 


Silvestru a răspuns: "Nu zicem noi că în Dumnezeu este pătimaşă naşterea, 
evreule, ci pe Dumnezeu Îl mărturisim fără patimă, iar naşterea o socotim într- 
acest chip: precum din minte se naşte cuvântul. Nici nu socotim vremelnică naş- 
terea Fiului din Tatăl, ci veşnică; căci Fiul, împreună cu Tatăl şi cu Duhul, este 
făcător al vremilor, iar făcătorul vremilor nu este sub vremi. 


Apoi cuvântul acela: Eu astăzi Te-am născut, nu însemnează pe cea de Sus şi 
veşnica dumnezeiască naştere, ci pe cea de jos, care a fost primită în vreme şi în 
timp pentru mântuirea noastră; pentru că proorocul cunoştea că Hristos 
Dumnezeu este mai înainte de veci, pentru aceasta şi zice: Scaunul Tău, 
Dumnezeule, în veacul veacului. Vestind înainte întruparea Lui, care era să fie 
în vremurile cele mai de pe urmă, a zis: Fiul Meu eşti Tu, Eu astăzi Te-am năs- 
cut. Deci, cu aceste cuvinte, Fiul Meu eşti Tu, însemnează nu naşterea cea vre- 
melnică, ci naşterea cea veşnică a Lui. 


Iar cu aceasta: Eu Te-am născut, înseamnă naşterea Lui, care s-a petrecut sub 
ani; şi când a zis: Eu Te-am născut, a arătat proorocului că şi naşterea care 
avea să fie sub ani, Tatăl o socotea că pe a Sa, de vreme ce cu a Lui voie avea să 
fie. Dar chiar şi acea zicere: Astăzi Te-am născut, înseamnă veşnicia naşterii lui 
Dumnezeu, în care nu este fapta celui ce a trecut, sau a celui ce vine, ci tot- 
deauna a celui ce este de faţă. lar despre Duhul Sfânt acelaşi David măr- 
turiseşte, zicând: Cu Cuvântul Domnului cerurile s-au întărit şi cu Duhul gurii 
Lui toate puterile lor. Drept aceea, aici pe trei pomeneşte: pe Tată, ca Domn, pe 
Fiul pe care îl numeşte Cuvânt şi pe Sfântul Duh. În alt loc zice: Duhul Tău cel 
Sfânt nu-l lua de la mine. Și iarăşi: Unde mă voi duce de la Duhul Tău? 

Cu aceste cuvinte proorocul arată că este Duh Sfânt şi le umple pe toate. Şi 
iarăşi zice: Trimite-vei Duhul Tău şi se vor zidi. Acestea toate nu sunt zise de 
David? 


Dar şi Moise, de Dumnezeu văzătorul, în Cartea Facerii, numeşte pe Dumnezeu, 
zicând: Să facem pe om după chipul şi după asemănare noastră; deci, cu cine 
grăia atunci Dumnezeu, dacă nu vom înţelege că altă faţă era cu dânsul? Și nu 
poate să zică nimeni că aici ar fi grăit Dumnezeu către cereştile puteri; pentru că 
singure acele cuvinte - după chipul nostru - nu lasă nici a gândi la aceea, pentru 
că nu este chipul şi asemănarea lui Dumnezeu, ca şi a îngerului; că nici firea şi 
puterea nu este una, ci alta este firea lui Dumnezeu şi alta a îngerilor. 


Deci, se cădea ca altul să fie acela cu care a grăit Dumnezeu aceste cuvinte: du- 
pă chipul nostru. Și astfel se cădea să fie Acela, care era de o fire cu Dumnezeu, 
care grăia, adică de un chip şi o asemănare. Și cine putea să fie astfel, dacă nu 
Fiul, care este de o fiinţă cu Tatăl, de o slavă şi de o putere, chipul Tatălui cel 
neschimbat? Deci, ce lucru nou aducem noi în mijloc? Credem şi zicem că este 
Tată şi Fiu şi Duh Sfânt; şi dacă neamurile acestea sunt necredincioase, şi li se 
pare că sunt deşarte, nu este mirare, căci nu ştiu Sfânta Scriptură; iar voi de ce 
nu credeţi celor ce se învaţă în cuvintele sfinţilor prooroci - dintre care nici unul 
nu este care să nu fi proorocit despre Mântuitorul nostru.” 


Apoi dumnezeiescul acesta părinte, vrând mai multe să grăiască despre Sfânta 
Treime, împăratul, tăindu-i vorba, a grăit către evrei: "Aceste cuvinte, pe care epi- 
scopul le-a pus de faţă nouă din Scriptură, o! evreilor, oare astfel sunt scrise şi în 
cărțile voastre?" 


Iar ei au răspuns: "Da". 


Apoi împăratul le-a zis: "Deci, la această întrebare, adică despre Sfânta Treime, mi 
se pare că sunteţi biruiţi”. 


Ei au răspuns: "Nu, o! bunule împărat! Nicidecum nu poate Silvestru ca să ne bi- 
ruiască, dacă şi noi vom pune înainte pe cele ce avem; pentru că avem multe cu- 
vinte împotrivă, pe care îndată suntem gata a le grăi, dar vedem că este de prisos 
vorba şi deşartă este sârguinţa a ne întreba despre Treime, căci nu pentru aceasta 
acum grăieşte, dacă este unul Dumnezeu sau trei, ci despre aceasta, că adică Naza- 
rineanul nu este Dumnezeu. Că deşi ne-am învoi ca să fie trei Dumnezei, însă de 
aici nu înseamnă că lisus este Dumnezeu, căci nu a fost Dumnezeu, ci om, din om 
născut, şi cu oamenii păcătoşi a locuit, cu vameşii bând şi mâncând; şi precum se 

scrie în Evanghelia Lui, a fost ispitit de diavolul; apoi de ucenic a fost vândut şi 
prins, batjocorit, bătut, adăpat cu fiere şi cu oţet, dezbrăcat, fiindu-i împărțite hai- 
nele Lui la sorți, pe Cruce pironit, mort şi îngropat; cum dar unul ca acesta se poate 
numi Dumnezeu? Despre aceasta acum, împărate, se grăieşte împotriva creştinilor, 
căci pe acel Dumnezeu nou Îl propovăduiesc. Deci, de pot să zică ceva despre EI şi 
de au mărturii, să ne spună". 


Astfel zicând ei, Sfântul Silvestru a început a grăi: "Nu trei Dumnezei socotim 
noi, evreule, precum voi socotiți, ci pe unul Dumnezeu mărturisim, care în trei 
fețe sau trei ipostasuri este cinstit şi închinat de noi. Se cădea vouă, ca acele cu- 
inte puse împotriva întrebării voastre celei dintâi şi pe care le-am adus din ale 
voastre cărţi să le arătaţi că nu sunt bine zise, şi astfel la întrebare să intraţi; dar 
de vreme ce acum vă lepădaţi, deci să vorbim despre Domnul nostru lisus Hri- 


Stos, precum singuri voiţi. 


Să începem de aici: Dumnezeu, care pe toate întru fiinţă le-a adus, când a zidit 
pe om şi l-a văzut plecându-se spre tot răul, n-a trecut cu vederea lucrul mâinilor 
Sale, ci bine a voit ca Fiul Său, care este cu EI nedespărțit (pentru că Dumnezeu 
este pre-tutindeni), să se pogoare până la ale noastre hotare. Deci s-a pogorât şi, 
născându-se din Fecioară, s-a născut sub lege, ca pe cei de sub lege să-i răs- 
cumpere. lar des-pre aceasta, că din Fecioară avea să se nască, a proorocit 
dumnezeiescul prooroc Isaia, zicând: lată, Fecioară în pântece va lua şi va naşte 
fiu, şi vei chema numele lui Emanuel. lar numele acesta precum şi voi ştiţi, în- 
semnează dumnezeiasca venire la oameni, şi, în limba noastră, Emanuel se tâl- 
cuieşte cu noi este Dumnezeu. Deci pe Dumnezeu, cum că avea să se nască din 
Fecioară, acelaşi prooroc mai înainte cu multă vreme l-a vestit". 


Evreii au zis: "In limba noastră evreiască, cartea lui Isaia proorocul nu are scris 
Fecioară, ci tânără, iar voi aţi stricat Scriptura, scriind în cărțile voastre Fecioară, în 
loc de tânără". 


Sfântul episcop Silvestru a răspuns: "Dacă în cărţile voastre nu este scris Fecioa- 
ră, ci tânără, apoi nu este oare tot una tânără şi fecioară? Să judecăm de aici 
când Isaia proorocul a grăit despre Dumnezeu către Ahaz: Cere semn de la 
Domnul Dumnezeul tău în adânc, sau în înălțime. Ahaz a zis: Nu voi cere, nici 
voi ispiti pe Domnul. Atunci a grăit proorocul: Pentru aceasta Domnul singur vă 
va da un semn. Deci ce semn va da? Fecioara va lua în pântece. lar de ziceţi voi 
că proorocul n-a zis "fecioară", ci "tânăra", şi că nu este tot una tânără şi 
fecioară, apoi şi acel făgăduit semn nu poate să se numească semn; pentru că a 
naşte tânăra cea însoţită cu bărbat nu este acesta semn, ci rânduială a firii şi 

obicei; iar a naşte fără amestecare bărbătească, acela este un semn, pentru că 
este neobişnuit lucru, care covârşeşte rânduiala firii. 


Deci tânăra aceea, despre care s-a scris de voi, era fecioară, de vreme ce Domnul 
a făgăduit să dea printr-însa semnul; şi acesta este un semn, ca mai presus de 
fire să se nască Fiul, necunoscând bărbat. Noi n-am stricat Scriptura, scriind în 
loc de “tânără”, “fecioară”, ci am îndreptat-o, ca Să ştim mai luminos printr- 
însa semnul lui Dumnezeu cel prea luminat, care covârşeşte firea omenească. 
Cine din oameni s-a născut fără unire bărbătească, decât numai Adam cel zidit 
din pământ şi Eva cea zidită din coasta lui? Apoi când a născut vreo femeie, 
neamestecându-se cu bărbat? Deci, n-ar fi fost semnul cel ce s-a făgăduit să se 
dea de la Dumnezeu, dacă tânăra aceea nu mai presus de fire, ci după fire 
amestecându-se cu bărbat ar fi luat în pântece, căci ar fi fost lucru obişnuit al 
firii, dar de vreme ce Fecioara a zămislit fără bărbat, de la Duhul Sfânt, pentru 
aceea semnul lui Dumnezeu este nou şi prea Slăvit; şi a fost cu noi Dumnezeu, 
după făgăduinţă, Cel născut din Fecioară prea curată, mai presus de fire”. 


Evreii au zis: "De vreme ce s-a numit lisus cel născut din Maria, iar nu Emanuel, 
deci nu era El Acela pe care L-a făgăduit Dumnezeu prin prooroc, ci altul”. 


Sfântul Silvestru a răspuns: "Sfânta Scriptură a obişnuit ca, uneori, în loc de nu- 
me a pune întâmplările şi faptele, precum şi aceasta: Cheamă numele Lui grab- 
nic biruitor; măcar că nimeni nu S-a aflat niciodată să se cheme cu un nume ca 
acesta. Însă de vreme ce Hristos avea să biruiască pe vrăjmaşi, pentru aceea i se 
numărau lucrurile Lui pe care avea să le facă. Acelaşi prooroc grăieşte şi despre 
Ierusalim: Te vei numi cetate a dreptăţii, măcar că nimeni n-a numit niciodată 
cetatea aceea "cetate a dreptăţii”, ci o cheamă cu obişnuitul său nume "leru- 
Salim"; şi de vreme ce atunci Ierusalimul se îndreptase înaintea lui Dumnezeu, 
de aceea i-a zis în proorocie cetate a dreptăţii, din lucrurile ce se făceau într- 
însa. 


Și altele ca acestea pot să se afle în Scriptură, care a dat nume lucrurilor ce s-au 
întâmplat. Ascultă pe Baruh, proorocind despre faptul că Dumnezeu vrea să 
locuiască cu oamenii: Acesta este Dumnezeul nostru, nu se va socoti altul afară 
de EI; aflat-a toată calea ştiinţei şi a dat-o lui Iacov, sluga Sa, şi lui Israel cel 
iubit de EL; iar după aceasta pe pământ S-a arătat şi cu oamenii a vieţuit. lar că 
de diavolul avea să fie ispitit, Zaharia a proorocit aşa: Și mi-a arătat mie 
Domnul pe lisus, preotul cel mare, stând înaintea îngerului Domnului şi dia- 
volul sta de-a dreapta Lui, ca să I se împotrivească. Și a zis Domnul către diavol: 
Să te certe Domnul pe tine, diavole. 

Iar pentru mântuirea lui era proorocit în Cartea lui Solomon: Zis-au în sine cei 
ce gândeau nedreptate: Să vânăm cu vicleşug pe drept, că nu ne este de trebuinţă 
şi se împotriveşte lucrurilor noastre. lar cum avea Să fie vândut de ucenicul Său, 
a spus înainte psalmistul: Cel ce mănâncă pâinea mea, a pornit asupra mea vi- 
cleşug. Pentru martorii cei nedrepți a scris înainte: Sculatu-s-au asupra Mea 
mărturii nedrepte. 


Despre răstignirea Lui, zice: Străpuns-au mâinile şi picioarele Mele, numărat-au 
toate oasele Mele. Acelaşi prooroc a grăit şi despre împărțirea hainelor lui Hri- 
Stos: Împărțit-au lor hainele Mele şi pentru cămaşa Mea au aruncat sorţi. Ace- 
laşi a proorocit şi despre adăparea cu oţet, amestecat cu fiere: Mi-au dat spre 
mâncare fiere şi la sete M-au adăpat cu oţet. Și iarăşi despre îngroparea Lui a 
spus mai înainte: M-au pus în groapa cea mai dedesubt. Iacov, strămoşul nostru, 
văzând mai înainte aceeaşi cu duhul, a zis: Culcându-te, ai adormit ca un leu şi 
ca un pui de leu. 


Acestea şi mai multe mărturii aducându-le înainte Sfântul Silvestru, de la sfinți 
prooroci, despre Domnul Hristos, a biruit pe evrei, fiindcă grăia Sfântul Duh prin 
gura lui. El a arătat lămurit că Hristos, născut din Fecioară, este Dumnezeu ade- 
vărat. 


Evreii ziceau: "Ce nevoie era să se nască Dumnezeu în trup omenesc? Nu putea 
într-alt chip să se mântuiască neamul omenesc?" 


Sfântul a răspuns: "Nu este nimic cu neputinţă la Dumnezeu, dar se cădea să fie 
biruit diavolul de acela care a fost biruit de el. Omul a fost biruit de diavol, ne- 
fiind născut după obiceiul firii, adică nu din amestecare bărbătească, ci din pă- 
mânt zidit, care era ca o fecioară curată, căci încă atunci nu era blestemat de 
Dumnezeu, nici nu-l întinase sângele uciderii de frate, nici vreo ucidere de fiară; 
apoi era străin de stricăcioasele trupuri ale morţilor, nici nu era întinat cu lu- 
cruri necurate, dintr-un pământ ca acesta, s-a zidit trupul strămoşului, pe care 
dumnezeiască insuflare l-a înviat; deci pe omul acesta născut astfel, după ce l-a 
biruit diavolul cel rău întru toate, i se cădea cu adevărat ca şi el însuşi Să fie 
biruit de un om. 


Iar acesta este Domnul nostru lisus Hristos, născut nu după obiceiul şi legea 
firii, ci precum Adam era curat din pământ, aşa şi EI din pântecele cel curat 
fecioresc era sfânt; şi precum acela a înviat cu suflarea dumnezeiască, aşa şi 
Acesta prin Duhul Sfânt, când a adumbrit pe Preasfânta Fecioară, S-a întrupat 
şi S-a făcut Dumnezeu şi om desăvârşit în toate, afară de păcat, având două firi: 

dumnezeiască şi omenească. Deci, omenirea a pătimit pentru noi, iar dumne- 
zeirea a rămas fără de patimă”. 


Apoi Sfântul a adus asemănarea aceasta: "Precum un pom luminat de razele 
soarelui, chiar de s-ar tăia pomul, raza soarelui nu se taie, tot astfel şi omenirea 
lui Hristos, unindu-se cu Dumnezeirea, a răbdat patimi, însă Dumnezeirea n-a 
suferit nimic". 


Zicând Sfântul Silvestru acestea, împăratul şi toată suita l-au lăudat şi au găsit ade- 
vărate în întregime toate cele spuse de dânsul; pentru că acum evreii nu mai aveau 
de zis nimic împotriva sfântului. 


Atunci vrăjitorul Zamvri a zis către împăratul: "Deşi ne biruie Silvestru cu cu- 
vintele sale, pentru că e foarte învăţat şi meşter la cuvinte, pentru aceasta noi nu ne 
vom depărta de la legea noastră părintească, nici vom urma Omului, pe care 
părinţii noştrii L-au dat morţii prin sfatul lor obştesc. Iar că unul este Dumnezeu, 
pe care noi Îl cinstim, şi altul nu este, eu voi arăta nu cu cuvântul, cum face Sil- 
vestru, ci sunt gata a arăta cu lucrul, dacă împăratul va porunci deci, o să aduc aici 
un bou mare şi îndată va şti stăpânirea ta şi toţi cei de față cum că nu este alt 
Dumnezeu în afară de Dumnezeul nostru”. 


Unul din cei ce stăteau înaintea împăratului, a zis: "Nu departe de zidurile cetăţii, 
în cireada mea, se află un asemenea bou, pe care nimeni nu poate să pună jugul, 
nici cu mâna să-l atingă". Şi îndată împăratul a trimis să aducă acel bou. 


În acelaşi timp Sfântul Silvestru a întrebat pe Zamvri: "Pentru ce-ţi trebuie boul? 
Şi dacă îl vor aduce, ce poţi să faci?” 


lar Zamvri a zis: "Vreau să arăt puterea Dumnezeului nostru, al cărui nume de-l voi 
şopti boului la ureche, îndată va muri, căci firea cea muritoare nu poate să sufere 
numele lui Dumnezeu, nici nu poate a fi viu boul şi să audă acel nume. Părinţii 
noştri când aduceau boii la jertfă, acest nume îl strigau în urechea lor şi îndată 
scoteau un mare răget, şi murind, erau gata spre jertfă”. 


Silvestru i-a zis: “Dacă numele acela, precum zici, ucide pe toţi cei ce-l aud, 
atunci cum l-ai învăţat tu şi n-ai murit?" 


Zamvri a răspuns: "Nu se cade ţie să ştii această taină, de vreme ce eşti vrăjmaşul 
nostru”. 

Impăratul a spus: "Dacă episcopului nu vrei să-i descoperi această taină, atunci să 
ne-o spui nouă, căci cu adevărat acest lucru este îndoielnic, afară numai dacă ar 
zice cineva că acest nume este scris". 


Zamvri a răspuns: "Nici piele, nici hârtie, nici lemn, nici piatră, nici orice fel de 
materie nu poate să ţie acel nume scris, căci îndată pier şi scriitorii şi acea materie 
pe care s-ar scrie”. 


Impăratul i-a zis: "Apoi spune cum l-ai învăţat singur, căci este cu neputinţă a-l 
învăţa, dacă nici nu se grăieşte, nici nu se scrie”. 


Zamvri a răspuns: "Eu, împărate, şapte zile am postit, apoi într-o spălătoare nouă 
de argint am turnat apă nouă din izvor şi m-am rugat, apoi s-au scris cuvintele pe 
apă cu un deget nevăzut, care m-a învăţat numele lui Dumnezeu". 


Inţeleptul Silvestru a zis: "Dacă astfel, cum spui, ai învăţat numele acela, deci 
când îl grăieşti cuiva în ureche, nu auzi tu însuţi numele acela precum şi cel că- 
ruia îl spui? Apoi cum, auzindu-l singur, nu mori?" 


Răspuns-a vrăjitorul: "Ți-am spus că nu ţi se cade să ştii această taină, fiind vrăj- 
maşul nostru; deci nu mai este nevoie de cuvinte, când cu fapta se cade să arătăm 
ceea ce se grăieşte; şi din două să-ţi alegi una: sau tu, chemând numele Nazari- 
neanului tău, să omori boul, ca şi noi întru Dânsul să credem, sau eu voi zice în 
urechea lui numele Dumnezeului nostru şi voi omori pe boul acela, şi atunci vei fi 
dator să crezi în Dumnezeul nostru”. 


Aceasta auzind-o cei ce erau de faţă, au lăudat judecata lui Zamvri, iar creştinii se 
îndoiau şi sfântul episcop îi întărea. 


Impăratul a zis lui Zamvri: "Se cade ca tu mai întâi să-ţi împlineşti făgăduinţa, căci 
tu ai făgăduit cu un cuvânt să omori boul”. 


Vrăjitorul a zis: "Dă-mi poruncă, împărate, şi sunt gata a face aceasta, apoi vei 
vedea puterea Dumnezeului meu”. 


Zicând aceasta, s-a apropiat de bou, pe care îl legaseră de coarne câţiva oameni pu- 
ternici cu funii tari şi cu mare greutate îl duceau. Deci, apropiindu-se Zamvri de 
dânsul, i-a şoptit ceva la ureche şi îndată boul, răcnind foarte tare şi scuturându-se, 
a căzut mort. 

Cei de faţă, văzând aceasta, s-au mirat foarte mult, iar evreii, bătând din palme au 
strigat: "Am biruit, am biruit!". 


Sfântul Silvestru a rugat pe împărat ca să poruncească să fie tăcere. Făcându-se tă- 
cere, episcopul a zis către evrei: "Oare aceasta nu este scris în cărţile voastre, pe 
care Dumnezeu a grăit-o: Eu voi omori şi voi face viu, ucide-voi şi voi tămădui? 


Ei au răspuns: "Aşa este scris”. 


Silvestru a zis: "Dacă Zamvri cu numele lui Dumnezeu a omorât boul, apoi cu 
acelaşi nume să-l şi învieze, pentru că Dumnezeu este binefăcător, iar nu rău- 
făcător şi aceasta este firea Lui, adică a face bine, iar a face rău este împotriva 
firii Sale; ci voia Lui este ca totdeauna să facă bine. Dacă se întâmplă câteodată 
că şi pedepseşte pe cineva, pentru folosul altora, aceasta o face pentru faptele 
noastre cele rele. Deci, dacă ceea ce nu este în firea lui Dumnezeu, cu înlesnire a 
făcut-o Zamvri, cu atât mai vârtos poate să facă ceea ce este în firea lui Dumne- 
zeu, adică să învieze boul cu acelaşi nume dumnezeiesc prin care l-a omorât, şi 
atunci eu voi trece la credinţa lui”. 


Zamvri a zis către împărat: "Incă o dată împărate, Silvestru voieşte să se folosească 
de cuvinte, care nu sunt de trebuinţă, după ce s-a săvârşit lucrul cel minunat". 


lar către Silvestru a zis: "Dacă tu, Silvestre, ai putere să faci vreo minune cu nu- 
mele lui Hristos al tău, spune”. 


Silvestru a răspuns: "De vei voi, îţi voi arăta puterea Hristosului meu, când, prin 
chemarea sfântului Său nume, voi învia boul acesta, pe care tu l-ai omorât". 


Zamvri a zis: În zadar te lauzi, Silvestre, pentru că nu se poate una ca aceasta, adi- 
că să înviezi boul”. 


Impăratul a zis lui Zamvri: "Deci, dacă ceea ce zici tu că este cu neputinţă, va pu- 
tea să o facă Silvestru, atunci vei crede în Dumnezeul lui?" 


Zamvri a răspuns: "Cu adevărat, împărate, jur înaintea ta că de voi vedea acest bou 
înviat, voi mărturisi că Hristos este Dumnezeu şi voi primi credinţa lui Silvestru". 
Acest jurământ l-au repetat toți evreii. 


Atunci episcopul, plecându-şi genunchii, cu tot dinadinsul s-a rugat lui Dumnezeu 
cu lacrimi; apoi, sculându-se şi ridicând mâinile către cer, a strigat în auzul tuturor: 

"Doamne lisuse Hristoase, Fiul lui Dumnezeu, căruia cu înlesnire îţi este a 
omori şi a învia, a răni şi a tămădui, binevoieşte ca prin chemarea Preasfântului 
şi de viaţă făcătorului Tău nume, Să redai viaţă acestui bou, pe care Zamvri cu 
chemarea drăcească l-a făcut mort; pentru că este vremea să se arate minunile 
Tale pentru mântuirea multora. Auzi-mă pe mine, robul Tău, în ceasul acesta, 
ca să se prea mărească Preasfânt numele Tău”. După rugăciune s-a apropiat de 
bou şi a grăit cu glas mare: "De este adevărat Dumnezeul cel propovăduit de mi- 
ne, lisus Hristos cel născut din Fecioară Maria, scoală-te şi Stai pe picioarele 
tale, apoi lepădându-ţi toată sălbăticia, să fii blând”. 


Aceasta zicând sfântul, îndată boul a înviat, s-a sculat şi era blând. Sfântul a 
poruncit să dezlege funiile din coarnele lui şi i-a zis: "Du-te de unde ai venit şi pe 
nimeni Să nu vatămi, ci blând să fii; astfel îţi porunceşte lisus Hristos, Dumne- 
zeul nostru”. Deci, s-a dus boul cu toată liniştea, el care mai înainte era neîmblân- 
zit şi sălbatic. 


Aceasta văzând-o toţi, au strigat într-un glas: "Mare este Dumnezeul cel propovă- 
duit de Silvestru”. 


Iar evreii cu Zamvri, alergând la sfântul şi cuprinzându-i cinstitele lui picioare, se 
rugau ca să mijlocească la Dumnezeu pentru dânşii, ca să-i primească la credinţa 
creştinească. 


La fel şi fericita Elena, deschizând perdeaua, după care şedea, ascultând întrebările 
şi privind la cele ce se făceau, a ieşit şi a căzut la picioarele sfântului şi, mărtu- 
risind că Hristos este Dumnezeu adevărat, a cerut Sfântul Botez. Şi s-a botezat 
atunci Sfânta Elena, la fel şi evreii cu Zamvri; apoi nenumărată mulțime de popor a 
crezut în Dumnezeu şi s-a unit cu Biserica lui Hristos. 


După aceasta, Sfântul Silvestru s-a dus cu Sfânta împărăteasă Elena la Ierusalim, 
ca să caute Crucea Domnului, care fiind aflată, mulţi evrei au crezut în Hristos şi 1- 
a botezat Sfântul Silvestru. 


Apoi, întorcându-se la Roma, a vieţuit cealaltă vreme a vieţii sale în obişnuitele lui 
osteneli şi în grija pentru Biserica lui Hristos. 


Astfel, bine păstorindu-şi turma cea cuvântătoare, a trecut către Domnul. În EpISCo- 
pie a petrecut 23 de ani şi 10 luni (314-335), iar acum în viaţa cea nesfârşită prea 
măreşte pe Tatăl, pe Fiul şi Sfântul Duh, pe unul în Treime Dumnezeu, căruia şi de 
la noi să-l fie slavă în veci. Amin. 


Ar Dr De De Dr de De Dr De De De de Dr De dr Dr de De e de dr fr A A 


Xp XP XP XP IP 2 DE e E 30 E 3 2 2 2 2 E 30 E 30 IE 2 E DP E E E E E XX 


De De de De Dr Dr De De De De De Dr Dr De De De dr De dr Dr de de de dr drd 


Sinaxar - Pomenirea celui între sfinţi părintele nostru Silvestru, papă al 
Romei 


In această lună (ianuarie), în ziua a doua, pomenirea celui între sfinţi părintele 
nostru Silvestru, papă al Romei. 


Sfântul Silvestru s-a născut în Roma cea veche şi a fost crescut de mic în credința 
creştină, învățând carte şi purtări bune de la preotul Cvirin. Ajungând în vârstă şi-a 
arătat dragostea către Dumnezeu şi către aproapele prin ajutorarea şi apărarea celor 
prigoniți pentru credinţă. Pentru faptele lui alese şi pentru viaţa lui îmbunătățită, 
după moartea lui Miltiade, a fost hirotonit episcop al Romei vechi, cu învoirea 
tuturor. 


Păstoria lui s-a arătat pilduitoare: a dat rânduieli bune Bisericii şi preoţilor şi a 
apărat Dumnezeirea Mântuitorului împotriva hulitorilor, dovedindu-le din Scrip- 
tură că lisus Hristos este Dumnezeu adevărat şi om adevărat, născut din Fecioară, 
cum au grăit proorocii. 


La adânci bătrâneţi episcopul Silvestru a trecut la Domnul, în anul 335. 

Diac. lulian Dumitraşcu - Calendar Ortodox - Înainte-prăznuirea Botezului 
Domnului; Sfântul ierarh Silvestru, episcopul Romei; Sfântul cuvios Serafim 
de Sarov 


Sfântul ierarh Silvestru 


Sfântul Silvestru s-a născut în Roma şi a fost crescut de mic în credinţa creştină, 
învățând carte şi purtări bune de la preotul Cvirin. Ajungând în vârstă şi-a arătat 
dragostea către Dumnezeu şi către aproapele prin ajutorarea şi apărarea celor pri- 
goniţi pentru credinţă. 


Pentru faptele lui alese şi pentru viaţa lui îmbunătăţită, după moartea lui Miltiade, a 
fost hirotonit episcop al Romei vechi, cu învoirea tuturor. Păstoria lui s-a arătat 
pilduitoare: a dat rânduieli bune Bisericii şi preoţilor şi a apărat Dumnezeirea Mân- 
tuitorului împotriva hulitorilor, dovedindu-le din Scriptură că lisus Hristos este 
Dumnezeu adevărat şi om adevărat, născut din Fecioară, cum au grăit proorocil. 


La adânci bătrâneţi episcopul Silvestru a trecut la Domnul, în anul 335. 


Troparul, glas 4: Îndreptător credinţei şi chip blândeţelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; părinte ierarhe Silvestru, roagă pe Hri- 
stos Dumnezeu să mântuiască sufletele noastre. 

Sfântul cuvios Serafim de Sarov 


Cuviosul Serafim s-a născut în anul 1759, la 19 iulie, în oraşul Kursk, din Rusia, 
având părinţi bine credincioşi, Isidor şi Agafia. A intrat în mănăstirea din Sarov la 
vârsta de 19 ani, iar la 27 de ani a fost hirotonit preot. 


Vreme de 10 ani, din 1794 până în 1804, a trăit singur în pădure, păzind în amă- 
nunt rânduiala Sfântului Pahomie din Egipt, pe care a descoperit-o în setea lui ne- 
obosită de a citi cărţile Sfinţilor părinţi. 


În pădure, Sfântul Serafim locuia în tovărăşia animalelor sălbatice: urşi, lupi, vulpi, 
care se obişnuiseră să ia hrana din mâna lui. Din ispita diavolului, Sfântul Serafim 
a fost bătut rău de tâlhari şi a fost găsit fără cunoştinţă în coliba lui din pădure. 
Vindecat de răni, între anii 1804-1807 a primit rânduiala de viaţă a stâlpnicilor şi a 
petrecut o mie de zile şi de nopţi, rugându-se în genunchi, pe o piatră, în inima pă- 
durii, îndurând ierni grele. 


Mai apoi, vreme de mulţi ani, a stat zăvorât în chilia lui din mănăstire, fără pat şi 
fără căldură, având ca pravilă - rostirea rugăciunii lui lisus, iar ca citire săptă- 
mânală - cele patru Evanghelii. Duminica se împărtăşea cu Sfintele Taine, pe care i 
le aducea un preot în chilia sa. 


În urma unei vedenii în care i s-a arătat Maica Domnului, însoţită de Sfinţii Petru 
al Alexandriei şi Clement al Romei, Sfântul Serafim a primit darul de a povăţui 
suflete ca părinte duhovnicesc (stareţ) şi a început să primească pe credincioşi la 
chilia sa. Îi întâmpina întotdeauna rostind cuvintele: „Bucuria mea!”, şi îi învăţa că 
scopul vieţii creştine este „dobândirea Duhului Sfânt”. lisus, Fiul lui Dumnezeu, 
chemat în rugăciunea neîncetată, Se arată prin venirea Duhului Sfânt, iar Duhul şi 
Fiul, împreună, îl duc pe cel ce se roagă la apropierea de Tatăl. 


Mărturia lucrării de împărtăşire din lumina dumnezeiască, aşa cum a cunoscut-o 
Sfântul Serafim, este descrisă în cartea lui Nicolae Motovilov: Viaţa Sfântului 
Serafim de Sarov. Motovilov îi spuse cuviosului Serafim: „Și totuşi, eu nu înţeleg 
cum pot să am siguranţa că sunt în Duhul Sfânt. După care semne pot eu să cunosc 
singur că harul Sfântului Duh se află în mine?”. Părintele Serafim spuse: „lată, 
acum, suntem amândoi în harul Sfântului Duh... Dar de ce nu mă priveşti?”. „„Pă- 
rinte, nu pot să te privesc. Ochii sfinţiei tale aruncă fulgere de lumină. Faţa sfinției 
tale e mai arzătoare decât soarele şi mă dor ochii”. Şi cuviosul Serafim urmă: „Le 
afli în plinătatea Sfântului Duh, altfel n-ai putea să mă vezi în starea aceasta”. Apoi 
i-a spus şoptit: „Mulţumeşte lui Dumnezeu pentru milostivirea Lui către noi. Vezi, 

în adâncul inimii m-am îndreptat către Dumnezeu, zicând: Doamne, fă pe omul 
acesta vrednic să vadă, cu ochii lui trupeşti, arătarea Preasfântului Duh. Şi iată, 
Dumnezeu a auzit rugăciunea smeritului Serafim... Dar bine, de ce nu te uiţi la mi- 
ne? Nu-ţi fie teamă, Dumnezeu este cu noi...” 


„Încurajat, încercai să ridic ochii şi o spaimă sfântă îmi cuprinse toată fiinţa. Închi- 
puiţi-vă faţa unui om care vă vorbeşte din mijlocul soarelui; îi vezi mişcarea buze- 
lor, înfăţişarea ochilor, îi auzi glasul, simţi că te ţine de umeri, dar nu-i vezi nici 
braţele, nu vezi nici trupul tău, nici al celui ce-ţi vorbeşte, ci vezi numai o lumină 
strălucitoare, o lumină orbitoare, luminând întinsul zăpezii, până departe, împrejur, 
luminând fulgii de zăpadă, care nu încetau să cadă peste mine şi peste marele sta- 

Teţ.. 


Și părintele Serafim urmă: „Dacă numai presimţirea, arvuna aceasta a bucuriei vii- 
toare, umple inima noastră de atâta mângâiere şi atâta înviorare, ce vom spune de 
bucuria însăşi, care este pregătită în ceruri, tuturor celor ce plâng aici pe pământ? 
ŞI dumneata, dragul meu, ai plâns destul în viaţa pământească. Dar, iată, cu câtă 
bucurie te mângâie Dumnezeu... 


Dar acum e vremea luptelor, a strădaniilor neîncetate, e vremea dobândirii unor pu- 
teri din ce în ce mai mari, ca să creştem „până la măsura vârstei deplinătăţiui lui 
Hristos” (cf. Efeseni 4, 13). Atunci, însă, bucuria aceasta, pe care o simţim acum în 
parte şi într-un timp scurt, se va arăta în toată plinătatea ei şi ne va covârşi toată 
fiinţa cu desfătări negrăite, pe care nimeni nu va mai putea să le ia de la noi”. 


Cuviosul Serafim a întemeiat mănăstirea de maici de la Diveevo, apoi a răposat cu 
pace în ziua de 2 ianuarie a anului 1833. 


Prima aflare a moaştelor sale a avut loc cu prilejul trecerii lui în rândul Sfinţilor, în 
anul 1903, la 19 iulie, dată care a devenit a doua lui zi de prăznuire. 


În anul 1926, pe vremea prigoanei ateiste, mănăstirea Diveevo a fost desființată, iar 
moaştele cuviosului au fost ascunse de atei, spre a opri pelerinajele prin care cre- 
dinţa se întărea. Ele au fost descoperite din nou în anul 1991 şi au fost aşezate la 
Diveevo, unde mulțimi de credincioşi din toată lumea vin spre a-l cinsti. 


Sfântul Serafim a rămas în conştiinţa credincioşilor ortodocşi ca un mare părinte 
duhovnicesc, lucrător al rugăciunii neîncetate, purtător de har şi făcător de minuni. 

Pentru rugăciunile cuviosului Serafim, Hristoase Dumnezeule, miluieşte-ne pe noi. 
Amin. 


Troparul, glas 4: Din tinereţe L-ai îndrăgit pe Hristos, fericite, şi numai Lui, Unul, 
ai dorit cu înflăcărare să îi slujești, prin rugăciune neîntreruptă în pustie, nevoindu- 
te cu inima plină de umilință dobândind iubirea lui Dumnezeu și arătându-te ales al 
Maicii Domnului. Pentru aceasta ne rugăm ţie: Mântuieşte-ne pe noi cu rugăciu- 
nile tale, prea cuvioase Serafime, părintele nostru. 

Proloagele din 2 ianuarie 


Luna ianuarie în 2 zile: pomenirea celui între Sfinţi părintelui nostru Silvestru, 
papă al Romei (314-335). 


Acest sfânt s-a născut în Roma cea veche, fiind fiu al lui Rufin şi Justa, şi a trăit pe 
vremea împăratului Dioclețian (284-305) şi a bine credinciosului împărat Constan- 
tin cel mare (306-337). A deprins învăţătura creştină de la preotul Quirinus, iar cu- 
noaşterea temeinică a credinţei a primit-o de la preotul Timotei, venit la Roma din 
Antiohia. Strălucind prin ştiinţă şi cu evlavie, a intrat în clerul Bisericii din Roma 
şi a fost hirotonit preot de papa Marcelin. La 314, după moartea papei Miltiade, a 
fost ales episcop în scaunul Romei. 


Mărturisirea credinţei în timpul prigoanei, lupta lui pentru răspândirea credinţei şi 
înţelepciunea ce a dovedit în osteneală pentru îndreptarea rătăcirilor ivite în vremea 
lui, l-au făcut iubit şi cinstit pretutindeni. 

Se spune că, pe vremea când împăratul Constantin nu se botezase încă, acesta 
îmbolnăvindu-se, vracii păgâni l-au îndemnat pe împărat să se scalde în sânge cald 
de prunci, ca să scape de suferință, dar împăratul nu s-a învoit la asemenea 
ticăloşie. 


Și chemând pe Sfântul Silvestru, acesta i-a spus: "Scăldătoarea de care ai tre- 
buinţă, împărate este cu totul alta. Se cuvine, deci să crezi fără şovăire în Hristos 
Dumnezeu, Să posteşti, apoi să capeţi milostivirea lui Dumnezeu, lepădându-te 
de păcatele ce ai săvârşit. Deci, leapădă acum haina împărătească şi timp de şase 
zile să posteşti, după aceasta, porunceşte să fie eliberaţi din temniţă toţi creştinii, 
iar, din avuţiile tale, să faci milostenie multă la săraci.” 


Și, făcându-se acestea, împăratul a primit Sfântul Botez. 

Și cereau unii împăratului să izgonească din cetate pe cei ce rămâneau la închi- 
narea idolilor, dar împăratul, ascultând de Sfântul Silvestru, a răspuns: "Domnul 
nostru nu voieşte să vină cineva la Dânsul cu sila. Numai cel venit la EI de bună 
voie este primit. Nu se cade să pri-gonim pe nimeni, ci fiecare este liber să creadă 
după voia sa." 


Neputând, din pricina vârstei, să ia parte, în anul 325, la Sinodul cel dintâi de la 
Niceea, Sfântul Silvestru a trimis acolo soli şi a primit întru totul hotărârile Sino- 
dului. 


Deci, făcându-se multora mijlocitor de mântuire, la adânci bătrâneţi, în anul 335, 
Sfântul s-a mutat către Domnul şi a fost îngropat în cimitirul Priscilei, la Roma. 


Dumnezeului nostru slavă! 


Intru această zi, minunea Sfântului Silvestru, la întrebările despre evrei şi pă- 
gâni. 


După ce s-a creştinat marele Constantin împăratul, veste şi zvon s-a făcut printre 
evrei şi păgâni, că se vor închide capiştele lor şi în tot locul se vor zidi biserici 
creştineşti întru slava Sfintei Treimi. 


Deci, au venit evreii la Sfântul Silvestru ca să-l întrebe pe dânsul despre poruncile 
împăratului. Şi era între dânşii unul mai înţelept, un rabin, anume Zambri, iscusit 
nu numai în elineasca înţelepciune şi în evreiasca scriptură desăvârşit, ci şi în meş- 
teşugul magiei prea mare era, în care toată nădejdea păgânească se punea, că, dacă 
nu va birui pe creştini cu cuvintele, atunci cu semnele cele vrăjitoreşti să-i dove- 
dească. 


Iar, sosind ziua înfruntării păgânilor cu creştinii, a stat împăratul pe scaunul său, cu 
toată curtea, şi a intrat înaintea împăratului şi Sfântul Silvestru cu puţini însoțitori, 
având câţiva episcopi ce se întâmplaseră atunci acolo şi au intrat şi cei o sută două- 
zeci de păgâni. 


ŞI s-a început vorbirea, pe care şi împărăteasa Elena, dorind să o asculte, a stat 
după perdea, iar împăratul şi curtenii luau seama la cele ce se grăiau de amândouă 


părțile. 

Deci, întru început, păgânii pe împărat l-au judecat, că ar fi fost înşelat de Silve- 
stru, după aceea s-au pornit asupra lui Silvestru şi, în sfârşit şi împotriva Domnului 
Hristos grăiau cuvinte de defăimare. 


Iar arhiereul, ca un ostaş ales, cu proorociile bărbaţilor celor de Dumnezeu pur- 
tători şi ale sfinților prooroci, dovedea cele ce s-au spus despre venirea lui Mesia, 
şi-i dovedea pe ei, pe elini, ca pe nişte robi ai idolilor, iar pe evrei, ca pe cei ce au 
căzut din slava lui Dumnezeu. Şi toţi n-au putut să-i stea lui împotrivă. 


lar împăratul şi toată curtea au lăudat pe Silvestru şi pe el l-au socotit biruitor la 
întrebările acelea, căci acum, păgânii nu aveau ce să zică împotriva lui Silvestru. 


Atunci Zambri, rabinul a zis către împărat: "Măcar că ne dovedeşte pe noi Silve- 
stru cu cuvintele sale, foarte meşter fiind la vorbire, însă noi nu ne vom depărta de 
legea noastră cea părintească, nici vom urma Omului pe care părinţii noştri cu sfat 
de obşte, la moarte l-au dat. Iar ca unul este Dumnezeu, Acela pe care noi ÎL cin- 
stim şi nu este altul, eu nu cu cuvântul, ca Silvestru, ci cu fapta sunt gata a arăta, 
dacă vei porunci, împărate, să se aducă aici un bou mare şi neîmblânzit, şi îndată 
va şti stăpânirea ta şi toţi cei ce stau de faţă, că nu este Dumnezeu, afară de Dum- 
nezeul nostru." 


lar un oarecare, din cei ce stau înaintea împăratului, a zis: "Am un bou ca acela în 
cireada mea, nu departe de la zidurile cetății, pe care nimeni nu poate să pună 
jugul, nici cu mâna să-l atingă." Şi îndată a trimis împăratul să aducă boul acela. 


Întru acea vreme, vorbind Sfântul Silvestru, a întrebat pe Zambri: "Pentru ce-ţi tre- 
buie boul? Şi când îl vor aduce, ce poţi să-i faci lui?” 


lar Zambri a zis: "Vreau să arăt puterea numelui Dumnezeului nostru, pe care, de-l 
voi şopti boului în ureche, îndată va muri. Că nu poate firea cea muritoare să sufere 
numele lui Dumnezeu, nici nu poate să fie viu acela, care va auzi acest nume. lar 
părinţii noştri, când se aduceau boii la jertfă, numele acela în urechile boilor îl 
grăiau şi, îndată, cu mare răget, cădeau şi, murind, se făceau gata pentru jertfă." 


Iar Silvestru i-a zis: "Dacă numele acela, precum zici, ucide pe toţi cei ce-l aud pe 
el, apoi cum tu l-ai învăţat şi n-ai murit?" 


Zambri a răspuns: "Nu se cade ţie ca să ştii taina aceasta, de vreme ce vrăjmaş al 
nostru eşti." Acestea zicându-le Zambri, a grăit împăratul: "Dacă episcopului nu 
vrei să-l descoperi taina aceea, apoi să o spui nouă, că într-adevăr, lucru de îndoire 

este, fără numai de va zice cineva că, citindu-se scris numele acela, poate să-l în- 
veţe." 


Răspuns-a Zambri: "Nici pe piele, nici pe hârtie, nici pe lemn, nici pe piatră, nici 
bă 

pe orice fel de materie nu poate să fie scris numele acela, că, îndată, şi scriitorii şi 

acea materie pe care s-ar scrie, pier." 


"Atunci spune-ne cum tu însuţi l-ai învăţat? Căci, cu neputinţă este a-l învăţa, dacă 
nici nu se grăieşte, nici nu se scrie." 


lar Zambri, a răspuns: "Eu, împărate, şapte zile am postit, apoi într-o spălătoare 
nouă de argint am turnat apă curată din izvor şi m-am rugat şi s-au scris cuvintele 
pe apă, cu un deget nevăzut, care m-a învăţat numele Dumnezeu." 


lar înțeleptul Silvestru i-a zis: "Dacă aşa ai învățat numele acela, precum spui, 
atunci de ce, când îl grăieşti pe el cuiva în ureche, şi tu însuţi auzi numele acela, 
precum îl aude şi cel căruia îl grăieşti, cum se face că tu însuţi, auzindu-l pe el, nu 
mori?" 


Răspuns-a vrăjitorul: "Ți-am spus ţie că nu se cade să ştii taina aceea, vrăjmaş al 
nostru fiind. Deci, ce nevoie este de cuvinte, când numai cu fapta se cade să arătăm 
ceea ce se grăieşte şi din două să-ţi alegi una: sau tu, chemând numele Nazarinea- 
nului tău, să omori boul, ca şi noi să credem într-însul, sau eu voi zice în urechea 
lui numele dumnezeului nostru şi va muri boul acela şi datori vei fi tu să crezi în 
dumnezeul nostru." 


Aceasta auzind-o, toţi cei ce stăteau de față au lăudat judecata lui Zambri, iar 
creştinii se îndoiau, însă sfântul episcop îi întărea pe ei. 


lar împăratul a zis lui Zambri: "Se cade ca tu, mai întâi, să-ţi împlineşti făgăduinţa, 
că tu ai făgăduit că, numai cu un cuvânt, să omori boul." 


Iar vrăjitorul a răspuns: "De-mi porunceşti mie ca să fac aceasta, împărate, apoi vei 
vedea puterea dumnezeului meu." Şi, acestea zicând, s-a apropiat de bou, pe care 
nişte oameni puternici, cu funii tari de coarne legându-l, cu anevoie şi cu osteneală 
mare îl duceau. Deci, apropiindu-se Zambri de el, i-a şoptit ceva în urechea lui şi 
îndată boul, răcnind foarte tare şi scuturându-se, a căzut mort. 


Și toţi, văzând aceasta, s-au mirat foarte mult, iar păgânii au strigat, bătând din 
mâini şi zicând: "Am biruit, am biruit!" 

lar Sfântul Silvestru a rugat pe împărat să poruncească să se facă tăcere. ŞI, 
făcându-se tăcere, a zis episcopul către păgâni: "Au doară nu este scris în cărțile 
voastre aceasta, pe care Atotputernicul Dumnezeu a grăit: "Eu voi omori şi voi face 
viu, ucide-voi şi eu voi tămădui?" 


lar ei au răspuns: "Aşa este scris." 


Iar Silvestru a grăit: "Dacă Zambri numai cu numele lui Dumnezeu a omorât boul, 
apoi, cu acelaşi nume să-l şi învieze, pentru că Dumnezeu este binefăcător, iar nu 
răufăcător, şi aceasta este firea Lui, adică a face bine, iar a face rău este potrivnic 
firii Lui, că voia Lui este totdeauna bună. Şi, de se întâmplă vreodată, ca şi cu ceva 
rău pedepseşte pe cineva pentru folosul altora, însă aceasta se întâmplă de nevoie şi 
nu cu voie face unele ca acestea, ci silit fiind de ale noastre fapte rele. Deci, dacă 
Zambri a făcut cu înlesnire ceea ce nu este cu bunăvoirea firii lui Dumnezeu, cu 
atât mai vârtos poate să facă ce este potrivit cu firea lui Dumnezeu, adică să învie 
boul cu acelaşi nume dumnezeiesc, nume prin care l-a omorât, şi cu voi sta lângă 
credinţa lui." 


lar Zambri a zis către împărat: "lată, împărate, voieşte Silvestru ceea ce nu mai este 
de trebuinţă, acum, după ce s-a săvârşit lucrul cel minunat." lar către Silvestru a 
zis: "De ai şi tu vreo putere, fă vreo minune, cu numele lui lisus al tău." 


lar episcopul a răspuns: "Dacă asta voieşti, îţi voi arăta ţie puterea Hristosului meu, 
când, prin chemarea Sfântului Său Nume, voi învia boul acesta, pe care tu l-ai 
omorât." 


Zis-a Zambri: "In deşert te lauzi, Silvestru, pentru că nu se poate să fie aceasta, ca, 
adică, boul să fie din nou viu." 


lar împăratul a zis lui Zambri: "Deci, dacă ceea ce zici tu că este cu neputinţă, va 
putea episcopul să facă, atunci vei crede în Dumnezeul lui?" 


Răspuns-a Zâmbri: "Cu adevărat, împărate, mă jur ţie, că de voi vedea boul înviat, 
voi mărturisi pe Hristos că este Dumnezeu şi voi primi credinţa lui Silvestru; 
aşijderea şi toţi ceilalți, împreună cu mine, acelaşi lucru vor face." 


Atunci episcopul, plecându-şi genunchii, cu stăruinţă s-a rugat lui Dumnezeu cu la- 
crimi, apoi, sculându-se şi mâinile ridicându-şi, a grăit în auzul tuturor: "Doamne, 
lisuse Hristoase, Fiule al lui Dumnezeu, şi Dumnezeule, căruia uşor îi este a lua 
viaţa şi a învia, a răni şi a tămădui, binevoieşte ca prin chemarea Preasfântului şi de 

viaţă făcătorului Numelui Tău, să învieze boul acesta, pe care Zambri, prin che- 
marea vrăjitorească, l-a făcut mort, că vremea este să se arate minunile Tale, pentru 
mântuirea multora. Auzi-mă pe mine, robul Tău, în ceasul acesta, ca să se pro- 
slăvească Preasfânt Numele Tău." 


lar după rugăciune, s-a apropiat de bou şi a grăit cu mare glas: "De este adevărat 
Dumnezeul cel propovăduit de mine, lisuse Hristoase Cel născut din Fecioara 
Maria, scoală-te şi stai pe picioarele tale şi lepădându-ţi toată sălbăticia, blând să 
fii!" 


Aceasta zicând-o sfântul, îndată boul a înviat şi s-a sculat şi sta blând. Iar sfântul a 
poruncit să dezlege funiile din coarnele lui şi 1-a zis: "Du-te de unde ai venit şi pe 
nimeni să nu vatămi, ci blând să fii, aşa îţi poruncește ţie lisus Hristos, Dumnezeul 
nostru!" Şi s-a dus boul cu toată liniştea, el care mai întâi, neîmblânzit şi sălbatic 
era. 


Aceasta văzând-o toţi, au strigat, ca o singură gură zicând: "Mare este Dumnezeul 
Cel propovăduit de Silvestru!" 


lar păgânii, cu Zambri, alergând la sfântul şi cuprinzându-i picioarele, cereau să se 
roage lui Dumnezeu pentru dânşii şi să-i primească pe ei la credinţa creştinească. 


De asemenea, şi fericita Elena, deschizând perdeaua după care stătea să asculte 
întrebările şi să privească la cele ce se făceau, a ieşit şi a căzut la picioarele 
sfântului şi mărturisind pe Hristos că este Dumnezeu adevărat, a cerut Sfântul 
Botez. Şi a fost botezată, atunci Sfânta Elena, la fel şi păgânii, cu Zambri şi nenu- 
mărata mulțime de popor s-a apropiat de Dumnezeu şi s-a unit cu Biserica lui Hri- 
stos. 


După aceasta, Sfântul Silvestru s-a dus cu Sfânta împărăteasă Elena la Ierusalim, 
ca să caute Crucea Domnului, care aflată fiind, mulți păgâni au crezut în Hristos 
lisus şi 1-a botezat pe ei Sfântul Silvestru. 


Apoi, la Roma întorcându-se, a vieţuit cealaltă vreme a vieţii sale, întru obişnuitele 
sale osteneli şi în grija cea pentru Biserica lui Hristos. Şi aşa bine păstorindu-şi 
turma cea cuvântătoare, a trecut către Domnul plin de zile. 


Intru episcopie a petrecut douăzeci şi trei de ani şi zece luni. lar acum, în viaţa cea 
nesfârşită, cu îngerii proslăveşte pe Tatăl şi pe Fiul şi pe Sfântul Duh, pe Unul în 
Treime Dumnezeu, pe care şi noi să-L mărim în veci! Amin. 

Dumnezeului nostru slavă! 


Intru această zi, Sfântul, părintele nostru Serafim din mănăstirea Sarov, care s-a 
nevoit în anii 1759-1833, săvârşindu-se cu pace. 


Acesta era din oraşul Kursk, născut din părinți binecredincioşi, Isidor şi Agafia. A 
intrat în mănăstirea din Sarov la vârsta de 19 ani, iar la 27 de ani a fost hirotonit 
preot. 


Vreme de 10 ani, din 1794 până în 1804, a trati singur în pădure, păzind în amă- 
nunt rânduiala Sfântului Pahomie din Egipt, pe care a descoperit-o în setea lui 
neobosită de a citi cărțile Sfinţilor părinți. 


In pădure, Sfântul Serafim locuia în tovărăşia animalelor sălbatice, urşi, lupi, vulpi, 
care - cum spun martorii vieţii lui - se obişnuiseră să ia hrană din mâna lui. 


La 12 septembrie 1804, Serafim a fost crunt bătut de tâlhari şi a fost găsit fără cu- 
noştinţă în coliba lui din pustnicie. Vindecat de răni, între anii 1804-1807 a primit 
rânduiala de viaţă a stâlpnicilor şi a petrecut foarte multe zile şi nopţi, rugându-se 
în genunchi, pe o piatră, în inima pădurii, îndurând grozavele ierni. 


Mulţi ani a stat zăvorât în chilia lui din mănăstire, fără pat, nici încălzire, având ca 
rânduială de viaţă, rugăciunea lui lisus, iar ca citire săptămânală, cele patru Evan- 
ghelii, împărţite într-un anume fel (luni, Sfântul Matei; marți, Sfântul Marcu, mier- 
curi, Sfântul Luca; joi, Sfântul loan; vineri, Acatistul Sfintei Cruci; sâmbătă, Aca- 
tistul tuturor Sfinților) şi Duminică se împărtăşea cu Sfintele Taine, pe care preotul 
i le aducea în chilia sa. 


În urma unui vis în care a văzut pe Maica Domnului, însoţită de Sfântul Petru al 
Alexandriei şi Clement Romanul, Sfântul Serafim a primit slujirea de părinte 
duhovnicesc (stareţ) şi a început să primească închinători la chilia sa. 


EI îi primea numindu-i "Bucuria mea" şi îi învăţa, că viaţa creştinească desăvârşită 
stă în "agonisirea Duhului Sfânt". lisus, Fiul lui Dumnezeu, chemat în rugăciunea 
neîncetată, Se arată prin venirea Duhului Sfânt şi amândouă ipostazele duc îm- 
preună la apropierea de Tatăl. 


Mărturisirea lucrării de împărtăşire din lumina dumnezeiască, aşa cum a cunoscut- 
O şi de care s-a învrednicit Sfântul Serafim, este luată din scrierea lui, Convorbire 
cu Motovilov. Iat-o: 

"- Şi totuşi, eu nu înţeleg cum pot să am siguranţă că sunt în Duhul Sfânt. După 
care semne pot eu să cunosc singur că harul Sfântului Duh se află în mine? 


Părintele Serafim răspunde: Dar ţi-am spus că-i foarte simplu: Iată, acum, suntem 
amândoi în harul Sfântului Duh... Dar de ce nu mă priveşti?" 


- Părinte nu pot să te privesc; ochii sfinţiei tale aruncă fulgere de lumină. Faţa 
sfinţiei tale e mai arzătoare decât soarele şi mă dor ochii. 


ŞI Serafim urmă: Te afli în plinătatea Sfântului Duh, altfel n-ai putea să mă vezi în 
starea aceasta. 


ŞI, apropiindu-mi-se de ureche îmi şopti: Mulţumegşte lui Dumnezeu pentru milo- 
stivirea Lui către noi. Vezi, n-am făcut nici măcar semnul crucii, în adâncul inimii 
m-am îndreptat, însă către Dumnezeu, zicând: Doamne, fă pe omul acesta vrednic 
să vadă, cu ochii lui trupeşti, arătarea Preasfântului Duh. Şi iată, Dumnezeu a auzit 
rugăciunea smeritului Serafim... Dar bine, de ce nu te uiţi la mine? Nu-ţi fie teamă, 
Dumnezeu este cu noi... 


Încurajat, încercai să ridic ochii şi o spaimă sfântă îmi cuprinse toată fiinţa. Închi- 
puiţi-vă faţa unui om care vă vorbeşte din mijlocul soarelui; îi vezi mişcarea buze- 
lor, înfăţişarea ochilor, îi auzi glasul, simţi că te ţine de umeri, dar nu-i vezi nici 
braţele, nu vezi nici trupul tău, nici al celui ce-ţi vorbeşte, ci vezi numai o lumină 
strălucitoare, o lumină orbitoare, luminând întinsul zăpezii, până departe, împrejur, 
luminând fulgii de zăpadă, care nu încetau să cadă, pe mine şi pe marele stareţ. 


Și părintele Serafim urmă: Dacă numai presimţirea, arvuna aceasta a bucuriei vii- 
toare, umple inima noastră de atâta mângâiere şi atât înviorare, ce vom spune de 
bucuria însăşi, care ne este pregătită în ceruri, tuturor celor ce plâng aici pe 
pământ? Şi dumneata, dragul meu, ai plâns destul în viaţa pământească. Dar, iată, 
cu câtă bucurie te mângâie Dumnezeu... Dar acum e vremea luptelor, a strădaniilor 
neîncetate, e vremea dobândirii unor puteri din ce în ce mai mari, ca să creştem 
până la măsura deplină a înălțimii lui Hristos... şi moştenitor al scaunului său, după 
dânsul. Atunci, însă, bucuria aceasta, pe care o simţim acum, în parte şi un timp 
scurt, se va arăta în toată plinătatea ei şi ne va covârşi toată fiinţa cu desfătări 
negrăite, pe care nimeni nu va mai putea să le ia de la noi." 


Canonizat în anul 1903, pomenirea Sfântului Serafim trăieşte în evlavia credin- 
cioşilor, ca un mare stâlp al sfinţeniei creştine, ca un înger păzitor al creştinătăţii. 

Dumnezeului nostru, mărire! 


Întru această zi, Cuvânt despre Sfântul Vasile cel mare, cum a izbăvit cu rugă- 
ciunile sale pe un tânăr înşelat de draci. 


Eladie, cel ce a fost ucenic marelui Vasilie şi martor apropiat al minunilor lui, băr- 
bat îmbunătăţit şi sfânt, a spus nemincinos un lucru ca acesta: 


"Un curtean drepteredincios, anume Proterie, cercetând Sfintele locuri, a gândit că 
să dea pe fiica sa într-una din mănăstiri, spre slujba lui Dumnezeu. 


Iar diavolul, cel ce din început urăşte binele, a pornit pe o slugă a lui Proterie, spre 
poftirea fucei stăpânului său. Și văzând sluga că este lucru nelesnicios, şi nici 
îndrăznind a zice ceva pentru aceasta, ştiindu-se pe sine nevrednic, a mers la un 
vrăjitor ce locuia în cetatea aceea şi toată dorirea sa i-a spus-o, şi i-a făgăduit să-i 
dea lui aur mult, de va face să poată lua de soţie pe fiica stăpânului său. 


Iar vrăjitorul, la început se lepăda, dar mai pe urmă a zis: Dacă primeşti, te voi 
trimite la stăpânul meu diavolul şi el îţi va ajuta ţie la una ca aceasta, de vei face şi 
tu voia lui. 

Iar ticălosul acela rob a zis: Pe toate cele ce-mi va porunci, făgăduiesc că le voi 
face. 


lar fermecătorul i-a zis: Dar te vei lepăda de Hristos al tău şi vei da scrisoare pen- 
tru aceasta? 


Iar el a zis: Gata sunt, numai să-mi câştig, dorirea mea. 


Răspuns-a vrăjitorul: De făgăduieşti aşa, apoi şi eu îţi voi fi ajutător. Şi luând o 
hârtie, vrăjitorul a scris diavolului aşa: De vreme ce mi se cade a mă sârgui, 
stăpânul meu, că rupând de la creştinească credinţă să aduc la a ta stăpânire, pentru 
înmulțirea părții tale, iată, trimis-am la tine pe tânărul ce va aduce scrisoarea mea, 
aprins de pofta pentru o fecioară şi te rog de aceea, să-i dai lui ajutor ca să-şi 
câştige dorirea sa, ca şi eu, întru aceasta, să mă proslăvesc şi cu mai mare sârguință 
să câştig pe mulţi, care îţi vor fi ţie plăcuți. 


O scrisoare ca aceasta scriind vrăjitorul către diavolul, i-a dat-o tânărului aceluia şi 
l-a trimis, zicându-i: Să mergi în ceasul acesta al nopţii şi să stai la mormintele pă- 
gâneşti şi să ridici hârtia în văzduh şi-ţi vor sta de faţă cei ce te vor duce la 
diavolul. 

Iar el, ticălosul, degrabă s-a dus şi, stând la morminte, a început a chema pe draci 
spre ajutor. 


Și îndată în faţa lui a stat viclenele duhuri şi cu bucurie au dus la căpetenia lor pe 
cel înşelat. Și, văzându-l că şedea pe scaun înalt şi mulțime de duhuri viclene 
înconjurându-l pe el, i-a dat lui scrisoarea cea de la vrăjitor, pe care, luând-o 
căpetenia diavolilor, a zis către tânăr: Crezi în mine? 


Iar el a zis: Cred. 
Și diavolul a zis: Oare te lepezi de Hristos al tău? 
lar ticălosul a zis: Mă lepăd. 


Grăit-a lui satana: De multe ori mă înşelaţi voi creştinii, că atunci când vă trebuie 
ajutorul meu, veniţi la mine, iar după ce vă împliniţi dorirea voastră, iarăşi vă lepă- 
dați de mine. Ci, să-mi faci mie în scris că te lepezi de credinţa ta de bună voie şi 
făgăduieşti ca să fu al meu pe veci şi să rabzi cu mine, în ziua judecății, veşnica 
osândă, şi aşa eu, îndată, voi împlini dorirea ta. 


lar tânărul i-a făcut înscris, precum diavolul a voit. 


Atunci pierzătorul de suflete balaur a trimis pe dracii desfrânării şi au aprins pe 
acea fecioară, cu nesățioasa dragoste către tânăr, atât de mult, încât nerăbdând 
patima cea trupească, a căzut la pământ şi a început a striga către tatăl său: 
Miluieşte-mă, miluieşte-mă pe mine, fiica ta, şi mă dă de soţie tânărului acestuia al 
nostru, pe care l-am îndrăgit foarte. lar de nu-mi vei face mie aceasta, mie fiicei 
tale, cea una născută, atunci, cu amară moarte, degrabă voi muri şi vei da pentru 
mine răspuns în ziua Judecăţii. 


Aceasta auzind, tatăl s-a înspăimântat şi se tânguia zicând: Vai mie, păcătosului, 
din ce a venit aceasta asupra fucei mele? Cine a amăgit pe fiica mea? Cine mi-a în- 
tunecat lumina ochilor mei? Eu pe tine, fiica mea, doream să te logodesc cu Mirele 
ceresc, ca să fii vieţuitoare împreună cu îngerii şi ca totdeauna în psalmi şi în 
cântări duhovniceşti să proslăveşti pe Dumnezeu şi prin tine nădăjduiam să fiu 
mântuit. lar tu, fără de ruşine, de nuntă îmi vorbeşti? Să nu mă pogori pe mine cu 
mâhnirea în iad, fiică, să nu-ţi ruşinezi neamul tău, însoţindu-te cu un om de nimic. 


lar ea, nesocotind cuvintele tatălui său, zicea: De nu vei face după dorirea mea, 
apoi singură mă voi ucide. 

lar tatăl ei, neştiind ce să facă, după sfatul rudeniilor şi al prietenilor săi, a lăsat ca, 
mai bine să fie voia ei, decât cu moarte năpraznică să o vadă prierind. 


Și, chemând pe sluga sa, i-a dat lui, ca soţie, pe fiica sa şi averi multe şi a zis către 
ea: Mergi, fiică ticăloasă şi pătimaşă, după bărbat, însă mult te vei căi, pe urmă, şi 
nu-ți va fi ţie de folos. 


Și, săvârşindu-se nedreapta însoţire şi diavoleasca lucrare împlinindu-se, după 
câtăva vreme, l-au văzut şi bine l-au însemnat alții pe tânărul acela, că nu intra în 
biserică şi nu se împărtăşeşte cu Sfintele Taine. 


Și au spus aceasta femeii lui: Nu ştii că bărbatul tău, pe care l-au ales, nu este creş- 
tin, ci străin de credinţa lui Hristos? 


lar ea, auzind aceasta, s-a umplut de mâhnire şi s-a aruncat la pământ şi a început 
a-şi rupe obrazul şi să-şi bată pieptul şi a striga zicând: Nimeni nu s-a mâhnit 
vreodată ascultând de părinții săi; cine va spune ruşinea tatălui meu; vai mie, 
ticăloasei, în câtă pierzare am căzut? La ce m-am născut şi, născându-mă, de ce n- 
am pierit? 


Aşa tânguindu-se ea, a auzit bărbatul ei şi a alergat la dansa, întrebând-o de pricina 
tânguirii sale. Şi, aflând pricina, a început a o mângâia, zicându-i că nu sunt ade- 
vărate cele zise despre dânsul şi o întărea, spunându-i că el este creştin. 


Iar ea, mângâindu-se puţin cu acele cuvinte ale lui, a zis către dânsul: De vei voi că 
să mă încredinţezi pe mine cu adevărat şi fără de grijă să-mi faci ticălosul meu 
suflet, apoi mâine dimineaţă să mergi cu mine la biserică şi înaintea mea să te 
împărtăşeşti cu Preacuratele Taine şi atunci te voi crede. 


lar ticălosul acela, văzând că nu se poate păzi taina lui, i-a spus ei cum s-a dat 
diavolului. 


lar ea, lepădându-şi slăbiciunea femeiască şi bun sfat luând, a alergat la Sfântul 
Vasile şi a strigat: Miluieşte-mă, ucenice al lui Hristos, miluieşte-mă pe mine, care 
n-am ascultat pe tatăl meu şi m-am supus drăcescului sfat. Şi i-a spus lui cu de- 
amănuntul, cele despre bărbatul ei. 


Iar sfântul, chemând pe bărbatul ei, l-a întrebat de este aşa, precum spune femeia 
lui despre el. 

lar el a zis cu lacrimi: Aşa, sfinte al lui Dumnezeu, aşa este, că de voi tăcea, apoi 
faptele mele vor striga. Şi i-a spus lui toate pe rând, cum s-a dat dracilor. 


Iar sfântul i-a zis: Dar voieşti să te întorci iarăşi, la Domnul nostru lisus Hristos? 
Răspuns-a tânărul: Aşa, voiesc, dar nu pot. 
Şi i-a zis Vasile: De ce? 


Răspuns-a: Pentru că m-am lepădat de Hristos cu înscris, şi m-am încredinţat 
diavolului. 


Zis-a Vasilie lui: Nu te mâhni de aceasta, că iubitor de oameni este Dumnezeu şi 
primeşte pe cei ce se pocăiesc. 


Iar femeia lui, aruncându-se la picioarele sfântului, îl ruga zicându-i: Ucenice al lui 
Hristos, pe cât poţi, ajută-ne nouă! 
Grăit-a sfântul către tânăr: Dar crezi că te vei mântui? 


Iar el a zis: Cred Doamne, ajută necredinţei mele. 


Și luându-l pe el sfântul de mână, a făcut spre dânsul semnul crucii şi l-a dus pe el 
în biserică şi i-a poruncit lui ca neîncetat să se roage lui Dumnezeu. Şi a petrecut în 
rugăciune, singur, trei zile. După aceea, l-a cercetat pe el şi i-a întrebat: Cum eşti, 
fiule? 


Răspuns-a tânărul: întru mare primejdie sunt, stăpâne, nu pot răbda chiotul dră- 
cesc, înfricoşările, săgetăturile şi bătaia cu pietre. Pentru că, ţinându-mi înscrisul 


meu, mă ocărăsc, zicându-mi: tu ai venit la noi, şi nu noi la tine. 


lar sfântul i-a zis: Nu te teme, fiule, dacă crezi cu adevărat. Şi dându-i puţină 
hrană, l-a însemnat cu semnul crucii şi iarăşi l-a lăsat, pe el tot acolo. 


Apoi, după puţine zile, iarăşi l-a cercetat. Şi i-a zis: Cum eşti, fiule? 


Zis-a tânărul: De departe ingrozirile şi chiotul lor îl aud, dar pe dânşii nu-i văd. Şi 
dându-i lui puţină mâncare şi rugându-se pentru dânsul, l-a lăsat iarăşi şi s-a dus. 


După aceasta, la patruzeci de zile, a venit la dânsul şi l-a întrebat: Cum te afli 
fiule? 

Iar el a zis: Bine, acum, Sfinte părinte, pentru că te-am văzut pe tine în vis, luptân- 
du-te pentru mine şi biruind pe diavolul. 


Deci, făcând sfântul rugăciune, l-a scos pe el din biserică şi l-a dus în chilia sa. Iar, 
a doua zi, a chemat tot clerul bisericii şi pe monahi şi tot poporul cel iubitor de 
Hristos şi le-a zis: Să proslăvim, fraţilor, pe iubitorul de oameni Dumnezeu, că, 
iată, pe oaia cea pierdută, Bunul Pastor voieşte să o ia pe umeri şi să o aducă în 
biserică; deci, se cade şi nouă să ne rugăm în noaptea aceasta bunătăţii Lui, ca să 
biruiască şi să ruşineze pe vrăjmaşul sufletelor noastre. 


Deci, s-a adunat poporul în biserică şi a făcut rugăciuni de toată noaptea, pentru 
tânărul ce se pocăia, strigând: Doamne miluieşte! 


lar, făcându-se ziua, Vasilie a luat pe tânăr de mână şi l-a dus cu tot poporul în 
biserică, psalmi şi laude cântând. 


Și iată, diavolul, fără de ruşine, a venit cu toată pierzătoarea sa putere, nevăzut, 
vrând ca să răpească pe tânărul din mâinile sfântului. 


lar tânărul a început a striga: Sfinte al lui Dumnezeu, ajută-mă! 


Și cu atâta îndrăzneală şi neruşinare tăbărâse diavolul asupra tânărului, încât şi pe 
Sfântul Vasile îl zgâria, trăgând la sine pe tânăr. Şi întorcându-se fericitul a zis 
către diavolul: Neruşinatule, pierzătorule de suflete, încăpătorule al întunericului şi 
al pierzării, au nu-ţi ajunge ţie a ta pierzare, pe care ai făcut-o ţie şi celor cu tine? 
Nu încetezi a prigoni zidirea Dumnezeului meu? 


lar diavolul a strigat către dânsul: Mă nedreptăţeşti, Vasilie. Şi pe acest glas dia- 
volesc mulţi l-au auzit. 


Și a zis arhiereul: Să te certe pe tine Domnul, diavole! 


Iar diavolul, iarăşi, a zis către dânsul: Vasile, mă nedreptăţeşti, că nu eu am mers la 
dansul, ci el la mine, şi s-a lepădat de Stăpânul tău, dându-mi mie înscris, pe care îl 
am în mâinile mele, şi în ziua Judecăţii, îl voi aduce pe el înaintea Celui de obşte 
Judecător. 


Și Vasilie a zis: Bine este cuvântat Domnul Dumnezeul meu, că nu-şi va slobozi 
poporul mâinile sale rugându-se, până ce vei da înscrisul. Şi întorcându-se sfântul 
către popor a zis: înălțaţi-vă mâinile voastre şi strigați: Doamne miluieşte! 

lar poporul, înălțându-şi spre cer mâinile, cu lacrimi, multă vreme strigă: Doamne 
miluieşte! 


Și iată înscrisul tânărului aceluia a venit, purtându-se prin văzduh, toți văzându-l şi 
s-a dar fericitului Vasilie în mâini. Şi, luând sfântul înscrisul în mâini, s-a bucurat 
şi a dat mulţumită lui Dumnezeu. Apoi, înaintea tuturor, a zis către tânăr: Oare 
cunoşti, frate, zapisul acesta? 


lar tânărul a răspuns: Aşa sfinte al lui Dumnezeu, al meu este, că l-am scris cu în- 
săşi mâna mea. 


lar marele Vasile, îndată l-a rupt în bucăţi, înaintea tuturor, şi l-a ars. Și, luând în 
biserică pe tânăr, l-a împărtăşit cu dumnezeieştile Taine. lar pe tânăr, mult învă- 
țându-l, şi canon cuviincios dându-i lui, l-a dat femeii sale, care cu netăcut glas 
prea mărea şi mulțumea lui Dumnezeu. A căruia este slava, acum şi pururea şi în 
vecii vecilor! Amin. 

Sfântul Nicolae Velimirovici - Proloagele de la Ohrida din 2 ianuarie 

lanuarie - lunile 


Pomenirea Sfântului Silvestru, episcopul Romei 


Sfântul Silvestru s-a născut la Roma, şi a deprins de foarte tânăr toată cunoştinţa 
omenească şi sfânta credinţă în Hristos. Viaţa şi-o potrivea deplin după poruncile 
Evangheliei. 


A cules cel mai mare folos de la dascălul său, Timotei preotul, la a cărui moarte 
mucenicească Sfântul Silvestru însuşi a fost martor, şi a urmat toată viaţa exemplul 
de jertfă eroică pentru credinţă a învățătorului său. 


La vârsta de treizeci de ani a fost intronizat episcop al Romei. EI a dat porunci pen- 
tru îmbunătăţirea obiceiurilor creştinilor. 


Bunăoară, a desfiinţat postul din ziua de sâmbătă, care încă era ţinut de mulţi creş- 
tini în acel timp, şi a poruncit ca acesta să fie ţinut doar în Sfânta şi marea Sâmbătă 
[din Săptămâna Patimilor] şi în acele sâmbete care se întâmpla să cadă în posturile 
de peste an. 

Prin puterea rugăciunilor şi minunilor sale, împăratul Constantin cel mare şi maica 
sa Elena au venit la sfânta credinţă, şi mai târziu s-au botezat. EI se afla împreună 
cu soborul împărătesei Elena la aflarea lemnului Sfintei Cruci a Mântuitorului. 


EI a păstorit Biserica lui Dumnezeu timp de douăzeci de ani. El a adormit cu pace 
şi s-a strămutat în Impărăția Cerurilor. 


Pomenirea Sfântului cuvios Serafim de Sarov 
Sfântul Serafim de Sarov a fost unul dintre cei mai mari nevoitori ruşi, înzestrat din 
belşug cu duhul prorociei şi al facerii de minuni. El s-a născut în anul 1759 şi a 


trecut la ceruri în anul 1833 de la Hristos. 


Sfântul Serafim avea cea mai mare smerenie, în timp ce întreaga lume îl lăuda, el 
se numea pe sine după “sărmanul Serafim”. 


Pomenirea Sfintei Teodota 


Teodota a fost mama Sfinţilor Cosma şi Damian, doctorii fără de arginţi. Teodota a 
trăit o viaţă plăcută lui Dumnezeu, întru care i-a crescut şi pe fiii ei. 


Pomenirea Sfântului cuvios Amona 
Amona a fost un mare nevoitor din secolul al cincilea. EI a fost stareţul Mânăstirii 
Tabenisioţilor din Egiptul de sus. Sub povăţuirea sa se nevoiau în acea mânăstire 
trei mii de monahi. 
EI era înzestrat cu darurile facerii de minuni, dreptei socotinţe şi străvederii. 
Când odată un monah i-a cerut cuvânt de folos, el i-a spus: “în mânăstire să fii ca 
un osândit din temniţă, şi ca şi acela să te întrebi mereu, cu frică şi cu cutremur: 
Oare cumva s-a apropiat ceasul sosirii Judecătorului?”. 


Cântare de laudă la sărbătoarea Sfântului Silvestru, episcopul Romei 


O, Doamne minunat eşti Tu întru Sfinţii Tăil 
Puternic şi Milostiv eşti Tu întru Sfinţii Tăil 


Precum Soarele în lumina stelelor, 
aşa străluceşti Tu întru Sfinţii Tăi! 

Celor smeriţi le dăruieşti putere, 
până la Rai îi înalți. 


Celor simpli le dăruieşti înţelepciune, 
şi prin ei pe înţelepţi îi ruşinezi. 


Pe urgisiți îi mângâi cu blândefe, 
iar pe flămânzi îi hrăneşti cu bunătăţile cereşti. 


Tu ai Sfinţi înzestrați cu felurime nesfârşită de daruri, 


Din veacuri diferite, din stări diferite, fără căutare la faţă: 


aleşi dintre ultimii ca şi dintre cei dintâi. 
Ei sunt curăţiţi de păcat şi îmbogăţiţi în roadele binelui, 
Suflete nobile ce şi-au dobândit rudenia cu Hristosul Tău, 


Pentru care Sfinţi ai Tăi îi numeşti. 


Tu pe toți oamenii 
La sfinţenie îi chemi. 


Pe cei care vin îi curăţeşti de păcate, 
Și mai vârtos decât zăpada îi albeşti. 


Intru aceştia cerurile se veselesc împreună cu Tine, 


Și unul dintre aceştia Sfântul părintele nostru Silvestru a fost. 


întru el Te veseleşti 
Și pentru el milă mare nouă ne dăruieşti. 


Cugetare 


Ce răspuns vom da celor care spun că Hristos de minuni făcătorul nu poate 


încăpea în logica omenească? 


Le vom răspunde aşa: Voi în schimb încăpeţi în logica Lui. In logica Lui încape 
toată veşnicia şi toată dimensiunea timpului, şi chiar şi voi, cei care întrebaţi aşa. 
Dacă butoiul nu poate să încapă într-un degetar, degetarul în schimb uşor încape 


într-un butoi. 


Sfântul Clement din Alexandria spune: “Toţi filozofii sunt copii până când devin 


bărbaţi în Hristos. Căci adevărul nu stă doar în cugetare”. 

Hristos a venit să-l îndrepteze pe om cu logica lui cu tot, căci Hristos este Logosul 
şi Logica noastră. De aceea noi suntem cei care trebuie să ne direcționăm gândirea 
după EI şi nu EI după noi. EI este îndreptătorul gândirii noasre. Nu soarele se în- 
vârte după ceasul nostru, ci ceasul nostru se învârte după soare. 


Luare aminte 


Să luăm aminte la Domnul nostru lisus Hristos, Cuvântul cel dumnezeiesc [Logo- 
sul]: 

* Să luăm aminte la cum Dumnezeul cel Treimic a creat toate prin Cuvântul 
Său,adică prin Stăpânul Hristos, 

* Să luăm aminte la cât de nesocotit este omul care se depărtează de Hristos, 
Cuvântul lui Dumnezeu, căci Hristos nu Se află într-un astfel de om. 


Predică despre trufie 


Înaintea prăbuşirii merge trufia şi semeţia înaintea căderii (Pildele lui Solomon, 
16 :18) 


Dintre toate cele care se află răspândite în cele patru zări ale lumii, care să fie 
lucrul, omule muritor, care să te facă să te trufeşti, dacă nu cumva prostiile şi închi- 
puirile diavoleşti!? Oare nu goi şi sărmani am intrat în această lume şi nu la fel 
vom ieşi din ea? Oare nu cu împrumut avem toate câte le avem? lar la moartea 
noastră, oare nu va trebui să dăm totul înapoi? Oare de câte ori nu am auzit şi răs- 
auzit aceste cuvinte? Să-l ascultăm pe apostolul care zice: Că noi nu am adus 
nimic în lume, toi aşa cum nici nu putem Să scoatem ceva din ea afară (I Timotei 
6.:7). 


Încă şi când aducem jertfă lui Dumnezeu din pâinea şi vinul nostru obişnuit, spu- 
nem Ale Tale dintru ale Tale Ție aducem (Sfânta Liturghie a Sfântului loan Gură 
de Aur). 


Căci nimic din cele ce avem în lumea aceasta nu este al nostru: nici măcar o fărâ- 
mă de pâine sau un strop de vin, adică nimic care să nu ne fi venit de la Dumnezeu. 


Cu adevărat trufia este fiica prostiei, fuca minţii întunecate, zămislită din legătura 
cea necurată cu dracii. 


Trufia este fereastra cea largă prin care zboară afară toate meritele şi faptele 
noastre bune. 

Nimic nu ne face mai goi în faţa oamenilor şi mai nevrednici în faţa lui Dumnezeu 
decât trufia. 


Dacă însuşi Domnul nostru nu S-a trufit, cum îndrăznim să ne mândrim noi? Şi 
incă EI s-a smerit trup de rob luând, rob al întregii lumii, rob până la moarte, şi 
incă moarte pe Cruce ! 


O smerite Stăpâne, cu Duhul Tău cel Sfânt arde din sufletele noastre pleava tru- 
fiei semănată de potrivnicul şi sădeşte în ea sămânţa cea de bun soi a smereniei 
şi a blândeţii. Căci Ţie se cuvine slava şi mulţumita în veci. Amin. 

În ziua de 2 ianuarie prăznuim un mare sfânt al Bisericii Ortodoxe, pe Sfântul 
Silvestru, papă al Romei. 


j 
ș 


A AA 


Sfântul Silvestru a trăit în secolul al IV-lea la Roma, fiind un om virtuos şi educat 
care a aflat mult har înaintea lui Dumnezeu. 


Atunci când papa Miluiâdis a trecut la Domnul, Silvestru a fost ales episcop al Ro- 
mei şi a continuat, la fel ca înainte de a fi ales ierarh, să lumineze pe toţi cu vir- 
tuțile sale, iar oraşul era cârmuit cu dreptate, având în frunte un păstor luminat, 
binecuvântat şi înzestrat cu multe harisme. 


A 
j 


dud nă de 

Sfântul Silvestru, papa 


Sfântul Silvestru a fost şi mare făcător de minuni. Avea multă dragoste pentru toți 
oamenii şi, de aceea, Dumnezeu i-a dăruit harisma facerii de minuni și a scoaterii 
demonilor, a duhurilor celor necurate şi cu harisma vindecării bolnavilor şi a para- 
hucilor. 


Sfântul Silvestru propovăduia tuturor lumina lui Hristos şi mântuirea. El a fost 
acela care l-a adus la sfânta credinţă şi l-a botezat pe Sfântul Constantin. De altfel, 
acest lucru este confirmat şi de istoricul 'Theofânes. 


Era în Roma un vrăjitor evreu care făcea farmece cu puterea demonilor şi înşela pe 
foarte mulţi cu scamatoriile lui. S-a întâmplat odată că vrăjitorul era beat şi a 
început să strige în auzul tuturor: „Înjunghiaţi un taur şi eu o să-i dau viaţă din 
nou”. Ceilalţi au făcut întocmai, au junghiat un taur, iar vrăjitorul a început să 
strige (nu se ştie ce anume striga, poate chema demonii), ca să dea viaţă din nou 
animalului. Dar nu s-a întâmplat nimic. 


Atunci, creştinii l-au chemat pe părintele lor, pe papa Silvestru, iar acela, venind, a 
spus: „Lăuraşule, în numele Lui lisus Hristos, ridică-te, de vreme ce Acela te iu- 
beşte şi pe tine”. 

Indată, taurul s-a ridicat şi s-a dus la ieslea stăpânului său, iar mulţi dintre idolatrii 
acolo de faţă, văzând minunea, au crezut în Hristos. 


Anii au trecut, iar Sfântul Silvestru, după ce a făcut atât de mult bine, a trecut la 
Domnul. 


Creştinii, rămași orfani, l-au plâns, rugându-L pe Domnul să îngăduie ca sfântul să 
rămână, în continuare, alături de ei. Şi, după cum citim în Sinaxarul lui, papa 
Silvestru, chiar dacă a plecat de pe pământ, a rămas pururea alături de noi cu su- 
fletul și cu duhul, prin minunile sale. 


Sursa: Arhim. Anania Koustenis, Sinaxar, Tom. |, Editura Akti, pg. 122-123. 


https://www.pemptousia.ro/2015/01/sfantul-silvestru-facatorul-de-minuni-papa-al-romei/ 

Wikipedia - Papa Silvestru I 


Date personale 

Născut: secolul al III-lea d.Hr. Roma, Imperiul Roman 
Decedat: 31 decembrie 335 d.Hr. Roma, Imperiul Roman 
Înmormântat: catacombe di Priscilla 

Religie: Biserica Catolică ! 

Ocupaţie: preot catolic 

Locul desfăşurării activităţii: Roma 


NENE STeNaS) : Și 


Papa Silvestru I și împăratul Constantin cel mare | 


* Catholic-Hierarchy.org, accesat în 15 octombrie 2020 

Silvestru I (n. secolul al III-lea d.Hr., Roma, Imperiul Roman - d. 31 decembrie 
335 d.Hr., Roma, Imperiul Roman) a fost papă al Romei din 314 şi până în 335. 


Conform legendei, papa Silvestru l-a vindecat pe împăratul Constantin cel mare de 
lepră şi l-a botezat. 


În spaţiul central-european (de limbă germană, polonă, cehă, maghiară etc.) petre- 
cerea de revelion este numită Silvester, după numele sfântului zilei de 31 decem- 
brie. 


Legenda botezării împăratului Constantin de către episcopul roman Silvestru | a 
fost respinsă de cercetătorii istoriei bisericești, care au considerat-o un fals menit 
„a modifica memoria istorică a botezului arian primit de împărat la sfârșitul vieții 


2 ; ; RITA : : - 2 
sale şi a-i atribui, în schimb, un botez inechivoc ortodox”. a 


Viaţa 


Despre Sfântul papă Silvestru 1 se cunosc foarte puţine date, afară de faptul că a 
condus Biserica Romei din anul 314, ca urmaș al Sfântului Miltiade și până în anul 
335; un pontificat de lungă durată, care a mers paralel cu domnia împăratului 
Constantin cel mare (306-337), într-o perioadă de mare importanţă pentru Biserică. 


Prin Edictul de la Milano (312) persecuțiile au luat sfârşit și s-a început organi- 
zarea vieții bisericești, operă la care Constantin cel mare a avut o contribuţie în- 
semnată. 


Împăratul, crescut în vechea tradiţie romană, se considera că este reprezentantul le- 
gitim al divinității, prin urmare și al Dumnezeului creștinilor, și ca atare îi revine 
dreptul să supravegheze Biserica; el nu a renunţat niciodată să folosească titlul de 
«pontifex maximus». 


Papa Silvestru I a dovedit o înțelegere adâncă a lucrurilor şi o viziune largă, respe- 
ctând bunele intenții ale împăratului față de credinţa creştină și acceptând iniția- 
tivele luate de el. 


* Canella, Tessa. Sylvester LI. Academia.edu: Brill Encyclopedia of Early Christianity. p. 2. 
Accesat în 24 martie 202.1. 

* Loomis, Louise Ropes (1916). The book of the popes (Liber pontificalis). Columbia University 
Press. p. 42. 

Conciliul de la Niceea 


Constantin cel mare, şi nu Papa Silvestru, a convocat în anul 314 Conciliul care a 
potolit o schismă izbucnită în Africa, şi în anul 325 a convocat primul Conciliu 
Ecumenic din istorie - Conciliul de la Niceea, în Bitinia, locuinţa de vară a împă- 
ratului. 


La acest prim Conciliu Ecumenic s-a stabilit Crezul de la Niceea și a fost con- 
damnată erezia lui Arie de Alexandria, Papa Silvestru nu a putut lua parte «din pri- 
cina vârstei sale înaintate», dar a trimis ca reprezentanți pe episcopul Osius din 
Cordoba împreună cu doi preoți - Vitus si Vincentius. 


În timpul pontificatului Papei Silvestru, episcopii din Occident, adunaţi în Con- 
ciliul de la Arles au stabilit principiul conform căruia validitatea sacramentelor nu 
depinde de sfinţenia celui ce le conferă; episcopii din Orient, în conciliul de la An- 
cira (în prezent, Ankara), au hotărât admiterea la Sfânta Împărtășanie a tuturor ce- 
lor ce se pocăiesc cu adevărat, oricare ar fi fost păcatele săvârșite. 


Papa Silvestru şi împăratul Constantin 


Buna înţelegere între papa Silvestru și împăratul Constantin a dus la o mare dez- 
voltare a construirii lăcaşurilor de cult. 


Istoricul contemporan lor, Eusebiu din Cezareea, scrie: «Noi care ne-am pus toată 
speranţa în Hristos eram cuprinși de o bucurie de nedescris și pe fețele tuturor stră- 
lucea un fel de veselie divină, când vedeam cum reînviau ca după o îndelungă și 
ucigătoare boală toate lăcașurile care cu puţin mai înainte fuseseră ruinate de im- 
pietatea tiranilor; şi multe temple se ridicau din nou, de la pământ până în înaltul 
cerului, strălucind de curăţenie şi frumuseţe cu mult mai mult decât cele ce au fost 
dărâmate» (Historia ecclesiastica X, 1-3). 


Conform legislaţiei romane, distrugerea unui cimitir constituia un «sacrilegiumy», o 
profanare, şi numai «pontifex maximus» avea dreptul să decidă soarta cimitirelor. 
Constantin cel mare, folosind calitatea de «pontifex maximus», a hotărât desfiuin- 
țarea şi acoperirea cu pământ a unui cimitir de pe colina Vaticană, pentru a se 
ridica o mare bazilică pe locul unde fusese înmormântat Sfântul Petru. 


Colaborării strânse între împărat şi papa Silvestru se datorează şi construirea altor 
două mari bazilici romane, Bazilica Sfântul Paul din afara Zidurilor şi Bazilica 
Sfântul Ioan din Lateran. 

Pentru a-şi putea arăta simpatia față de papa Silvestru, Constantin i-a dăruit Palatul 
Lateran, care de atunci a fost timp de multe secole locuinţa papilor. 


Sfântul Silvestru a murit în anul 335, nemulţumit că nu a putut să-l convingă pe 
Constantin cel mare să primească botezul, deoarece acesta dorea să fie botezat 
aproape de ziua morţii, pentru a se prezenta în faţa lui Dumnezeu cu sufletul curat. 


Cartea «Deposito episcoporum», scrisă în 354, notează că papa Silvestru a fost în- 
mormântat la 31 decembrie, în Catacombe di Priscilla(it) de pe Via Salaria. 


Nume 


Numele personal Silvestru, foarte rar folosit astăzi, reproduce numele latin Sil- 
vester, care provine din transformarea în nume proprii, a adjectivului silvester - 
silvic, de pădure, pădurean. Cuvântul «Silvester» derivă de la «silva = pădure», de 
la care se trag și numele proprii: Silvia, Silviu. 


In limba română există mai multe variante, fie ca prenume, fie ca nume de familie: 
Silivestru, Silăvăstru, Selevestru, Sălăvăstru. 


Chipul venerabil al sfântului Papă Silvestru I, întâlnit la sfârşitul unui an şi înce- 
putul Anului nou, ca un cunoscător adânc al pădurii care este viața omenească, ne 
aminteşte cu blândeţe taina anilor mulți şi fericiți: «Să-l iubeşti pe Domnul 
Dumnezeul tău din toată inima ta, din tot sufletul tău şi din tot cugetul tău. Aceasta 
este cea mai mare şi cea dintâi poruncă. A doua este asemănătoare acesteia: Să-l 
iubeşti pe aproapele tău ca pe tine însuţi» (Matei 22, 38-40). 


Varia 


Biserica Sfântul Silvestru din București îi poartă numele. 
https://ro.wikipedia.org/wiki/Biserica _Sf% C3% A2ntul Silvestru din Bucure % C8% 99ti 


Bibliografie: Aurel Lupu, Sorin Dan Damian, „Vieţile episcopilor Romei socotiți 
sfinți în Biserica Ortodoxă”, Editura Herald, Bucureşti, România, 2009 (144 pa- 
gini), ISBN 978-973-111-120-9 


Sărbători: 

> în calendarul romano-catolic: 31 decembrie; 

> în calendarul ortodox: 2 ianuarie (mai demult 31 decembrie) 
Sursa: 

Biserica Sfântul Silvestru din București 


Date contact: 

Hram: Sfântul voievod Neagoe Basarab, Adormirea Maicii Domnului, Sfântul Sil- 
vestru 

Coordonate: 44*26'34"N 26"06'55"E 

Localitate: Bucureşti 

Țara: România 

Adresa: Str. Silvestru 36 sector 2, municipiul Bucureşti 

Email: biserica_sfantulsilvestru oyahoo.com 


Biserica Sfântul Silvestru 


Biserica Sfântul Silvestru este un lăcaș de cult ortodox din Bucureşti, situat pe stra- 
da Silvestru, în sectorul 2. Biserica poartă hramul Sfântului Silvestru, papa Romei. 
Biserica a fost sfințită, în forma ei actuală, în data de 30 septembrie 1907, fiind în 
prezent, împreună cu turnul cu ceas, monument istoric, cu cod LMI B-Il-a-B- 
19694. 

Moaştele Sfântului Silvestru 
Istoric 


S-a împlinit în anul 2010, la 30 septembrie, o sută trei ani de când există Biserica 
Sfântul Silvestru în această formă distinsă şi măreaţă, ca o mărturie a dragostei de 
Dumnezeu şi de mântuire a enoriaşilor din jurul ei. Admirată de toată lumea, ea 
întruchipează jertfelnicia creştinilor ortodocşi de ieri şi de azi şi adună în jurul ei 
mereu, în zile obişnuite ca şi în Duminici şi sărbători, pe toţi cei ce caută un liman 
pentru suflet. Şi în vreme de slujbă ca şi atunci când nu este, Biserica Sfântul Sil- 
vestru oferă posibilitatea unei reculegeri şi trăiri duhovinceşti, oferă un loc de înăl- 
țare sufletească, oferă posibilitatea unei reînnoiri spirituale. 


Aşezată nu departe de intersecția străzilor Eminescu şi Bulevardul Dacia cu Calea 
Moşilor, pe strada cu acelaşi nume, biserica de astăzi este un loc de referință pentru 
istoria şi infăţişarea oraşu-lui. Ea este monumentul care dă mărturie despre con- 
tribuția exceptională a mii şi mii de credincioşi de-a lungul celor 267 de ani de 
când s-a ridicat pe acest loc prima biserică. 

Cei care au ales acest loc şi au zidit prima biserică au fost Pârvan şi Stanca, negu- 
stori bogaţi ce aveau prăvălie lângă Curtea Domnească. Ei au fost încercaţi de ma- 
re durere, pentru că ciuma le-a secerat cei şapte copii. În memoria copiilor şi pen- 
tru a fi pomeniţi din neam în neam au zidit o biserică din lemn în 1743, având ca 
preot slujitor pe popa Ioan. 


Trecerea anilor a făcut să se schimbe înfăţişarea cartierului şi s-a simţit necesitatea 
unei biserici de zid mai mare şi astfel, în 1836 s-a început construirea unei biserici 
de zid care s-a sfinţit în 1839. Ctitorii de acum erau oamenii locului care, pentru ei 
şi pentru familiile lor, au ridicat o biserică obişnuită, de formă dreptunghiulară, cu 
o cupola pe mijloc şi o turlă pentru clopot deasupra uşii de la intrare. 


Pentru a înscrie în crugul istoriei lucrarea lor au pus să se sape în piatră inscripţia 
pe care au aşezat o deasupra intrării în biserică, pisanie care astăzi se află încastrată 
în zidul bisericii actuale şi care spune: „Sfânta şi dumnezeiasca biserică aceasta ca- 
re se prăznueşte hramul Adormirea Maicii Domnului fost au de mai înainte vreme 
făcută mică şi acum în urmă cu ajutorul lui Dumnezeu şi cu silința domnilor epi- 
tropi şi ctitori Ilie, Dimitrie fraţi, şi loan, Stoican, Gheorghe Radu, loan şi din mila 
multor creştini s-au făcut de iznoava după cum se vede, ca să fie acelor care au mi- 
luit spre sufleteasca mântuire şi veşnică pomenire. În zilele Mariei Sale Domn 
Alexandru Ghika V.V. şi ocârmuitori sfintei Mitropolii Episcopii: Neofit, Kesarie 
şi Ilarion, leatul 1839 martie 15.” 


Au trecut apoi ani cu incendii şi cutremure care au deteriorat clădirea bisericii încât 
către sfârşitul veacului un protoereu al „Plasei de Sus” trecut pe la biserică în ins- 
pecţie nota: „biserica este foarte curată înlăuntru dar afară este foarte deteriorată, 
încât ar trebui preînnoită”. Această stare i-a făcut pe preoții de atunci să con- 
semneze într-un raport către Ministerul Cultelor că „bolta de la mijloc este crăpată 
de la cutremur şi s-ar putea să se rupă”. Pentru a se repara s-ar pune în vânzare 
imobilul din Strada Lipscani 73, cumpărat de biserică în anul 1878. Dar nu a fost 
aşa. Vrednicii preoți Artăreanu, Radulian şi Bidoianu şi diacon G. Georgescu 
împreună cu membrii Consiliului Parohial, între care era vrednicul de pomenire 
Ion Procopie Dumitrescu, pe atunci primar al oraşului, au hotărât să refacă biserica, 
fără a înstrăina nimic. 


S-a început lucrarea pentru renovarea bisericii cu aprobarea Ministerului Cultelor 
cu nr. 16073 / 3 iulie 1903. Ultima slujbă s-a făcut la 27 iulie 1904 şi lucrările au 
durat 3 ani, 2 luni şi 3 zile. Odoarele şi lucrurile din biserică, străni, icoane, potire, 
Sfânta Evanghelie etc. au fost adăpostite pe unde s-a putut. Lucrările odată 
începute au continuat cu entuziasm încât zidurile vechii biserici s-au înălțat cu 2m, 

a câştigat în lungime Sm prin adăugarea unei părți pentru cor şi peste care s-au 
ridicat turlele torsionate, după modelul de la Curtea de Argeş. În acest timp 
diaconul s-a mutat la Delea Nouă, părintele Theodor Artăreanu, care era directorul 
şcolii primare, a ră-mas numai cu şcoala; părintele Radulian s-a pensionat iar pe 
şantier a rămas doar părintele Bidoianu. 


Când s-a terminat lucrarea s-a făcut pregătirea de sfințire a unei biserici noi, monu- 
mentale, cum nu mai era alta în jur. Catapeteasma era tot cea veche dar modificată, 
mobilierul era nou sculptat de Babiuc, un meşter vestit, mozaicul era lucrat artistic 
de Tomassini, iar pictura a fost realizată de cel mai mare pictor al vremii, Costin 
Petrescu, de al cărui nume se leagă şi marea frescă a istoriei naţionale de la Ate- 
neul Român, ca şi pictura Catedralei Reîntregirii Neamului de la Alba Iulia. 


Atât de emoţionat consemnează părintele Bidoianu acest final: „ziua şi noaptea am 
vegheat pentru reuşita acestui măreț locaş dumnezeesc, care cu drept cuvânt se 
poate numi monument naţional” (Raport nr. 6 din 26 febr. 1908 către Protoeria Pla- 
Şii de sus). 


Odată terminată biserica şi rânduite toate cele de trebuinţă, a fost sfințită pentru a fi 
redată cultului în ziua de dumineca 30 septembrie 1907 de către episcopul Calist 
lalomiţeanu, vicarul Sfintei Mitropolii, pe care l-a delegat mitropolitul Iosif Gheo- 
rghian. În jurul episcopului s-a adunat un impresionant sobor de preoţi şi diaconi 
de la mitropolie şi s-a săvârşit slujba de sfințire după rânduială, fiind consemnat 
faptul că pânza de târnosire a fost dăruită de loniţă Filipescu, unul dintre epitropii 
care împreună cu părintele Bidoianu şi cu lon Procopie Dumitrescu, s-au ostenit cu 
râvnă pentru refacerea bisericii. Parohia avea şi atunci ca şi astăzi aceeaşi întindere 
dar nu erau blocurile de acum, iar străzile din jur purtau nume ce aminteau de ve- 
chii locuitori ai cartierului ca Birjari, Salcâmi, Lirei, Suvenir, Prepeliţei, Profetului 
dar şi Verii, Toamnei, lernii, sau Intrarea Monahului. 


Privind astăzi întregul ansamblu: biserica, clopotnița, Turnul cu ceas casa paro- 
hială, şcoala şi grădiniţa, te minunezi ce realizări mari au înfăptuit preoţii acestei 
biserici de-a lungul veacurilor. Au făcut să dăinuiască vreme de aproape trei secole 
biserica în trei rânduri reconstruită. 


Intrând în biserică te întâmpină cu căldură pictura lui Costin Petrescu, icoanele 
maestrului Sorin Dumitrescu şi ocrotirea boltei „Pantocrator” pictată de Ion Gri- 
gorescu, iar în zilele de sărbătoare psalmodia stranei şi armonia duioasă a corului. 

ridicat o casă parohială mare cu două etaje în care să aibă locuinţă toţi slujitorii bi- 
sericii care au fost totdeauna trei preoţi, un diacon şi doi cântăreți. 


Tot pe terenul bisericii, unde altă dată a fost cimitirul în care au fost înmormântați 
enoriaşii până la sfârşitul secolului 19, s-a construit cu sprijinul bisericii, de către 
un comitet din care făcea parte părintele Eugen Bărbulescu, o grădiniță de copii. 
Condiţia pusă de biserică şi acceptată de autorităţi a fost ca după patruzeci de ani 
să revină totul înapoi la biserică. 


Dacă acestea formează un ansamblu armonios ce cuprinde: 
biserica, locaş de închinare pentru toţi enoriaşii tineri şi bătrâni 
grădiniţa de copii 

şcoala pentru formarea întelectuală a tineretului. 


Sărbătorind centenarul bisericii în anul 2007, parohia a ridicat un monument numit 
„Crucea Cep Constantin Galeriu care a slujit la această biserică. 


Înaintaşii au preconizat, pentru a întregi acest complex şi un cămin de bătrâni pen- 
tru care Sfânta Arhiepiscopie şi-a dat acordul prin 1937, dar nu s-a putut realiza. 


În timpul din urmă, la iniţiativa preotului Nicolae Bordasiu, consiliul parohial a 
hotărât ridicarea unui aşezământ social care să poarte numele Sfântul Silvestru. 
Primăria sectorului 2 condusă de primarul Neculai Onţanu şi Consiliul local au 
aprobat finanţarea acestui proiect a cărui construcţie a început la 30 iunie 2009. 
Proiectul a fost realizat de arhitecţii Alexandru şi Nadia Tătaru iar lucrările au fost 
executate de firma Recon şi Doje condusă de Ing. Jenica Dop. 


La praznicul Înălţării Domnului, 13 mai 2010 fiind Ziua Eroilor s-a ţinut o slujbă 
de pomenire şi cinstire a eroilor, la monumentul Eroilor aflat acum în faţa aşeză- 
mântului social. 


Tot cu acest prilej s-a sfințit icoana Maicii Domnului în mozaic cu o suprafaţă de 5 
mp, aşezată pe peretele clădirii aşezământului social. 


Dacă la începutul acestui veac de existenţă a bisericii Sfântul Silvestru au existat 
doi oameni inimoşi care au făurit aceste instituții minunate - este vorba despre 
preotul Chiriac Bidoianu şi primarul de atunci al Capitalei lon Procopie Dumi- 
trescu - în această împlinire de veac de existenţă a bisericii au existat, după voia lui 
Dumnezeu, alți doi oameni inimoşi şi minunaţi prin care s-a restaurat biserica şi 

toate cele din jurul ei, este vorba despre părintele Constantin Galeriu şi de primarul 
de sector 2 al Capitalei, Neculai Onţanu. 


Părintele Galeriu, numele cu care îl ştie toată lumea, a trecut în veşnicie în 10 au- 
gust 2003 şi a fost îngropat lângă streaşina bisericii pentru a o sprijini pe mai de- 
parte pentru a fi mereu folositoare creştinilor şi dătătoare de mângâiere şi sprijin 
sufletesc. 


Dacă numele de SfântuSilvestru îl avea „„mahalaua” aceasta încă la zidirea primei 
biserici în 1743 fără să se poată spune cu certitudine de unde îi vine numele, acum 
biserica are o părticică din moaştele Sfântului Silvestru, papă al Romei în vremea 
împăratului Constantin cel mare, pe vremea când Biserica lui Hristos era „UNA”. 


Aceste sfinte moaşte au fost aduse de la Roma de prea fericitul întru pomenire 
patriarhul Teoctist care le-a primit în dar pentru biserica noastră în cardul unei sluj- 
be din catedrala Sfântul loan Lateran din Roma, la data de 11 octombrie 2002 şi au 
fost depuse în biserica noastră în cadrul unei slujbe patriarhale, la 3 noiembrie 
2002. 


Pentru că biserica are deasupra cafasului două turle torsionate după modelul Mănă- 
stirii Curtea de Argeş, după proclamarea ca sfânt a Domnitorului Neagoe Basarab 
prea fericitul părinte patriarh Daniel a aprobat ca biserica să aibă al treilea hram 
ocrotitor pe Sfântul Neagoe Basarab. 


Acum suntem la capătul unui veac de existenţă a unei biserici monumentale prin 
care atâtea generaţii au trecut şi şi-au înălţat rugile către Bunul Dumnezeu. Pe firul 
vremii şi al rugăciunii se întâlnesc toţi cei care au fost cu cei de astăzi şi cu cei ce 
vor veni şi în bucurie sufletească aduc mulţumire şi laudă lui Dumnezeu Amin. 


Surse: 
https://ro.wikipedia.org/wiki/Biserica _Sf% C3% A2ntul Silvestru din Bucure% C8% 99ti 


https://biserica-sfantul-silvestru.ro/istoric 

2 lanuarie - Glasul 4 
Îndreptător credinţei și chip 
blândeţe lor, învățător înfrânârii 
te-a arătat pe tine, turmei tale, 
adevărul lucrurilor. Pentru 


aceasta ai dobândit cu smerenia 


cele înalte și cu sărăcia cele 
bogate; Părinte lerarhe Silvestru, 
roagă pe Hristos Dumnezeu să 


Do 


mântuiască sufletele noastre. 

Piri 


Bucură-te, Sfinte ierarhe Silvestru, slujitor al lui Dumnezeu! 

